
ΚΑΤΩ ΤΑ ΝΕΑ ΑΝΤΕΡΓΑΤΙΚΑ ΜΕΤΡΑ! 


Με αγώνες να καταργήσουμε 
νέα & παλιά Μνημόνια 

Να διώξουμε τη μνημονιακή κυβέρνηση του Τσίπρα 



ΟΛΟΙ 

στη 

δικδηλωση 

της ΔΕΘ 

Σάββατο 10/9, 5:30μμ, 
Εγνατία με Αγ. Σοφίας 



Μαρινόπουλοε 
Καμία διασφάλιση 
των εργαζομένων 

σελ.5 


Οικονομία 

Ευρωπαϊκή 
οικονομία 
μετά το ΒΚΕΧΙΤ 

σελ. 12 



Διεθνή 

Συρία κατάληψη - 
Μανμπίτζ 

σελ. 13 



Ιστορία 
80 χρόνια από 
τη συγγραφή της 
«Προδομένης 
Επανάστασης» 

σελ. 15 


Τον στρατό σε ρόλο αστυνομίας θέλει ο Καμμένος 


Σε συνέντευξή του στο δημοτι¬ 
κό ραδιόφωνο Ιωαννίνων 98,7 ΕΜ, 
ο υπουργός εθνικής άμυνας Πάνος 
Καμμένος, με πρόσχημα την κατα¬ 
πολέμηση των ναρκωτικών, προσπα¬ 
θεί να δημιουργήσει όρους για να θέ¬ 
σει τον στρατό σε ρόλο αστυνομίας. 

Οι «σκέψεις» του γι’ αυτό δεν 
έρχονται τυχαία, καθώς μέσα στο 
φθινόπωρο αναμένονται οι αντι¬ 
δραστικές αλλαγές στα «εργασια¬ 
κά» και έντονες αντιδράσεις, όπου η 
απάντηση του εργατικού κινήματος 
πέρα από συγκεντρώσεις, απεργί¬ 
ες και πορείες είναι πιθανό να ανα¬ 
βαθμιστεί με καταλήψεις κρατικών 
κτιρίων αλλά και συγκρούσεις με τις 
δυνάμεις καταστολής, στην προσπά- 
θειά του να αντεπιτεθεί, όπως είδαμε 
να γίνεται και στη Γαλλία. 

Η κατεύθυνση οι δυνάμεις κατα¬ 
στολής ν’ αποκτήσουν και «στρατιω¬ 
τικό βραχίονα», ο οποίος προφανώς 
θα έχει δολοφονικά αποτελέσματα, 


δεν είναι νέα. Αντίστοιχο σενάριο είχε 
επεξεργαστεί σοβαρά και η κυβέρνη¬ 
ση της ΝΔ κατά την εξέγερση του 
2008, που είχε ξεσπάσει με αφορμή 
την εν ψυχρώ δολοφονία του Αλέ¬ 
ξανδρου Γρηγορόπουλου. Μετά απ’ 
αυτή δημιουργήθηκε η ομάδα ΔΕΛ¬ 
ΤΑ (Όμικρον σήμερα). Με πρόσφα¬ 
τη την παρατεταμένη «άνοιξη» στη 
Γαλλία, όπου επί μήνες το εργατικό 
κίνημα και η νεολαία αντιστέκονται 
στο νομοσχέδιο για τα «εργασιακά» 
της κυβέρνησης Ολάντ, η ελληνική 
συγκυβέρνηση φαίνεται λίγο λίγο να 
παίρνει τα μέτρα της. Το Βτεχίΐ έφερε 
βαρύ πλήγμα στην καρδιά της ΕΕ και 
οι σχεδιασμοί για τον ευρωστρατό εί¬ 
ναι «στον αέρα». Έτσι δημιουργείται 
η ανάγκη για ειδικότερο εθνικό σχε- 
διασμό, απέναντι στις αντιδράσεις 
που φαίνεται προβλέπει και η ίδια η 
συγκυβέρνηση ΣΥΡΙΖΑ-ΑΝΕΛ. 

Δεν πρέπει να ξαφνιάζουν οι δη¬ 
λώσεις Καμμένου, αφού από τον 


Ιούλιο του 2015 σε κοινή συνέντευ¬ 
ξη με τον Αλ. Τσίπρα, την περίοδο 
του δημοψηφίσματος, είχε δηλώσει: 
«Οι Ένοπλες Δυνάμεις της χώρας 
διασφαλίζουν την σταθερότητα στο 
εσωτερικό». Η συγκυβέρνηση θα 
επιχειρήσει να επανεμφανίσει ένα 
σκληρό Κράτος Έκτακτης Ανάγκης, 
στα πρότυπα και άλλων κρατών της 
ΕΕ, που αξιοποίησαν τις τρομοκρατι¬ 
κές επιθέσεις του 1518 για να εφαρ¬ 
μόσουν την αστυνόμευση πόλεων 
απ’ τον στρατό, επιχειρώντας έτσι 
την εισβολή του στην καθημερινότη¬ 
τα σαν κάτι το φυσιολογικό. 

Απέναντι σ’ αυτούς τους θανά¬ 
σιμους σχεδιασμούς, εργαζόμενοι 
και νέοι πρέπει να βγούμε μαχητικά 
στους δρόμους, οργανώνοντας την 
αντεπίθεσή μας, που θα ανατρέψει 
το νομοσχέδιο για τα «εργασιακά» 
και το νέο κύμα καταστολής, στο 
δρόμο που δείχνει και ο αγώνας στη 
Γαλλία. 

Να οργανώσουμε την αντίσταση 
Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του 
κεφαλαίου στα κοινωνικά και πολιτικά δικαιώματα, στις ατομικές 
ελευθερίες και την ποιότητα ζωής. Με την ιδιωτικοποίηση 
των δημόσιων υπηρεσιών και των κοινωνικών αγαθών, την 
εμπορευματοποίηση/διάλυση των συστημάτων υγείας, παιδείας 
και κοινωνικής ασφάλισης. Τις φαραωνικές ανισότητες με 
τον ανεξέλεγκτο πλουτισμό μιας δράκας καπιταλιστών και 
χρυσοδάκτυλων της αγοράς χάρη στην υπερεκμετάλλευση και 
καταπίεση της εργασίας, στην λεηλασία της δημόσιας περιουσίας 
και των λαϊκών αποταμιεύσεων. Την καταπάτηση της ανθρώπινης 
αξιοπρέπειας, τον εκφυλισμό των ηθικών, πνευματικών και 
πολιτιστικών αξιών και συνολικά την αποσύνθεση της οικονομίας 
και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την 
καταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών 
και γενιών για μια καλύτερη ζωή, σήμερα έχουν περάσει στο 
νεοφιλελεύθερο στρατόπεδο ή αναπαλαιώνουν τις πολιτικές 
της ταξικής συνεργασίας, της «κεντροαριστεράς», της «λαϊκής 
εξουσίας», που μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε το 
κακό στην ρίζα του, το κεφάλαιο, την Ε.Ε., τον καπιταλισμό και τον 
ιμπεριαλισμό. Να καταργήσουμε την εκμετάλλευση ανθρώπων 
από άνθρωπο, να κοινωνικοποιήσουμε τις επιχειρήσεις σ' όλους 
τους τομείς-κλειδιά της οικονομίας (τράπεζες, ενέργεια, μέσα 
μεταφοράςκαιεπικοινωνίας).Ναθέσουμεόλεςτιςμεγάλεςεπιλογές 
-ενέργεια, βιομηχανία, διατροφή, περιβάλλον, πολιτισμός- σ' ένα 
δημοκρατικό σχεδίασμά. Να αποδεσμεύσουμε την χώρα μας από 
την Ε.Ε. των καπιταλιστών, των κερδοσκόπων, του ρατσισμού και 
των τρομονόμων, του νεοαποικισμού και των ιμπεριαλιστικών 
επεμβάσεων. Να ανατρέψουμε την κοινοβουλευτική δικτατορία 
του κεφαλαίου, να διαχωριστούμε οριστικά από τις σταλινικές 
δικτατορίες των γκούλαγκ ή τα πρότυπα του «ανθρώπινου 
καπιταλισμού» της σοσιαλδημοκρατίας και της κεντροαριστεράς. 
Να εγκαταστήσουμε μια σοσιαλιστική κοινωνία στην χώρα μας και 
την Ε.Ε, που θα έχει στο κέντρο της τις ανάγκες του ανθρώπου, τα 
δημοκρατικά και κοινωνικά δικαιώματα, τις ατομικές ελευθερίες, 
τις ανθρώπινες, ηθικές και πολιτικές αξίες. Να εγκαθιδρύσουμε 
την εξουσία των εργαζομένων, που θα στηρίζεται σε όργανα 
άμεσης δημοκρατίας και αυτοδιαχείρισης, όπου τα δημοκρατικά, 
πολιτικά και ατομικά δικαιώματα και ελευθερίες θα ξεπερνούν 
κατά πολύ, ποσοτικά και ποιοτικά, εκείνα ακόμη και των πιο 
ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, 
πραγματικό εργαλείο στην πάλη μας για την σωτηρία από 
τους νεοφιλελεύθερους καπιταλιστές και ιμπεριαλιστές. Να 
στρατευτούμε στην υπόθεση της Ο.Κ.Δ.Ε. και του επαναστατικού 
μαρξισμού, στην οικοδόμηση του παγκόσμιου κόμματος της 
σοσιαλιστικής επανάστασης, την 4 η Διεθνή. 


2 Εργατική Πάλη 


Σεπτέμβριος 2016 



Κυκλοφορεί από τις εκδόσεις ΕΡΓΑΤΙΚΗ ΠΑΛΗ 


Το Παραστρατεί)μα 


Συγγραφέας: Χρηστός Τζουρντός 
Χρονολογία έκδοσης: Ιούνιος 2016 
Σελίδες: 125 
Τιμή: 5 ευρώ 


Οι Εκδόσεις Εργατική Πάλη εκδίδουν 
το μικρό βιβλίο του συντρόφου Χρήστου 
Τζουρντού, Το Παραστράτενμα, που 
αναφέρεται στις συνθήκες που αντιμε¬ 
τώπισε, και γενικά εκείνων των γενιών 
στο ναυτικό. Δεν μένει όπως μόνο σ’αυ¬ 
τό. Με το ιδιαίτερο ύφος του, με την ιδι¬ 
αίτερη γλώσσα της νεολαίας των λαϊκών 
και φτωχών συνοικιών της Αθήνας, «μα- 
γκίτες» όπως τους χαρακτηρίζει ο ίδιος, 
ξεδιπλώνονται με απολαυστικό αλλά και 
δραματικό τρόπο οι δυσκολίες της καθη¬ 
μερινής ζωής, των κοινωνικών και πολιτι¬ 
κών συνθηκών εκείνης της δύσκολης και 
ταραγμένης εποχής. 


Το Παραστράτενμα, το «πόνημά» του, 
δεν είναι μόνο μια ηθογραφία, μια εικόνα 
των νεανικών του χρόνων στο Κατσιπόδι 
και στο ναυτικό. Μέσα από αυτά τα βιώ¬ 
ματα παρατηρεί, καταγράφει και αναλύει, 
όσο του επέτρεπαν η ηλικία και οι πολιτι¬ 
κές του γνώσεις, όλα τα γεγονότα. Ωστό¬ 
σο, σ’ αυτό το δύσκολο έργο ο σ. Χρήστος 
έχει δύο πολύ γερές βάσεις, την ευαισθη¬ 
σία και το ταξικό ένστικτό του, που από 
τότε ήταν αρκετά αναπτυγμένα. 

Οι Εκδόσεις Εργατική Πάλη συστή¬ 
νουν το βιβλίο του σ. Χρήστου Τζουρ¬ 
ντού στις νέες γενιές, αξίζει να διαβαστεί. 

Από τον Πρόλογο των Εκδόσεων 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 


Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 


Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ίσκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοξάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιη&ίΐΐ 6Γ§αίί1άρα1ί@ο]«ΐ0.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1αΐ€.£Γ, ο-πιαΐΐ: €Γ§αΙΐΚΐρα1ΐ@οΚ(ΐ€.§Γ 

Σεπτέμβριος 2016 


Η άΠΟΨή ΜΑΣ 


Εργατική Πάλη 3 


Ή αυτοί ή εμείς1 


Η μνημονιακή κυβέρνηση Τσί- 
πρα πανηγυρίζει γιατί, όπως 
λέει, με τη δημοπράτηση των 
4 τηλεοπτικών αδειών χτύ¬ 
πησε τη διαπλοκή, αποκατέστησε τη «συ¬ 
νταγματική νομιμότητα» και άλλαξε το 
τοπίο στην τηλεόραση που υπήρχε εδώ και 
27 χρόνια! Αυτό το «θαύμα» έγινε απλά με 
τη διαδικασία δημοπράτησης, με την αντι¬ 
κατάσταση του Κοντομηνά με τον Μαρι- 
νάκη και του Βαρδινογιάννη με τον Κα- 
λογρίτσα, οι οποίοι πλήρωσαν και πολλά 
χρήματα, περίπου 246 εκ. ευρώ σε βάθος 
3 χρόνων! Το θράσος και ο εμπαιγμός της 
άθλιας κυβέρνησης ΣΥΡΙΖΑ-ΑΝΕΛ και 
των εκπροσώπων της ξεπερνάει κάθε όριο, 
όταν λένε ότι οι πράξεις τους ήταν απαί¬ 
τηση του ελληνικού λαού και δέσμευση 
της κυβέρνησης. Ποιος μπορεί να πιστέψει 
ότι η διαπλοκή, εγγενές στοιχείο του κα¬ 
πιταλιστικού συστήματος και των καπι¬ 
ταλιστών, χτυπήθηκε από μια διαδικασία 
δημοπράτησης και ότι οι καινούργιοι ολι- 
γάρχες που πήραν τις δυο άδειες δεν είναι 
διαπλεκόμενοι ή ότι αποκαταστάθηκε η 
νομιμότητα; Και όλα αυτά σε μια περίο¬ 
δο όπου η κρίση του συστήματος, η σήψη 
και η διαφθορά κυριαρχούν στη πολιτική 
και οικονομική ζωή. Και ακόμα όταν είναι 
γνωστό ότι οι Μαρινάκης και Καλογρί- 
τσας δεν είναι «αγγελικά πλασμένοι», ούτε 
μόνο εικόνα της καπιταλιστική κοινωνίας 
αλλά και διαμορφωτές της. 

Οι μνημονιακοί της ΝΔ και του ΠΑ- 
ΣΟΚ που εξέθρεψαν στα ΜΜΕ (με το αζη¬ 
μίωτο) ένα πρωτοφανές καθεστώς ανομί¬ 
ας, διαφθοράς, ιδεολογικής και πολιτικής 
εξαπάτησης του ελληνικού λαού επί 27 
χρόνια, χωρίς ίχνος ντροπής ουρλιάζουν, 
όχι γιατί πιστεύουν ότι θα αλλάξει τίπο¬ 
τα ουσιαστικό, αλλά για καθαρά πολιτι¬ 
κούς και αντιπολιτευτικούς λόγους. Από 
δίπλα τους και οι γνωστοί αργυρώνητοι 
δημοσιογράφοι, συστατικό στοιχείο της 
διαφοράς, της παραπληροφόρησης και 


της εξαπάτησης των ΜΜΕ, θυμήθηκαν 
την πολυφωνία, τον πλουραλισμό και την 
ανεργία, που κατά πάσα πιθανότερα θα 
πλήξει ένα μέρος του προσωπικού που ερ¬ 
γάζεται στις τηλεοράσεις κ.λπ. Είναι όλοι 
αυτοί που υπεράσπιζαν και υπερασπίζουν 
τα μνημόνια, που προσπαθούσαν να δικαι¬ 
ολογήσουν την κυβέρνηση Σαμαρά-Βενι- 
ζέλου για το μαύρο στην ΕΡΤ πριν από 3 
χρόνια. 

Η αντιπαράθεσή τους είναι δόλια 
και ψεύτικη 

Το παιχνίδι της πόλωσης και της αντι¬ 
παράθεσης, που συστηματικά επιχειρούν 
να στήσουν ΣΥΡΙΖΑ και ΝΔ, παλαιοί και 
νέοι μνημονιακοί, με όλα τα μέσα και σε 
κάθε ευκαιρία, είναι μια παγίδα με υποψή¬ 
φιο θύμα τις εργαζόμενες και λαϊκές μάζες. 
Έχοντας κοινό πρόγραμμα τα 3 μνημόνια, 
όλα τα αστικά νεοφιλελεύθερα κόμματα 
(ΣΥΡΙΖΑ, ΝΔ, ΠΑΣΟΚ κ.λπ.), η όποια 
«αντιπαράθεσή» τους με πομπώδεις εκ¬ 
φράσεις, με ατάκες και πολλές φορές με 
«σκυλοκαβγάδες» και «ξεκατινιάσματα», 
έχουν σα μοναδικό στόχο τη διαιώνιση 
του αστικού-μνημονιακού συστήματος, 
την εγκαθίδρυση ενός πολιτικού μονοπω¬ 
λίου με μνημονιακή ατζέντα και μνημο- 
νιακούς πρωταγωνιστές. Ειδικά αυτή την 
περίοδο, όπου ετοιμάζονται τα χειρότερα 
μέτρα ενάντια στους εργαζόμενους, μέτρα 
που προβλέπονται στο 3° μνημόνιο, που 
τα ψήφισαν όλοι μαζί πριν από έναν χρό¬ 
νο, ο αποπροσανατολισμός των μαζών και 
οι ψεύτικες αντιπαραθέσεις παίζουν καθο¬ 
ριστικό ρόλο για την επιβίωση όλων των 
μνημονιακών πολιτικών δυνάμεων και ιδι¬ 
αίτερα του μεταλλαγμένου ΣΥΡΙΖΑ. 


Να διώξουμε τους υποταγμένους 
και χρεοκοπημένους 

Το φθινόπωρο είναι η αρχή μιας νέας, 
άγριας επίθεσης της μνημονιακής κυβέρ¬ 
νησης Τσίπρα, ενάντια όχι μόνο στα πιο 
βασικά δικαιώματα και κατακτήσεις των 
εργαζομένων, των συνταξιούχων, της νε¬ 
ολαίας αλλά και στην ίδια την υπόσταση 
της εργατικής τάξης. Συλλογικές συμβά¬ 
σεις, συνδικαλισμός και συνδικαλιστικές 
ελευθερίες, το δικαιώματα στην απεργία 
και πολλά άλλα βρίσκονται στο στόχα¬ 
στρο αυτής της βάρβαρης επίθεσης. Στό¬ 
χος τους όχι απλά η μείωση μισθών, συ¬ 
ντάξεων κ.λπ., αλλά η περιθωριοποίηση 
και ατομικοποιήση των εργαζόμενων, το 
σπάσιμο της συλλογικότητας και της αλ¬ 
ληλεγγύης τους, όπως εκφράζονται μέσα 
από τις μορφές αυτοοργάνωσής τους - και 
η παράδοσή τους στην υπερεκμετάλλευση 
και καταπίεση των καπιταλιστών. 

Δεν χρειάζεται καμιά ψευδαίσθηση, 
τα μέτρα που έρχονται το φθινόπωρο εί¬ 
ναι ή αρχή ενός νέου κύκλου επιθέσεων 
ενάντια στην εργατική τάξη, με στόχο να 
σπάσουν τη «ραχοκοκαλιά» της, να κατα¬ 
ντήσουν τις εργασιακές σχέσεις όπως των 
δουλοπάροικων. Είναι μέτρα που ανταπο- 
κρίνονται στον χρεοκοπημένο ελληνικό 
καπιταλισμό, που όπως φαντάζονται οι 
υποστηρικτές τους θα μπορούσε να επιβι¬ 
ώσει γυρίζοντας την κοινωνία αρκετές δε¬ 
καετίες πίσω, σε κοινωνικές σχέσεις ακόμη 
και παλαιότερων μορφών κοινωνίας. 

Η ΕΕ, ο Τσίπρας και οι υπόλοιπες μνη- 
μονιακές δυνάμεις αυτό επιδιώκουν, όχι 
μόνο για τη χώρα μας αλλά για όλες της 
ευρωπαϊκές χώρες. Έτσι, το φθινόπωρο 
αρχίζει μια πολύ κρίσιμη μάχη -ίσως η κρι¬ 


σιμότερη μέχρι τώρα- για όλους, για τους 
εργαζόμενους, τα λαϊκά στρώματα και τη 
νεολαία. Δεν πρέπει να επιτρέψουμε σε 
όλους αυτούς, για να σώσουν το σάπιο 
και χρεοκοπημένο σύστημά τους, να μας 
γυρίσουν πίσω στο Μεσαίωνα. Αυτοί είναι 
υποστηρικτές ενός σάπιου και χρεοκοπη¬ 
μένου συστήματος, αυτοί είναι κοινωνικά 
παράσιτα. Εμείς είμαστε αυτοί που παρά¬ 
γουμε τον πλούτο, εμείς είμαστε η δύναμη. 

Με αρχή τις διαδηλώσεις της ΔΕΘ, 
να προετοιμάσουμε τους πιο μαζικούς 
και ενωτικούς αγώνες με στόχο τη Γενική 
Απεργία Διάρκειας, για να αποτρέψουμε 
τα θανατηφόρα μέτρα και όλα τα μνημό¬ 
νια. Να προχωρήσουμε στη άμεση διαγρα¬ 
φή του χρέους. Να βγούμε από το ευρώ 
και την ΕΕ (στρατηγικό οργανωτή όλων 
των αντεργατικών μέτρων), που μετά το 
ΒΚΕΧΙΤ έχει μπει σε μια διαλυτική κρίση. 
Να εθνικοποιήσουμε, κάτω από εργατικό 
έλεγχο, όλους τομείς-κλειδιά της οικο¬ 
νομίας. Αυτά είναι μερικά βασικά μέτρα, 
εντελώς απαραίτητα για την στήριξη ενός 
προγράμματος διεξόδου από την κρίση 
και επανεκκίνησης της οικονομίας, για το 
ασταμάτητα της υποβάθμισης της ζωής 
μας, της αύξησης της ανεργίας και της εξα¬ 
θλίωσης, της σωτηρίας των μισθών συντά¬ 
ξεων και δικαιωμάτων, των συστημάτων 
υγείας, παιδείας και κοινωνικής ασφάλι¬ 
σης ... το σταμάτημα της δουλοποίησης 
των εργασιακών σχέσεων και γενικά της 
επιστροφής στο Μεσαίωνα. 

Μόνο με ένα τέτοιο πρόγραμμα, με 
ενωτικούς αγώνες μπορούμε να βάλουμε 
τέλος στο σάπιο καπιταλιστικό σύστημα, 
στην αντιδραστική ΕΕ και να εγκαταστή¬ 
σουμε μια δική μας κυβέρνηση, μια Κυ¬ 
βέρνηση των Εργαζομένων. Τη μοναδική 
εγγύηση ότι όλα αυτά θα εφαρμοστούν 
και που θα προετοιμάσει το δρόμο για το 
άνοιγμα της πραγματικής εναλλακτική λύ¬ 
σης, το Σοσιαλισμό. 



Η καπιιηλισιική Βαρβαρότητα... 


με την γλώσσα των αριθμών 


Α ν και τα πρόσφατα λουκέτα σε 
Ηλεκτρονική, Αώεηδ Τεείτε, Πυρ¬ 
σός κ.α. συγκέντρωσαν τα φώτα 
της δημοσιότητας, 15.435 λου¬ 
κέτα από την αρχή του 2016 δεν προβλήθη¬ 
καν αντίστοιχα. Σύμφωνα με τα στοιχεία του 
Γενικού Εμπορικού Μητρώου (ΓΕΜΗ), έχει 
ανασταλεί η λειτουργία 15.435 επιχειρήσεων 
όλων των νομικών μορφών, αριθμός αυξη¬ 
μένος κατά 45,8% σε σχέση με το 2015, όταν 
έκλεισαν συνολικά 10.581 εταιρίες. Πολλές 
μικρομεσαίες επιχειρήσεις έχουν φθάσει πλέ¬ 
ον στο απροχώρητο, αδυνατώντας να αντεπε- 
ξέλθουν στις μηνιαίες υποχρεώσεις τους. Εν¬ 
δεικτική είναι η κατάσταση στη Θεσσαλονίκη, 
όπου κάθε μέρα του πρώτου εξαμήνου του 
2016, έκλειναν 2,5 βιοτεχνικές επιχειρήσεις 
κατά μέσο όρο — σύμφωνα με έρευνα του Βι¬ 
οτεχνικού Επιμελητηρίου (ΒΕΘ). Σε αναστο¬ 
λή εργασιών οδηγήθηκαν 459 επιχειρήσεις, 
ασύμφορες κρίθηκαν 314 επιχειρήσεις, ενώ 4 
οδηγήθηκαν σε πτώχευση κατά το πρώτο εξά¬ 
μηνο του 2016, με το σύνολο των διαγραφών 
να φτάνει τις 459. 


Σ ύμφωνα με στοιχεία της ιταλικής στατιστικής υπηρεσίας (ΙδΙαί), 1.582.000 οικογένειες 
και 4.598.000 πολίτες ζούσαν το 2015 σε συνθήκες απόλυτης φτώχειας, δηλαδή το 
7,6% του πληθυσμού της Ιταλίας. Με τον όρο «απόλυτα φτωχός» περιγράφεται κά¬ 
ποιος που δεν μπορεί να πληρώσει τα αγαθά και τις υπηρεσίες που θεωρούνται πρώ¬ 
της ανάγκης. Τα ποσοστά της απόλυτης φτώχειας έχουν αυξηθεί από 5,7% σε 6,7% στον βορρά 
της Ιταλίας και από 9% σε 10% στον νότο. 


Ε να εκατομμύριο παιδιά πεθαίνουν την πρώτη ημέρα της ζωής τους, κυρίως από αιτίες 
που μπορούν να προληφθούν. Κι αυτό παρά την αύξηση στα ποσοστά επιβίωσης των 
παιδιών από το 1990, διάστημα κατά το οποίο ο απόλυτος αριθμός των θανάτων παι¬ 
διών κάτω των πέντε ετών έχει μειωθεί στο μισό από 12,7 εκατομμύρια σε 6,3 εκατομ¬ 
μύρια, σύμφωνα με έκθεση που δημοσιεύτηκε από τη ΕΓΝΙΟΕΕ. 


Τ ο Συριακό Παρατηρητήριο Ανθρωπίνων Δικαιωμάτων ανακοίνωσε ότι ο πόλεμος στη 
χώρα από τον Μάρτιο του 2011 έχει στοιχίσει τη ζωή σε περισσότερους από 290.000 
ανθρώπους, κάνοντας λόγο για περισσότερους από 10.000 θανάτους μόνο τους δύο 
τελευταίους μήνες. Ο αριθμός των νεκρών έφτασε τους 292.817, εκ των οποίων 84.472 
άμαχοι και 14.711 παιδιά. Σύμφωνα με τον ίδιο απολογισμό, έχουν σκοτωθεί στις μάχες 50.548 
αντάρτες και μαχητές των Συριακών Δημοκρατικών Δυνάμεων (της αραβοκουρδικής συμμαχίας) 
καθώς και 49.547 τζιχαντιστές, μεταξύ των οποίων πολλοί ξένοι. Οι δυνάμεις του Άσαντ έχασαν 
104.656 άνδρες, εκ των οποίων 57.909 στρατιώτες. 3.594 νεκροί δεν έχουν αναγνωριστεί μέχρι 
σήμερα. 

4 Εργατική Πάλη 


ΕΡΓΑΖΟΜΕΝΟΙ 


Σεπτέμβριος 2016 



Α πό τον Σεπτέμβρη χιλιάδες δανειολή¬ 
πτες δίνουν ραντεβού στα δικαστήρια 
για τους πρώτους μαζικούς πλειστη- 
ριασμούς ακινήτων του 2016. Η 15η 
Σεπτέμβρη, ημέρα κατά την οποία ανοίγουν τα 
δικαστήρια μετά τη θερινή διακοπή, σηματοδοτεί 
την έναρξη των πλειστηριασμών έπειτα από μια 
μακρά περίοδο απραξίας, που κορυφώθηκε το 
2016, λόγω κυρίως της αποχής των δικηγόρων, 
αλλά και της απεργίας των συμβολαιογράφων. 

Το «πάγωμα» των πλειστηριασμών αποτυπώ- 
νεται στα στοιχεία από τα δικαστήρια της χώρας, 
με βάση τα οποία το πρώτο επτάμηνο το 2016 
ορίστηκαν 2.700 πλειστηριασμοί έναντι 7.000 το 
αντίστοιχο περυσινό επτάμηνο. Ο αριθμός τους 
παρουσιάζει σταθερή μείωση κάθε χρόνο και είναι 
χαρακτηριστικό ότι μετά το 2009 που είχαν γίνει 
52.000 πλειστηριασμοί, ο αριθμός τους μειώνεται 
συνεχώς. Έτσι, το 2010 ορίστηκαν 48.000 πλει- 
στηριασμοί, το 2011 ορίστηκαν 44.000, το 2012 
ορίστηκαν 25.900, το 2013 ορίστηκαν 19.200, το 
2014 ορίστηκαν 16.000 και όλο το 2015 μόλις 
8.700. 

Οι τράπεζες έχουν έτοιμους ήδη τους φακέ¬ 
λους με τα πρώτα 2.000 ακίνητα που θα βγουν 
άμεσα στο σφυρί, με προοπτική ο αριθμός τους 
να φθάσει τα 5.000 τους αμέσως επόμενους μή¬ 
νες. Στόχος των πρώτων πλειστηριασμών είναι 
να σταλεί μήνυμα προς δανειολήπτες που δεν 
μπορούν να αποπληρώσουν τα δάνεια τους ότι 
τα περιθώρια ανοχής έχουν εξαντληθεί. Οι πρώ¬ 
τοι πλειστηριασμοί, σύμφωνα με τις τράπεζες, θα 
αφορούν μεγάλα ακίνητα αξίας άνω των 300.000 
ή 400.000 ευρώ, που συνδέονται με δάνεια τα 
οποία είναι στο «κόκκινο» πάνω από δύο χρόνια. 
Θα ακολουθήσουν πάσης φύσεως ακίνητα των 
οποίων οι ιδιοκτήτες δεν προστατεύονται από τις 
διατάξεις του νόμου για τα κόκκινα στεγαστικά 
δάνεια (4346/2015). Υπενθυμίζουμε ότι με αυτόν 
τον νόμο μόνο το 30% των δανειοληπτών έχει ου¬ 
σιαστική προστασία και υπό τον όρο ότι θα απο- 
δειχθούν «συνεργάσιμοι δανειολήπτες». 

Η κυβέρνηση και οι επικεφαλής των τραπεζών 
(προσωρινά γιατί σύντομα θα αλλάξουν χέρια) 
υποκριτικά επιμένουν ότι δεν πρόκειται να μπουν 
στο στόχαστρο ευπαθείς ομάδες που βρίσκονται 
σε πραγματική αδυναμία ή τα ακίνητα οικογενει¬ 
ών που δεν έχουν άλλη περιουσία. Δεν εξηγούν σε 
κανέναν όμως πώς θα γίνει αυτό όταν δεν υπάρχει 
νομικό πλαίσιο που να προστατεύει τους δανει¬ 
ολήπτες και παράλληλα ΕΕ, ΔΝΤ, δανειστές και 
ξένα ίϊιηάδ που θα πάρουν στα χέρια τους τις ελ¬ 
ληνικές τράπεζες πιέζουν για μαζικούς πλειστηρι- 
ασμούς και πώληση όλων των δανείων σε κερδο¬ 
σκοπικά κεφάλαια. Για το τελευταίο η κυβέρνηση 
έχει ήδη νομοθετήσει τον νόμο 4354/2015, που 
επιτρέπει/θεσμοθετεί την πώληση της διαχείρισης 
των (κάθε είδους) κόκκινων δανείων σε Εταιρείες 


Διαχείρισης και Μεταβίβασης Απαιτήσεων (ΕΔΑ- 
ΜΕΔ). 

Ξεκινά η πώληση «κόκκινων» δανείων σε 
κερδοσκοπικά κεφάλαια 

Οι μεγάλες τράπεζες προετοιμάζονται για πω- 
λήσεις μη εξυπηρετούμενων καταναλωτικών δα¬ 
νείων και πιστωτικών καρτών σε εξειδικευμένες 
εταιρείες ανάκτησης οφειλών. Στόχος οι πρώτες 
συναλλαγές να ολοκληρωθούν εντός του 2016. 

Οι πωλήσεις καταναλωτικών δανείων σε τρί¬ 
τους σηματοδοτούν την πιο επιθετική στάση των 
τραπεζών για την αντιμετώπιση του προβλήματος 
των «κόκκινων» δανείων, το σύνολο των οποίων 
ξεπερνά τα 100 δισ. Ευρώ. Τα καταναλωτικά δά¬ 
νεια φθάνουν τα 25,32 δισ. ευρώ εκ των οποίων 
τα 13,6 δισ. Ευρώ (54% του συνόλου) βρίσκο¬ 
νται σε καθεστώς οριστικής καθυστέρησης. Οι 
τέσσερις συστημικές τράπεζες δουλεύουν για τη 
δημιουργία πακέτων μη εξυπηρετούμενων κατα¬ 
ναλωτικών δανείων, τα οποία θα πουλήσουν σε 
εξειδικευμένες εταιρείες, κάνοντας χρήση των 
νέων θεσμικών δυνατοτήτων που έχουν θεσπιστεί 
με το νόμο 4354/2015. Να σημειωθεί ότι με το νέο 
νομικό πλαίσιο οι τράπεζες μπορούν να πωλούν 
σε τρίτους όχι μόνο μη εξυπηρετούμενα αλλά και 
εξυπηρετούμενα δάνεια. Συνολικά οι τέσσερις 
συστημικές τράπεζες έχουν διενεργήσει προβλέ¬ 
ψεις 10,9 δισ. ευρώ για την κάλυψη των μη εξυ¬ 
πηρετούμενων δανείων ύψους 13,6 δισ. ευρώ. Οι 
τράπεζες θα προχωρήσουν στη δημιουργία χαρ¬ 
τοφυλακίων καταναλωτικών δανείων τα οποία θα 
πωληθούν σε τιμές 5-10% της ονομαστικής τους 
αξίας σε κερδοσκοπικά κεφάλαια. 

Πάνω από 800 χιλιάδες τα ηλεκτρονικά 
κατασχετήρια στο επτάμηνο 

Ξεπέρασαν τις 856.000 τα ηλεκτρονικά κα¬ 
τασχετήρια κατά το πρώτο επτάμηνο του έτους, 
σύμφωνα με τον Γενικό Γραμματέα Δημοσίων 
Εσόδων, Γιώργο Πιτσιλή. Μεγάλο ποσοστό των 
κατασχέσεων αφορά οφειλέτες με χρέη κάτω από 
3.000 ευρώ. Σημειώνεται ότι το 82% των οφειλε¬ 
τών του δημοσίου χρωστάν κάτω από 3.000 ευρώ. 

Αγώνας σε κάθε γειτονιά, κανένα σπίτι στα 
χέρια τραπεζιτών και κερδοσκόπων 

Το αν τελικά εργαζόμενοι και φτωχοί θα χά¬ 
σουνε τα σπίτια τους θα εξαρτηθεί μόνο από την 
αντίσταση και τους αγώνες μας. Ό,τι και να λένε 
από την κυβέρνηση για δήθεν προστασία του 
94% των δανειοληπτών είναι αισχρά ψέματα. 
Με τους νόμους που έχουν ψηφίσει έχουν δώσει 
οριστικά τα σπίτια και τις περιουσίες εργαζομέ¬ 
νων και φτωχών λαϊκών στρωμάτων στους τρα¬ 
πεζίτες και τους κερδοσκόπους. Η οργάνωση του 
αγώνα πρέπει να ξεκινήσει από τη δημιουργία 
παντού επιτροπών αγώνα ενάντια σε πλειστηρι- 
ασμούς και κατασχέσεις πρώτης κατοικίας. Με 
την έναρξη των πλειστηριασμών με πιο δυναμικές 
ενέργειες όπως αποκλεισμούς Ειρηνοδικείων και 
καταλήψεις τραπεζών, με τη δημιουργία ομάδων 
επιφυλακής και περιφρούρησης σε κάθε συνοικία 
που θα αποτρέπουν στην πράξη τις κατασχέσεις. 

Η παρεμπόδιση των πλειστηριασμών δεν φθά¬ 
νει από μόνη της. Πρέπει με τους αγώνες μας να 
γκρεμίσουμε την άθλια συγκυβέρνηση ΣΥΡΙΖΑ/ 
ΑΝΕΛ και τα μνημόνια τους, νέα και παλιά. Να 
επιβάλουμε ένα πρόγραμμα σωτηρίας των εργα¬ 
ζομένων και των φτωχών λαϊκών στρωμάτων που 
μεταξύ άλλων θα περιέχει μέτρα απόλυτης και γε- 
νικευμένης προστασίας της πρώτης/κύριας κατοι¬ 
κίας από τους πλειστηριασμούς. 


επίκαιρα... 

Καταδίκη των Κώστα Σακκά και Μάριου Σεϊσίδη 

Η καταδίκη των Κώστα Σακκά και Μάριου Σεϊσίδη, 
την Τετάρτη 18 Αυγούστου από το Β' Αυτόφωρο Τριμελές 
Πλημμελειοδικείο, σε 33 και 32 μήνες φυλακή αντίστοιχα 
(για αντίσταση κατά της αρχής, πλαστογραφία και κλοπή), 
ήταν ένα ακόμα αστυνομικό και δικαστικό πραξικόπημα, 
στα πλαίσια της ολικής επαναφοράς της τρομολαγνείας και 
τρομοϋστερίας του «Κράτους Έκτακτης Ανάγκης». Οι δύο 
συλληφθέντες βασανίστηκαν από τους αστυνομικούς με το 
«βασανιστήριο του πνιγμού», χωρίς να έχουν προβάλει κα¬ 
μία αντίσταση μετά τη σύλληψή τους, ενώ στον Σεϊσίδη δεν 
επιτράπηκε να κάνει κανένα τηλεφώνημα, ούτε καν στον 
δικηγόρο του. Αμέσως μετά το Αυτόφωρο, έγινε μεταγωγή 
τους στις φυλακές του Δομοκού και Μαλανδρίνου, χωρίς 
να προλάβουν οι συνήγοροί τους να τους επισκεφτούν και 
χωρίς να έχουν λάβει ακόμα αντίγραφα της δικογραφίας. 

Μέχρι την σύλληψή τους στη Λακωνία, οι καταδίκες 
των Κ. Σακκά και Μ. Σεϊσίδη αφορούσαν την ερήμην κα¬ 
ταδίκη τού πρώτου σε εφτά χρόνια για ληστεία (που έγινε 
πριν από δέκα χρόνια) και του δεύτερου για κατοχή οπλι¬ 
σμού. Ωστόσο, και οι δύο έχουν στοχοποιηθεί στη διαρκή 
προσπάθεια της Αντιτρομοκρατικής να στήσει και να συ¬ 
ντηρεί το σενάριο της «εγχώριας τρομοκρατίας», συνδέο- 
ντάς τους, ενάντια σε κάθε πραγματικό στοιχείο, με άλλες 
υποθέσεις και πρόσωπα. Ο Κ. Σακκάς είχε πραγματοποι¬ 
ήσει απεργία πείνας για την κράτησή του στις φυλακές, η 
οποία είχε ξεπεράσει κατά πολύ το προβλεπόμενο ανώτατο 
όριο προφυλάκισης, ενώ ο Μ. Σεϊσίδης στοχοποιήθηκε με 
μεθόδους απόλυτα αυθαίρετες. 

Με το σερβίρισμα εκ νέου των σεναρίων «τρομοκρα¬ 
τίας», κυβέρνηση και κρατικοί μηχανισμοί επιδιώκουν να 
εκφοβίσουν την κοινωνία, να προλάβουν, όπως ελπίζουν, 
το ξέσπασμα νέων αντιστάσεων και αγώνων μπροστά στα 
νέα βάρβαρα μέτρα, σε μια οικονομική, κοινωνική και πο¬ 
λιτική κατάσταση που καταρρέει καθημερινά. Απέναντι σε 
κάθε τέτοια «μαύρη» αυθαιρεσία των κατασταλτικών μηχα¬ 
νισμών, η μαζική, μαχητική υπεράσπιση των δημοκρατικών 
ελευθεριών, είναι όρος επιβίωσης για το εργατικό κίνημα, 
τις οργανώσεις και τους αγωνιστές του. 

Επιθέσεις κράτους και παρακράτους 
σε στέγες φιλοξενίας μεταναστών 

Άγνωστοι εισέβαλαν στην αποθήκη όπου η συλλογική 
κουζίνα των βάσκων εθελοντών «Ζ&ροΐΌ&Ε ΡιοίεΕΐιια» στη 
Χίο φυλούσε τρόφιμα που προορίζονταν για τους πρόσφυ¬ 
γες που έχουν καταφύγει στο νησί, και τα κατέστρεψαν. 
Σκληρότερη επίθεση δέχτηκε και κτίριο που τελεί υπό κα¬ 
τάληψη στα Εξάρχεια και φιλοξενεί πρόσφυγες, στο οποίο 
πραγματοποιήθηκε εμπρηστική επίθεση από αγνώστους, 
όταν δύο γκαζάκια τοποθετήθηκαν στο ισόγειο του κτιρί¬ 
ου, τα οποία εξερράγησαν και προκάλεσαν φωτιά. 

Να υπενθυμίσουμε ότι στα μέσα Ιούλη, το παλιό ορφα¬ 
νοτροφείο «Μέγας Αλέξανδρος», το οποίο δόθηκε προς 
εκμετάλλευση από το υπουργείο Υγείας στη Μητρόπολη 
Θεσσαλονίκης, ήταν ένα από τα τρία υπό κατάληψη κτί¬ 
ρια στη Θεσσαλονίκη τα οποία δέχτηκαν αστυνομική επί¬ 
θεση με στόχο την εκκένωσή τους. Τα άλλα δύο ήταν το 
«Μανδαλίδειο» Μέγαρο του ΑΠΟ, στην παλιά παραλία 
της πόλης, και μία οκταόροφη πολυκατοικία επί της οδού 
Καρόλου Ντηλ. Από το «Μανδαλίδειο» συνελήφθησαν 
εννέα άτομα, εκ των οποίων καταδικάστηκαν έξι σε ποινή 
φυλάκισης 4 μηνών, με 3ετή αναστολή. Ποινή φυλάκισης 
10 μηνών με αναστολή και χρηματικό πρόστιμο 2.000 ευρώ 
στην καθεμία, επέβαλε το Αυτόφωρο Μονομελές Πλημμε¬ 
λειοδικείο Θεσσαλονίκης και στις πέντε αγωνίστριες που 
συνελήφθησαν κατά την αστυνομική επιχείρηση στο ορφα¬ 
νοτροφείο. Το δικαστήριο δεν αναγνώρισε κανένα ελαφρυ- 
ντικό και ανέστειλε την επιβληθείσα ποινή για τρία χρόνια. 
Και τα τρία αυτά κτήρια λειτουργούσαν ως στέγες φιλοξε¬ 
νίας μεταναστών. 

Είναι εμφανές, λοιπόν, ότι κράτος και παρακράτος 
έχουν περάσει σε μία ευθεία επίθεση ενάντια σε πρωτο¬ 
βουλίες αλληλεγγύης για τους μετανάστες. Επιθέσεις στα 
πλαίσια αναβίωσης του «Κράτους Έκτακτης Ανάγκης» και 
του κλίματος φόβου που προσπαθούν να καλλιεργήσουν. 


Επαναλειτουργία των δικαστηρίων 
με μπαράζ πλειστηριασμών 

ΕΡΓΑΖΟΜΕΝΟΙ 


Εργατική Πάλη 5 


ΜΑΡΙΝΟΠΟΥΛΟΣ : Καμία Διασφάλιση των Εργαζομένων, Ανάγκη για Αγώνες 


Σ τις 3 Σεπτέμβρη υπεγράφη 
τελικά η περιβόητη συμφωνία 
εξαγοράς του Μαρινόπουλου 
από τον Σκλαβενίτη, με την 
στήριξη (ίσως και συμμετοχή) των «συ- 
στημικών» τραπεζών. Η συμφωνία προ¬ 
βλέπει τα εξής: 

1) Θα δημιουργηθεί μια νέα εται¬ 
ρεία, στην οποία θα μεταβιβαστεί το 
100% της Μαρινόπουλος. Η νέα εταιρία 
θα χρηματοδοτηθεί σταδιακά από τις 
τράπεζες με 360 εκατ. ευρώ (δεκαετές 
δάνειο με επιτόκιο 1,5%). Δεν έχει κα¬ 
ταστεί σαφές εάν οι τράπεζες θα έχουν 
δικαίωμα κεφαλαιοποίησης του δανεί¬ 
ου, δηλαδή αν θα το χρησιμοποιήσουν 
για να αποκτήσουν μερίδιο στη νέα 
εταιρία. 

2) Η νέα εταιρία θα ελέγχεται από 
την Σκλαβενίτης, με την τελευταία να 
καταβάλλει 125 εκατ. ευρώ. 

3) «Κούρεμα» κατά 50% των οφει¬ 
λών σε προμηθευτές, όταν αυτές ξε¬ 
περνούν τα 100.000 ευρώ. Όσοι έχουν 
λαμβάνειν κάτω από 100.000 ευρώ, 
προβλέπεται να λάβουν το σύνολο του 
οφειλόμενου ποσού. 

4) Τα χρέη της Μαρινόπουλος προς 
εφορία και ασφαλιστικά ταμεία θα κα¬ 
ταβληθούν έπειτα από ρύθμιση. 

Διάσωση των καπιταλιστών... 
με χασούρα κράτους και 
εργαζομένων 

Με την προϋπόθεση ότι η συμφω¬ 
νία θα αρχίσει να υλοποιείται, θα έχου¬ 
με άλλη μια περίπτωση «διάσωσης» 
μεγαλοκαπιταλιστή με τις πλάτες του 
ελληνικού κράτους, δηλαδή με την ερ¬ 
γασία και τον πλούτο που έχουν δημι¬ 
ουργήσει οι εργαζόμενοι. Η κυβέρνηση 
ΣΥΡΙΖΑ-ΑΝΕΛ δέχεται να «χαρίσει» 
εκατομμύρια ευρώ στην Μαρινόπου- 
λος, μέσω της «ρύθμισης» που αφορά 


τα χρέη της τελευταίας προς εφορία και 
ασφαλιστικά ταμεία! Ενώ οι εργαζόμε¬ 
νοι καλούνται να πληρώσουν τη χρεο¬ 
κοπία του ελληνικού καπιταλισμού και 
της ευρωζώνης με μνημόνια, φόρους, 
κοψίματα μισθών κ.λπ., τα οποία πη¬ 
γαίνουν στην αποπληρωμή του καπιτα¬ 
λιστικού χρέους, το κράτος συμφωνεί 
να «δωρίσει» τα οφειλόμενα -άγνωστο 
σε τι ποσοστό- σε εφορία και ασφαλι¬ 
στικά ταμεία (κατά τα άλλα, τα κρατι¬ 
κά έσοδα... υστερούν, και η ασφάλιση 
έχει πρόβλημα λόγω της... γήρανσης 
του πληθυσμού!). Στέλνεται έτσι σαφές 
μήνυμα και στους υπόλοιπους μεγαλο- 
καπιταλιστές: Μην πληρώνετε τίποτα! 
Όταν χρεοκοπήσουν οι εταιρίες σας, οι 
αστικές κυβερνήσεις θα σας κάνουν... 
ρυθμίσεις! Τα υπόλοιπα θα τα πληρώ¬ 
σουν οι εργαζόμενοι με μνημόνια και 
αντι-ασφαλιστικές «μεταρρυθμίσεις»... 

Μια συμφωνία με πολλά 
ερωτηματικά 

Η συμφωνία θα μπορούσε υπό προ¬ 
ϋποθέσεις να χαρακτηριστεί κάπως θε¬ 
τική για τους εργαζόμενους, με την έν¬ 
νοια ότι δεν προβλέπει άμεσο κλείσιμο 
καταστημάτων και απολύσεις. Ωστόσο 
δημιουργεί πολλά και αναπάντητα ερω¬ 
τήματα: 

- Οι «συστημικές» τράπεζες, οι οποί¬ 
ες καλούνται κατά βάση να χρηματο¬ 
δοτήσουν το εγχείρημα, εμφανίζουν 
«ανοίγματα» ύψους 174 (!) δις ευρώ (μη 
εξυπηρετούμενα δάνεια και «μη εξυπη¬ 
ρετούμενα πιστωτικά ανοίγματα»). 

- Προβλήματα με χρέη στις τράπεζες 
έχει και η Σκλαβενίτης, καθώς χρωστά¬ 
ει πάνω από 812 εκατ. ευρώ. 

- Θα πρέπει να θεωρείται βέβαιο ότι 
οι ανταγωνίστριες εταιρείες στο χώρο 
του εμπορίου θα προσπαθήσουν να 
«παγώσουν» τη συμφωνία, καταγγέλο- 
ντάς τη ως αθέμιτο ανταγωνισμό. 


- Για να υπάρξει επιτυχία του εγ¬ 
χειρήματος, θα πρέπει η νέα εταιρία 
να πραγματοποιεί «τζίρο» 1,3 δις (όσο 
εμφάνιζε ο όμιλος το 2014) στόχος που 
αυτή την εποχή, με την κρίση και τη μεί¬ 
ωση της κατανάλωσης, είναι εξαιρετικά 
δύσκολο να επιτευχθεί. 

Καμία εγγύηση για το μέλλον 
των εργαζομένων 

Το κυριότερο ζήτημα όμως για την 
πλευρά των σχεδόν 12.000 εργαζομέ¬ 
νων είναι το μέλλον του δικτύου κα¬ 
ταστημάτων και της εργασίας. Η συμ¬ 
φωνία επί της ουσίας δεν περιλαμβάνει 
καμία ρητή δέσμευση για το μέλλον 
των καταστημάτων και των εργαζομέ¬ 
νων. Ενδεχομένως να επιχειρηθεί η δια¬ 
τήρηση όλων των καταστημάτων, ίσιος 
και η αποπληρωμή των έως τώρα οφει- 
λομένων στους εργαζόμενους για όσο 
διαρκέσει η μεταβατική περίοδος. Από 
εκεί και πέρα, κανείς δεν δεσμεύεται για 
το τι θα γίνει εντός της νέας εταιρίας. 
Είναι ενδεικτικό ότι η ανακοίνωση της 
Σκλαβενίτης κάνει λόγο για εξασφάλι¬ 
ση της «απρόσκοπτης μισθοδοσίας των 
εργαζομένων [...] έως την ολοκλήρωση 
της διαδικασίας» (υπογράμμιση δική 
μας). Στην ίδια ανακοίνωση, η «διάσω¬ 
ση των περίπου 11.000 θέσεων εργα¬ 
σίας» αναφέρεται απλώς ως «στόχος», 
δηλαδή δεν σημαίνει απολύτως τίπο¬ 
τε. Η ανακοίνωση της Μαρινόπουλος, 
η οποία αναφέρει ότι «η πρόταση της 
Σκλαβενίτης [...] διασφαλίζει τις θέσεις 
εργασίας» επίσης είναι άνευ ουσίας, 
αφού η χρεοκοπημένη πλευρά Μαρι- 
νόπουλου δεν θα έχει τον έλεγχο της 
νέας εταιρίας και συνεπώς οι δηλώσεις 
της θα πρέπει να αγνοούνται από τους 
εργαζόμενους. 

Οι εργαζόμενοι οφείλουν να είναι 
πολύ προσεκτικοί και να μην εφησυ¬ 
χάσουν: Όπως έχουμε διδαχθεί στο 



παρελθόν, πάντα σε τέτοιες συμφωνίες- 
εξαγορές την πληρώνουν πρώτοι οι ερ¬ 
γαζόμενοι. Ακόμη και αν ο Σκλαβενίτης 
κρατήσει όλο το δίκτυο των καταστη¬ 
μάτων και το προσωπικό (πράγμα εξαι¬ 
ρετικά δύσκολο) δεν θα αποφευχθούν 
δραστικές μειώσεις στους μισθούς. Έτσι 
π.χ. εάν υπάρξει ένα νέο «ταβάνι» στους 
μισθούς της τάξης των 750 ευρώ (που 
θα μπορούσε να προταθεί από τη νέα 
εταιρία προκειμένου, υποτίθεται, να 
μην γίνουν απολύσεις) αυτό θα σήμαινε 
αυτομάτως μια απώλεια 100-150 ευρώ 
το μήνα για κάθε εργαζόμενο. 

Οι εργαζόμενοι θα πρέπει να ακο¬ 
λουθήσουν το δρόμο του αγώνα, να 
πάρουν την κατάσταση στα χέρια τους 
και να καθορίσουν οι ίδιοι τη μοίρα 
τους. Πρέπει να συγκροτηθούν επι¬ 
τροπές αγώνα σε κάθε κατάστημα, οι 
οποίες θα βρίσκονται σε συνεχή επιφυ¬ 
λακή για κάθε ενδεχόμενο. Σε αντίθεση 
με την καρικατούρα «επιτροπών» που 
φτιάχτηκαν από το σύλλογο εμποροϋ- 
παλλήλων, οι οποίες απλά ακολουθούν 
την πολιτική του ΠΑΜΕ-ΚΚΕ που επι¬ 
διώκει να τις ελέγχει, οι πραγματικές 
επιτροπές των εργαζομένων θα πρέπει 
να πραγματοποιούν συνελεύσεις και να 
αποφασίζουν για τις κινήσεις τους με 
δημοκρατικές διαδικασίες. Θα πρέπει 
να εξεταστεί η διενέργεια κινητοποιή¬ 
σεων με στόχο την καταβολή των οφει- 
λομένων και τη διασφάλιση των θέσε¬ 
ων και των όρων εργασίας. 


Η κρατικοδίαιτη μαφία του ΟΑΣΘ 


Α πό την ίδρυσή του, το 1957, 
ο ιδιωτικός Οργανισμός 
Αστικών Συγκοινωνιών 
Θεσσαλονίκης (ΟΑΣΘ), 
αποτελεί πρότυπο κομπίνας και διαπλο¬ 
κής ιδιωτών με την πολιτική εξουσία. 
Το 1957 η κυβέρνηση Καραμανλή, κα¬ 
ταργεί το Τραμ, ανακατασκευάζει την 
οδό Εγνατία και δίνει το μονοπώλιο των 
συγκοινωνιών της πόλης σε ιδιώτες ιδιο¬ 
κτήτες λεωφορείων που κάνουν την επι¬ 
χείρηση ΟΑΣΘ. Το κράτος αναλαμβάνει 
να επιχορηγεί την ιδιωτική επιχείρηση 
και της δίνει το έργο για 30 χρόνια. Οι 
μεγάλες αντιδράσεις και κινητοποιή¬ 
σεις του λαού της πόλης δεν σταματούν 
το νομοσχέδιο. Από την ίδρυσή του, οι 
μέτοχοι συστήνουν άλλο συνεταιρισμό 
με το όνομα «Ηρακλής», που αγοράζει 
οικόπεδα για τις εγκαταστάσεις, αμαξο¬ 
στάσια, κ.λπ. Οι ίδιοι άνθρωποι (μισθω¬ 
τές) νοικιάζουν στους εαυτούς τους (εκ¬ 
μισθωτές) τα οικόπεδα έναντι παχυλών 
ενοικίων (σήμερα 2 εκατομμύρια ευρώ 
ετησίως). Τα λεφτά που πάνε στην τσέ¬ 
πη τους τα παρουσιάζουν σαν έξοδα του 
ΟΑΣΘ!!! 

Ενώ η επιχείρηση παρουσιάζεται 
ζημιογόνα και παίρνει δισεκατομμύρια 
κρατικών επιχορηγήσεων, οι μέτοχοι 
παίρνουν ανελλιπώς και χωρίς καμία 


μείωση πλούσια μερίσματα. Σήμερα 424 
μέτοχοι και 1.900 μικρομέτοχοι μοιράζο¬ 
νται ετησίως 16 εκατομμύρια ευρώ. 

Ο ΟΑΣΘ έχει 2.690 εργαζόμενους 
ενώ έχει δώσει σε εργολαβίες, με άθλιες 
εργασιακές σχέσεις, τον έλεγχο εισιτη¬ 
ρίων, τη φύλαξη και την καθαριότητα. 
Ανακοινώνει 190 εκ. ετήσια λειτουργικά 
έξοδα (7,9 εκ. μισθοδοσία ανά μήνα) και 
έσοδα 60 εκ. Έτσι, ζητάει από το κρά¬ 
τος 130 εκ. ετήσια ενίσχυση για να μην 
αυξήσει τα εισιτήρια. Εδώ όμως οι συ¬ 
γκρίσεις προκαλούν. Τα λεωφορεία της 
Θεσσαλονίκης, με το 1/3 του έργου των 
λεωφορείων της Αθήνας, την περίοδο 
2007-2013 πήραν κρατική ενίσχυση 910 
εκ. ευρώ, ενώ της Αθήνας πήραν 980 εκ. 
ευρώ για πολλαπλάσιο έργο, κατοίκους, 
χιλιόμετρα, κ.λπ. 

Να σημειώσουμε πως τα ακριβή οι¬ 
κονομικά στοιχεία και το μετοχολόγιο 
του ΟΑΣΘ είναι ως σήμερα άγνωστα. 
Έτσι λοιπόν, με δυσθεώρητα έξοδα και 
απειλώντας με αυξήσεις εισιτηρίων, 
«εκβιάζει» συνεχώς τις κυβερνήσεις αρ¬ 
μέγοντας δις ευρώ επιχορηγήσεις. Ταυ¬ 


τόχρονα, αύξησε τα εισιτήρια. Από 0,50 
ευρώ το εισιτήριο το 2010, σε 1 ευρώ το 
2015. Γέμισε τα λεωφορεία με τραμπού¬ 
κους ελεγκτές, ενώ δεν εφαρμόζει την 
απόφαση για δωρεάν μεταφορά ανέρ¬ 
γων, ζητώντας επιπλέον πέντε εκ. ευρώ. 
Ενώ υπάρχει πλήρη άρνηση μείωσης 
των μερισμάτων των μετοχών, από το 
2014 ως σήμερα έχουν μειωθεί οι μισθοί 
12%, περιορίστηκαν νυχτερινά δρομο¬ 
λόγια και εξαιρέσιμα και μειώθηκαν τα 
ρεπό. Τα τελευταία δύο χρόνια συχνά 
μένουν απλήρωτοι οι εργαζόμενοι, προ¬ 
χωρούν σε επίσχεση εργασίας, δεν λει¬ 
τουργούν οι γραμμές, το επιβατικό κοι¬ 
νό διαμαρτύρεται, διοίκηση του ΟΑΣΘ 
και το σωματείο εργαζομένων πιέζουν 
την κυβέρνηση για νέες ενισχύσεις. 
Αυτό έγινε και τον Αύγουστο του 2016. 
Η εργοδοτική διοίκηση του σωματείου 
(ΠΑΣΚΕ-ΔΑΚΕ πλειοψηφία) πίεσε μαζί 
με την διοίκηση του ΟΑΣΘ την κυβέρ¬ 
νηση του ΣΥΡΙΖΑ, εν όψει ΔΕΘ, για νέα 
χρηματοδότηση. 

Τελικά η επίσχεση εργασίας έληξε 
με την εξής συμφωνία: Η επιχείρηση θα 


δίνει το 18% των εσόδων από εισιτήρια 
για αποπληρωμή δεδουλευμένων (η 
επιχείρηση θα πάρει προκαταβολικά τις 
επιχορηγήσεις Σεπτέμβρη, Οκτώβρη, 
Νοέμβρη), η επιχείρηση θα πάρει πρό¬ 
σθετα 2,4 εκ. ευρώ για επιδότηση κοινω¬ 
νικού έργου και θα συμμετέχουν όλοι σε 
διάλογο ως το τέλος Οκτώβρη για την 
αναμόρφωση των συγκοινωνιών Θεσ¬ 
σαλονίκης. Αυτό είναι απαίτηση της ΕΕ 
για απελευθέρωση της αγοράς συγκοι¬ 
νωνιών και είναι και δέσμευση του 3ου 
μνημονίου. Αυτό θα σημάνει, ειδικά με 
κατάργηση της κρατικής χρηματοδότη¬ 
σης, ραγδαία αύξηση των τιμών που θα 
κάνει την μεταφορά για τα φτωχά λαϊκά 
στρώματα τελείως αβάσταχτο έξοδο. Η 
μόνη λύση είναι ο αγώνας των εργαζο¬ 
μένων, της νεολαίας και του λαού της 
Θεσσαλονίκης για απαλλοτρίωση του 
ΟΑΣΘ χωρίς αποζημίωση και λειτουρ¬ 
γία χωρίς κερδοσκοπικό χαρακτήρα 
υπό κοινωνικό έλεγχο. Γι’ αυτή τη θέση 
πρέπει να παλέψουν και οι εργαζόμενοι 
του ΟΑΣΘ αν θέλουν δουλειά με αξι¬ 
οπρέπεια. Όσοι τουλάχιστον δεν είναι 
μικρομέτοχοι που, όπως και η διοίκηση 
του σωματείου τους, έχουν ταυτίσει το 
συμφέρον τους με τα συμφέροντα της 
εργοδοσίας των μεγαλομετόχων. 

Α.Φ. 


$ 

6 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Σεπτέμβριος 2016 


ΦΟΙΤΗΤΕΣ 

Το κίνημα αντιμέτωπο με νέες επιθέσεις 


Μ ε την αρχή της νέας 
ακαδημαϊκής χρονιάς, 
ξεκινάνε και οι υποχρε¬ 
ώσεις του φοιτητικού 
κινήματος απέναντι σε μια νέα καται¬ 
γίδα μέτρων που ετοιμάζεται να φέρει 
προς ψήφιση στη Βουλή η μνημονι- 
ακη συγκυβέρνηση ΣΥΡΙΖΑ-ΑΝΕΛ, 
η οποία δείχνει καθημερινά το πόσο 
εκτός πραγματικότητας και μακριά από 
την κοινωνία βρίσκεται. Πανηγυρίζει 
για πρωτογενές πλεόνασμα, ανάπτυ¬ 
ξη, επενδύσεις και φτάνει στο σημείο 
να μιλάει ακόμα και για έξοδο από την 
κρίση, την ίδια στιγμή που το χρέος 
συνεχώς αυξάνεται, οι μεγάλες επιχει¬ 
ρήσεις κλείνουν η μια μετά την άλλη 
(Μαρινόπουλος, ΙΕΤ ΟΙΕ, Ηοΐεΐ, 
κ.α.) με αποτέλεσμα χιλιάδες εργαζόμε¬ 
νοι να μένουν άνεργοι, η ανεργία έχει 
γιγαντωθεί (στη νεολαία αγγίζει το 
60%) και η φτώχια ξεπερνά το 40%. 

Τα νέα μέτρα που θέλει να περάσει 
η κυβέρνηση και αφορούν τα εργασια¬ 
κά και τον συνδικαλιστικό νόμο, είναι 
στην πραγματικότητα ένα χτύπημα 
στον πυρήνα των δημοκρατικών δικαι¬ 
ωμάτων και ελευθεριών των εργαζομέ¬ 
νων και της νεολαίας. Αυτά τα μέτρα, 
προαπαιτούμενα για τη 2η αξιολόγηση, 
θα μας μετατρέψουν σε δουλοπάροι¬ 
κους που θα δουλεύουν για μισθούς 
πείνας χωρίς κανένα δικαίωμα και προ¬ 
παντός χωρίς το δικαίωμα να αγωνίζο¬ 


νται και να διεκδικούν. 

Εκτός από τις μειώσεις μισθών και 
τη νομιμοποίηση της μαύρης εργασί¬ 
ας, στοχεύουν στην αδρανοποίηση και 
τη διάλυσή των συνδικάτων και την 
απαγόρευση των απεργιών. Γνωρίζουν 
πολύ καλά, πως ο μόνος τρόπος για να 
συνεχίσουν να φυτοζωούν οι επιχειρή- 
σεις-ζόμπι, είναι χωρίς την παραμικρή 
πιθανότητα αντίδρασης από την μεριά 
των εργαζομένων και η επιβολή του 
«νομός είναι το δίκιο του εργοδότη». 

Αυτά τα δεδομένα κάνουν άμεση 
την ανάγκη σύνδεσης των φοιτητικών 
αγώνων με αυτούς των εργατών. Πρώ¬ 
τον, διότι πλήττονται άμεσα οι οικογέ- 
νειές μας, με την βοήθεια των οποίων 
μπορούμε και συνεχίζουμε τις σπου¬ 
δές μας, οι οποίες δεν αντέχουν άλλες 
περικοπές μισθών. Δεύτερον, και πιο 
σημαντικό, θα κληθούμε να αντιμετω¬ 
πίσουμε (ή ήδη αντιμετωπίζουμε) ως 
εργαζόμενοι τα αντεργατικά και αντι- 
συνδικαλιστικά μέτρα - θα εργαζόμα¬ 
στε για μισθούς πείνας και ανασφάλι¬ 
στοι, χωρίς κανένα δικαίωμα απέναντι 
στον εργοδότη. 

Πέρα από την κατάργηση κάθε ερ¬ 
γατικού δικαιώματος, η κατάσταση 
στην παιδεία δεν είναι καθόλου καλή. 
Ήδη πήραμε μια πρώτη γεύση, μέσα 
από τον «εθνικό διάλογο», για το ν/σ 
που θέλει να κατεβάσει προς ψήφιση 
η κυβέρνηση το επόμενο διάστημα και 


το οποίο θα είναι εναρμονισμένο με 
τις επιταγές του ΟΟΣΑ (είναι ο οργα¬ 
νισμός που υποστηρίζει πως στην Ελ¬ 
λάδα δεν μπορούμε να έχουμε δωρεάν 
πανεπιστήμια). Η ουσία του πορίσμα¬ 
τος του εθνικού διαλόγου αφορά τη 
χρηματοδότηση των πανεπιστημίων 
από πόρους που θα βρίσκουν τα ίδια 
τα ιδρύματα - αυτό απλά σημαίνει εί¬ 
σοδος ιδιωτών και επιβολή διδάκτρων. 

Δημιουργούν μια παιδεία για λί¬ 
γους και εκλεκτούς, στην οποία όποιος 
έχει να πληρώσει θα πηγαίνει στο πα¬ 
νεπιστήμιο και θα σπουδάζει, ενώ οι 
υπόλοιποι θα δουλεύουν σε κάποιον 
εργασιακό «παράδεισο», όπως θα δια¬ 
μορφωθεί η αγορά εργασίας μετά και 
το νέο εργασιακό ν/σ, είτε θα παρακα- 
λάνε για κάποιο 5μηνο πρόγραμμα του 
ΟΑΕΔ. 

Καταλαβαίνουμε πολύ καλά πως το 
μέλλον που ετοιμάζουν δεν μας χωρά¬ 
ει. Για την νεολαία υπάρχει μόνο ένας 
δρόμος, αυτός του αγώνα και της σύ¬ 
γκρουσης με το σάπιο σύστημά τους. 
Η μάχη απέναντι στο νόμο - τερατούρ¬ 
γημα για τα εργασιακά πρέπει να βρει 
τη νεολαία στο δρόμο και στο πλευρό 
των εργαζομένων. Πρέπει να έχουμε 
ως παράδειγμα την κινητοποίηση τής 
νεολαίας στη Γαλλία απέναντι στον 
(αντίστοιχο) νόμο Κομρί και να στα¬ 
ματήσουμε τις ορέξεις της κυβέρνησης 
και των δανειστών. 



Θέλουν να γίνουμε μια «χαμένη γε¬ 
νιά» που θα ψάχνει για ένα καλύτερο 
μέλλον σε κάθε γωνία του πλανήτη. Οι 
μόνοι χαμένοι θα είναι οι καπιταλιστές 
και το χρεοκοπημένο σύστημά τους. 

Απέναντι σε όλα αυτά πρέπει να 
εξεγερθούμε, να συγκροτήσουμε πα¬ 
ντού επιτροπές δράσης απέναντι στον 
νέο εργασιακό νόμο και μέσα από τις 
συνελεύσεις να πάρουμε αγωνιστικές 
αποφάσεις, να πραγματοποιήσουμε 
καταλήψεις στις σχολές μας, αποκλει¬ 
σμούς δρόμων και δημοσίων κτιρίων 
και να προχωρήσουμε σε κάθε ανα¬ 
γκαία μορφή πάλης. 

Στις 10 Σεπτεμβρίου στη ΔΕΘ, να 
γίνει η αρχή για το ξήλωμα των μνη¬ 
μονίων και των υπηρετών τους. Να 
βγούμε στο δρόμο μαζί με τους εργα¬ 
ζόμενους και να παλέψουμε ενάντια 
στις επιταγές των τοκογλύφων της ΕΕ 
και του ΔΝΤ, για την πτώση της κυ¬ 
βέρνησης και κάθε κυβέρνησης που 
θέλει να εφαρμόσει Μνημόνια. Μέχρι 
την επιβολή της μονής ρεαλιστικής 
και οριστικής λύσης, την επιβολή μιας 
κυβέρνησης των εργαζομένων και της 
Σοσιαλιστικής Επανάστασης. 

■ Γιώργος Τσ. 


Κρίσιμη η φετινή χρονιή γιο τους μαθητές 


Ο ι πολιτικές εξελίξεις που 
σημειώθηκαν τη χρονιά 
που μας πέρασε με την 
εκλογή του ΣΥΡΙΖΑ, τη 
μετάλλαξή του και την υπογραφή του 
3ου μνημονίου, καθώς και τα απάν¬ 
θρωπα πακέτα μέτρων που το τελευ¬ 
ταίο περιλαμβάνει (ασφαλιστικό, φο¬ 
ρολογικό, εργασιακά κ.ά.) αφορούν 
άμεσα και το μαθητικό κίνημα. 

Ενδεικτικές είναι οι αποφάσεις του 
«Εθνικού Διαλόγου» για την παιδεία. 
Προβλέπεται σειρά βάρβαρων μέτρων 
όπως κλείσιμο σχολικών μονάδων, αύ¬ 
ξηση των μαθητών ανά τμήμα, απολύ¬ 
σεις χιλιάδων εκπαιδευτικών, ελαχιστο- 
ποίηση τμημάτων ένταξης και ειδικών 
σχολείων, νομιμοποίηση της ανασφά¬ 
λιστης και απλήρωτης εργασίας μα¬ 
θητών με την θεσμοθέτηση ενός 4ου 
μεταλυκειακού έτους μαθητείας (έπει¬ 
τα από την αποφοίτηση από ΕΠΑΛ). 
Έτσι, η κυβέρνηση χώνει ακόμα πιο 
βαθιά στο χώμα την ήδη ελλειμματική 
και προβληματική εκπαίδευση. Ακόμα, 
αφήνει στην κυριολεξία την κάθε σχο¬ 
λική μονάδα στη μοίρα της, καλώντας 
τα σχολεία να αναζητούν μόνα τους τα 
μέσα και τους πόρους για να λειτουρ¬ 
γούν, τα οποία είναι πολύ πιθανό να 
προέρχονται από την τσέπη μας με τη 
μορφή διδάκτρων. 

Με την υπογραφή των παραπάνω 
μέτρων και όχι μόνο, που βαφτίζονται 
«αναγκαιότητα» και «μοναδική επιλο¬ 
γή», το κράτος δείχνει ολοφάνερα πως 


δεν ενδιαφέρεται να διασώσει το παρα¬ 
μικρό από την παιδεία, δεν ενδιαφέρε- 
ται για τη μόρφωση ούτε για το μέλλον 
της νεολαίας. Δεν θα δεχθούν οποιο- 
δήποτε μέτρο τυχόν τους προταθεί, 
γιατί δεν χρειάζονται μορφωμένους 
και τεχνικά καταρτισμένους νέους σ’ 
ένα σύστημα που καταρρέει - και είμα¬ 
στε εμείς μόνο που μπορούμε να τους 
εμποδίσουμε. 

Ένα άλλο κρίσιμο σημείο είναι τα 
«εργασιακά» μέτρα που πρόκειται να 
ψηφιστούν μέσα στους επόμενους μή¬ 
νες. Είναι λάθος να θεωρούμε, ως μα¬ 
θητές, πως δεν είναι δουλεία μας να 
ασχοληθούμε μ’ αυτά, επειδή υποτίθε¬ 
ται δεν μας αφορούν άμεσα. Εξάλλου, 
ο θεσμός της μαθητείας είναι ένα εν¬ 
διάμεσο στάδιο, όπου ο μαθητής είναι 
ταυτόχρονα και εργαζόμενος, που θα 
τον εκμεταλλεύονται και θα βλέπει 
να καταπατούνται τα δικαιώματά του 
όπως και των υπολοίπων. 

Στην πραγματικότητα, όμως, είναι 
ενθαρρυντικό το γεγονός ότι μεγά¬ 
λο μέρος της νεολαίας δείχνει να μην 
αδιαφορεί, αντίθετα αντιλαμβάνεται 
τη σοβαρότητα τού να παλεύει κανείς 
να επιβιώσει στο μέλλον ως άνεργος ή 
στην καλύτερη περίπτωση με έναν μι¬ 
σθό - ψίχουλα. 

Πιο αναλυτικά, τα «εργασιακά» μέ¬ 
τρα περιλαμβάνουν: 

- Επιπλέον μείωση του κατώτε¬ 
ρου μισθού 


- Κατάργηση των δώρων Πά¬ 
σχα, Χριστουγέννων και επιδομά¬ 
των άδειας στον ιδιωτικό τομέα 

- Κατάργηση όλων των επιδο¬ 
μάτων (γάμου, τέκνων, σπουδών, 
ανθυγιεινής εργασίας) 

- Πλήρη απελευθέρωση των 
ομαδικών απολύσεων 

- Μείωση της αποζημίωσης για 
απολύσεις εργαζομένων 

- Ακόμη μεγαλύτερη ενίσχυση 
του Διευθυντικού Δικαιώματος 
και παράλληλη μείωση των δικαι¬ 
ωμάτων των εργαζομένων 

- Αλλαγή του τρόπου απόφα¬ 
σης για πραγματοποίηση απεργι¬ 
ών, βάζοντας άπιαστες προϋποθέ¬ 
σεις. 

Μ’ αυτά τα μέτρα κάνουν μια ακόμη 
πιο ξεκάθαρη και σκληρή επίθεση στα 
δικαιώματα των εργαζομένων. Έχουν 
στόχο να απαγορεύσουν την απεργία, 
να καταργήσουν επί της ουσίας τα σω¬ 
ματεία, το δικαίωμα στη συνδικαλιστι¬ 
κή δράση, να μπορούν να ποινικοποι- 
ούν κάθε διεκδίκηση ή κινητοποίηση 


των εργαζομένων. Όλα τα παραπάνω 
είναι αναγκαία για το καπιταλιστικό 
σύστημα, για να ελέγχει και να απομο¬ 
νώνει τους εργαζόμενους, για να λει¬ 
τουργεί αναγνωρίζοντάς τους όλο και 
λιγότερα δικαιώματα - και εντέλει για 
να φορτώνει σ’ αυτούς την κρίση και τη 
χρεοκοπία του, μήπως και σωθεί. 

Οι κινητοποιήσεις του γαλλικού 
λαού, αλλά και η μεγάλη συμμετοχή 
του νεολαιίστικου και μαθητικού κινή¬ 
ματος ενάντια σε παρόμοια μέτρα της 
γαλλικής κυβέρνησης, πρέπει να μας 
δείχνουν τον δρόμο και να μας προε¬ 
τοιμάζουν για μια ανάλογη σύγκρου¬ 
ση. Το βάρος πέφτει σε μεγάλο βαθμό 
και σ’ εμάς τους μαθητές. Είναι πλέον 
αναγκαίο να ξεσηκώσουμε τους εργα¬ 
ζόμενους και το λαό, να αγωνιστούμε 
μαζί τους ενάντια στη υπονόμευση της 
ζωής μας! Εξάλλου η νεολαία έχει δεί¬ 
ξει πολλές φορές ότι μπορεί να πυρο¬ 
δοτήσει την κίνηση των εργαζομένων, 
όπως στη Γαλλία του 2016 αλλά και 
παλιότερα, στο Μάη του 1968, αλλά 
και στην Ελλάδα._ 


ΜΛΘΝΤΙΚΗζΛ>? 

Όχι άλλες καθυστερήσεις στην Δίκη της Χρυσής Αυγής 

Να καταδικαστούν οι δολοφόνοι φασίστες! 


Η δίκη της Χρυσής Αυγής ξε¬ 
κίνησε στις 20 Απριλίου του 
2015. Εξήντα εννέα κατη¬ 
γορούμενοι, ανάμεσα στους 
οποίους 18 νυν και πρώην βουλευτές του 
φασιστικού μορφώματος και 51 διαλεχτά 
στελέχη του, πάνω από 100 δικηγόροι και 
132 μάρτυρες κατηγορίας από τους οποί¬ 
ους μέχρι τώρα έχουν εξεταστεί μόλις οι 
17! Κατά μέσο όρο γίνεται μια συνεδρίαση 
τη βδομάδα! Μάλιστα, από τις 63 δικάσι¬ 
μους που έχουν γίνει, αρκετές από αυτές 
απλά διέκοψαν την δίκη για άλλη ημέρα, 
ενώ οι προγραμματισμένες δικάσιμοι που 
δεν έγιναν εξαιτίας της αποχής των δικη¬ 
γόρων ανέρχονται στις 45. 

Η δίκη μπήκε στον πάγο από τα μέσα 
Ιανουάριου λόγω της αποχής των δικηγό¬ 
ρων και τον Μάρτιο αποφυλακίστηκε, ο 
δολοφόνος του Παύλου Φύσσα, Γιώργος 
Ρουπακιάς, λόγω παρέλευσης του ανώτα¬ 
του επιτρεπτού ορίου προσωρινής κράτη¬ 
σης. Στις 25/5 ξεκίνησε για άλλη μια φορά 
η εκδίκαση της υπόθεσης με την πολιτική 
αγωγή να καταθέτει άδειες, χορηγημένες 
από τους Δικηγορικούς Συλλόγους Αθή¬ 
νας και Πειραιά, αν και η αποχή θα συνέ¬ 
χιζε μέχρι τις 6 Ιουνίου. Οι άδειες δόθηκαν 
με την αιτιολογία ότι υπάρχουν κρατούμε¬ 
νοι, γεγονός που δεν ισχύει. Μόνο 6 από 
τους συνολικά 69 κατηγορούμενους έδω¬ 
σαν το παρόν στη διαδικασία. Απών και 


ο Ρουπακιάς! Σε κλίμα αγανάκτησης από 
την πλευρά της οικογένειας Φύσσα, το 
δικαστήριο διέκοψε ακόμα μία φορά την 
συνεδρίασή του, ορίζοντας νέα δικάσιμο 
στις 3 Ιουνίου. Εντωμεταξύ οι χρυσαυγίτες 
κατηγορούμενοι συνεχίζουν τα δικαστικά 
τερτίπια με σκοπό περαιτέρω αναβολές. 
Αναγκαστικά διορίστηκαν αυτεπαγγέλτως 
δύο δικηγόροι, για να εκπροσωπήσουν 
τους κατηγορούμενους. Οι νέοι δικηγόροι 
ζήτησαν προθεσμία δύο μηνών, τάχα για 
να ενημερωθούν για την υπόθεση. Εν τέλει 
το δικαστήριο τους έδωσε μερικές μέρες. 

Οι συνήγοροι Πολιτικής Αγωγής, 
έδωσαν στις 2 Ιουνίου συνέντευξη Τύπου 
στην ΕΣΗΕΑ μαζί με την οικογένεια του 
Παύλου Φύσσα, ζητώντας περισσότερες 
συνεδριάσεις και απέδωσαν ευθύνες στους 
αρμόδιους για «απροσχημάτιστη υπονό¬ 
μευση» στην εύρυθμη και ταχεία διεξαγω¬ 
γή της δίκης. Στη γραπτή τους δήλωση 
αναφέρουν ότι « συμπληρώθηκε ένας χρό¬ 
νος από την έναρξη της δίκης της ναζιστι- 
κής εγκληματικής οργάνωσης της Χρυσής 
Αυγής, μιας από τις πιο σημαντικές δίκες 
στα ποινικά χρονικά της χώρας μας και, 
ενώ η ανάγκη για ταχεία διεξαγωγή της εί¬ 
ναι προφανής, τα αρμόδια θεσμικά όργανα 
(Υπουργείο Δικαιοσύνης και Διοίκηση του 
Εφετείου), με τις πράξεις τους την ακυρώ¬ 
νουν [..] Δεν υπάρχουν πλέον αμφιβολίες 
ότι το Υπουργείο Δικαιοσύνης και η Διοί¬ 


κηση του Εφετείου Αθηνών υπονομεύουν 
απροσχημάτιστα, με τις πράξεις τους, την 
εύρυθμη και ταχεία διεξαγωγή της δίκης. 
Η Πολιτική Αγωγή ζητά την μεταφορά της 
δίκης στην αίθουσα εκδηλώσεων του Εφε¬ 
τείου Αθήνας και τη μέριμνα της Διοίκησης 
του Εφετείου, ώστε οι Εφέτες που δικάζουν 
την υπόθεση να απαλλαγούν άλλων κα¬ 
θηκόντων έτσι ώστε να δοθεί δυνατότητα 
απρόσκοπτης και ταχείας διεξαγωγής της. 
Η απόφαση για ταχεία διεξαγωγή της δί¬ 
κης είναι ξεκάθαρα ευθύνη θεσμική, του 
Υπουργείου Δικαιοσύνης και της Διοίκησης 
του Εφετείου, το ίδιο και οι πράξεις που την 
τορπιλίζουν. Οι μεθοδεύσεις καθυστέρησης 
της δίκης της Χρυσής Αυγής από πλευράς 
των χρυσαυγιτών -κατηγορουμένων ήταν 
και είναι αναμενόμενες. Όμως η υπονόμευ¬ 
σή της από την κυβέρνηση και τα ίδια τα 
θεσμικά όργανα της Πολιτείας πρέπει να 
σημάνει συναγερμό .» Ακολούθησε συνά¬ 
ντηση της Μάγδας Φύσσα με τον Βούτση 
και τον Παρασκευόπουλο και η υπόθεση 
μεταφέρθηκε σε αίθουσα του Εφετείου 
Αθηνών. Επίσης, η οικογένεια Φύσσα αι- 
τήθηκε να εμφανίζονται σε κάθε συνεδρί¬ 
αση, και μέχρι την ολοκλήρωση της υπό¬ 
θεσης, το σύνολο των 18 κατηγορουμένων 
υποχρεωτικά. 

Από τα παραπάνω φανερώνεται η τα¬ 
ξική και πολιτική μεροληψία της αστικής 
δικαιοσύνης που από τη μια μεριά αργοπο- 



ρεί στην εκδίκαση δολοφόνων και εγκλη¬ 
ματικών οργανώσεων των φασιστών και 
από την άλλη μεριά στήνει δίκες εξπρές σε 
βάρος αγωνιστών με ογκώδεις καταδικα- 
στικές αποφάσεις για τη δήθεν προστα¬ 
σία από την τρομοκρατία (βλ. πρόσφατη 
καταδίκη των Σακκά - Σεϊσίδη και μελών 
των «πυρήνων της φωτιάς»). Ο Σύριζα 
ακολουθεί την πεπατημένη των προηγού¬ 
μενων μνημονιακών κυβερνήσεων, επανα- 
φέροντας το κράτος έκτακτης ανάγκης, 
που αφενός προστατεύει εργοδότες, μνη- 
μονιακά λαμόγια και φασίστες, αφετέρου 
κυνηγάει και καταδικάζει απεργούς, αγω¬ 
νιστές, εργατικά σωματεία και οργανώσεις 
της Αριστεράς. 

Με τις μαζικές, ενωτικές και μαχητικές 
μας κινητοποιήσεις να επιβάλλουμε την 
συνέχιση και ολοκλήρωση της δίκης και 
βαριάς καταδίκης των Χρυσαυγιτών και 
να υπερασπιστούμε τα δημοκρατικά δι¬ 
καιώματα μας απέναντι στην τρομοκρατία 
που εξαπολύουν κυβέρνηση, μνημόνια και 
κράτος έκτακτης ανάγκης. 


Μηδενικοί διορισμοί στα σχολεία, ταχυδακτυλουργική εξαφάνιση των κενών 


Για 6η συνεχόμενη χρονιά μηδενικοί 
διορισμοί στα δημόσια σχολεία 

Η μνημονιακή κυβέρνηση ΣΥΡΙΖΑ- 
ΑΝΕΛ, συνεχίζοντας την πολιτική των 
προηγούμενων μνημονιακών κυβερνή¬ 
σεων και στην εκπαίδευση, υλοποιεί τις 
βασικότερες μνημονιακές δεσμεύσεις 
για δραστικές περικοπές δαπανών, προ¬ 
σωπικού και μαθητών. Ένας σημαντικός 
αριθμός αναπληρωτών θα πεταχτεί στην 
ανεργία, με βάση την υποτιθέμενη βέλτι¬ 
στη διαχείριση του ήδη υπάρχοντος προ¬ 
σωπικού. Όλα τα προηγούμενα χρόνια ζή- 
σαμε το παράδοξο χιλιάδες αναπληρωτές 
να «αναπληρώνουν» χιλιάδες πραγματικά 
κενά. 

Τα κόλπα για να εξαφανιστούν 
οι ελλείψεις σε εκπαιδευτικούς... 

Ο υπουργός Παιδείας Φίλης, ως νέος 
μαθητευόμενος μάγος κυβέρνησης, ΕΕ 
και ΔΝΤ, με ταχυδακτυλουργικά κόλπα 
προσπαθεί να εξαφανίσει τα κενά ή να 
δημιουργήσει και πλεονάσματα εκπαιδευ¬ 
τικών. 

Κόλπο Ιο: Μείωση των ωρών διδα¬ 
σκαλίας στα γυμνάσια (από 35 σε 32 
εβδομαδιαίως). Κατά μία ώρα μειώνεται 
η διδασκαλία των Αρχαίων Ελληνικών 
σε όλες τις τάξεις, καταργείται το ρΓθ)εεΐ, 
ενώ μειώνεται κατά μία ώρα η διδασκαλία 
της Βιολογίας και της Γεωγραφίας στην 
Α' Γυμνασίου και της Οικιακής Οικονο¬ 
μίας στη Β' Γυμνασίου. Εκτιμάται ότι έτσι 
θα προκόψουν περισσότερες από 2.000 
υπεραριθμίες καθηγητών στις αντίστοιχες 
ειδικότητες. Αυτό θα επηρεάσει αρνητικά 
και τις προσλήψεις αναπληρωτών στην 
ειδική αγωγή, αφού πέρσι, από τους 1.500 
αναπληρωτές ειδικής αγωγής, οι 1.300 
ήταν αυτών των ειδικοτήτων. 

Κόλπο 2ο: Από την κατάργηση του 


Ενιαίου Αναμορφωμένου Εκπαιδευτικού 
Προγράμματος (ΕΑΕΠ) στα ολοήμερα 
δημοτικά σχολεία θα προκόψουν πάνω 
από 3.000 υπεραριθμίες εκπαιδευτικών 
(εξοικονομούνται περίπου τρεις εκπαι¬ 
δευτικοί σε κάθε ένα από τα 1.337 12θέσια 
δημοτικά σχολεία ΕΑΕΠ). 

Κόλπο 3ο: Στα νηπιαγωγεία, ο ελάχι¬ 
στος αριθμός για τη λειτουργία τμήματος 
αυξάνεται στο διπλάσιο (από 7 σε 14 παι¬ 
διά) και τίθενται επιπλέον προϋποθέσεις 
για την εγγραφή των παιδιών (εργαζόμε¬ 
νοι γονείς κ.α.) με αποτέλεσμα να καταρ- 
γηθούν πολλά ολοήμερα τμήματα (πέρσι 
ήταν 3.546 τμήματα με 55.318 παιδιά), με 
ό,τι αυτό σημαίνει, όχι μόνο για το χάσιμο 
των οργανικών θέσεων νηπιαγωγών αλλά 
και για το τεράστιο πρόβλημα που δημι- 
ουργείται σε χιλιάδες γονείς. 

Κόλπο 4ο: Το υπουργείο, στον Ενιαίο 
Τύπο Ολοήμερου Νηπιαγωγείου, προσθέ¬ 
τει 20 λεπτά διαλειμμάτων για να «κερδί¬ 
σει» εκπαιδευτικούς. 

Κόλπο 5ο: Στα νηπιαγωγεία και στα 
ΕΠΑΛ, εάν ένα τμήμα λειτουργήσει (κα¬ 
θώς έχει τον ελάχιστο αριθμό μαθητών) 
τον Σεπτέμβριο και στην πορεία του σχο¬ 
λικού έτους κάποιοι μαθητές εγκαταλεί- 
ψουν, το τμήμα θα καταργηθεί για όλους 
τους μαθητές. 

Κόλπο 6ο: Παύει να ισχύει η 3ωρη 
ανά εβδομάδα μείωση ωραρίου στους κα¬ 
θηγητές Φυσικής και Πληροφορικής, οι 
οποίοι είναι υπεύθυνοι εργαστηρίων. 

Κόλπο 7ο: Με τροπολογία για την Ει¬ 
δική Αγωγή και Εκπαίδευση (ΕΑΕ) μειώ¬ 
νονται τα Τμήματα Ένταξης. 

Κόλπο 8ο: Με νέα τροπολογία για την 
ΕΑΕ, το υπουργείο προχωρά στην παρα¬ 
πέρα υποβάθμισή της! Σύμφωνα με αυτή, 
θα τοποθετούνται στην ΕΑΕ δάσκαλοι 
της Γενικής Αγωγής που θα «περισσεύ¬ 


ουν». Υποβαθμίζει (στην ουσία καταργεί) 
τα ειδικά παιδαγωγικά προσόντα που 
απαιτούνται στην ΕΑΕ, προωθώντας τη 
διδασκαλία ανεξαρτήτως του πτυχίου του 
κάθε εκπαιδευτικού. Με τον τρόπο αυτό 
πετάει στην ανεργία τους αναπληρωτές 
δασκάλους της ΕΑΕ, πολλοί από τους 
οποίους δουλεύουν 15 χρόνια ως αναπλη¬ 
ρωτές. Καταργεί την έννοια των πτυχίων 
και τα όποια επαγγελματικά δικαιώματα 
απορρέουν από αυτά και τα εξισώνει με 
ολιγόωρα σεμινάρια. Τέλος, η κυβέρνηση 
για μία ακόμη φορά επιχειρεί να διαιρέ¬ 
σει τους εκπαιδευτικούς, προκειμένου να 
τσακίσει τα δικαιώματα και των μονίμων 
και των αναπληρωτών. 

Όργια αυθαιρεσίας και καταπάτηση 
εργασιακών δικαιωμάτων φέρνει η 
νέα εγκύκλιος του Υπουργείου 

Η εγκύκλιος, που έφτασε στις Δι¬ 
ευθύνσεις Εκπαίδευσης στις 24/8 ως 
«εξαιρετικά επείγουσα», έρχεται με ένα 
τελεσίγραφο να ολοκληρώσει το σκηνι¬ 
κό, καλώντας τα Υπηρεσιακά Συμβούλια 
και, όπου αυτά «αδυνατούν να συνεδριά¬ 
σουν», τους Διευθυντές Εκπαίδευσης, να 
βγάλουν τους λειτουργικά υπεράριθμους, 
έτσι ώστε στις 2 Σεπτέμβρη να γίνουν οι 
μετακινήσεις των «πλεοναζόντων» εκπαι¬ 
δευτικών! Αυτά, χωρίς να είναι γνωστά 
τα πραγματικά κενά, καθώς: 1) Δεν έχουν 
ολοκληρωθεί οι εγγραφές της Α' Γυμνα¬ 
σίου και Λυκείου, 2) Δεν είναι γνωστές 
ακριβώς οι ομάδες προσανατολισμού 
(υπάρχουν αυστηρά όρια για τη δημιουρ¬ 
γία τμημάτων), 3) Δεν έχουν τελειώσει οι 
εξετάσεις των ανεξεταστέων, 4) Δεν είναι 
ξεκάθαρες οι προτιμήσεις των μαθητών 
στα μαθήματα επιλογής, 5) Δεν έχουν συ¬ 
νεδριάσει οι σύλλογοι διδασκόντων που 
αναθέτουν τις ώρες στους εκπαιδευτι¬ 


κούς, 6) Δεν είναι γνωστές οι άδειες λόγω 
κύησης, ασθενειών κ.α., 7) Δεν έχουν 
αναρτηθεί κενά σχολείων, ώστε να γίνουν 
οι δηλώσεις των εκπαιδευτικών, 8) Δεν 
έχουν έρθει όλοι οι αποσπασμένοι, 9) Δεν 
έχει τηρηθεί η σειρά στις τοποθετήσεις 
(λειτουργικά υπεράριθμοι, διάθεση ΠΥΣ- 
ΔΕ-ΠΥΣΠΕ και συμπλήρωση ωραρίου, 
αποσπασμένοι), με λίγα λόγια χωρίς ίχνος 
διαφάνειας. 

Με αυτούς τους τρόπους, όπως όπως, 
και με ό,τι προσωπικό τούς... «βρίσκεται 
εύκαιρο», κυβέρνηση και υπουργείο επι¬ 
χειρούν να εμφανίσουν ότι λειτουργούν 
τα σχολεία χωρίς ελλείψεις από την πρώ¬ 
τη μέρα, τσακίζοντας και τα μορφωτικά 
δικαιώματα των μαθητών και τα εργασια¬ 
κά δικαιώματα των εκπαιδευτικών. 

Δεν πρέπει να τους το επιτρέψουμε 

Δάσκαλοι και καθηγητές να οργανώ¬ 
σουμε από 1η Σεπτέμβρη ένα πλατύ κί¬ 
νημα ανυπακοής σε όλες αυτές τις εγκυ¬ 
κλίους και τις υπουργικές αποφάσεις. Να 
μην προχωρήσουμε σε συνεδριάσεις των 
συλλόγων διδασκόντων που θα αναθέ¬ 
σουν στους εκπαιδευτικούς εικονικές 
ώρες μαθημάτων, να μην δεχθούμε ανα¬ 
θέσεις μαθημάτων άλλων ειδικοτήτων, 
να πάρουμε όποιο άλλο μέτρο χρειάζεται 
για να μπλοκάρουμε στην πράξη αυτά τα 
μέτρα. Να οργανώσουμε επιτροπές αγώ¬ 
να και Γενικές Συνελεύσεις σε κάθε Σύλ¬ 
λογο και ΕΛΜΕ για να πάρει η βάση των 
εκπαιδευτικών την οργάνωση του αγώνα 
στα χέρια της. Κοινό συντονισμό δασκά- 
λων-καθηγητών, κοινή μαζική συμμετοχή 
στην 24ωρη απεργία που έχουν κηρύξει οι 
δάσκαλοι και περαιτέρω κλιμάκωση του 
αγώνα για να σταματήσουμε τη διάλυση 
της δημόσιας εκπαίδευσης. 

Φάκελος: ΕΡΓΑΣΙΑΚΑ 

Όλοι στη διαδήλωση της ΔΕΘ: Σάββατο 10/9, 5:30μμ, Εγνατία με Αγ. Σοφίας 


ΚΑΤΩ ΤΑ ΝΕΑ ΑΝΤΕΡΓΑΤΙΚΑ ΜΕΤΡΑ! 

Με αγώνες να καταργήσουμε νέα & παλιά Μνημόνια 
Να διώξουμε τη μνημονιακή κυβέρνηση του Τσίπρα 



Η μνημονιακή συγκυβέρνηση 
ΣΥΡΙΖΑ-ΑΝΕΑ, για να 
κρατηθεί στην εξουσία, εκτελεί 
πειθήνια τις κανιβαλικές 
νεοφιλελεύθερες ορέξεις 
των δανειστών ψηφίζοντας 
συνεχώς αντεργατικά και 
αντιλαϊκά μέτρα. Έτσι, 
μετά την ψήφιση του 3ου 
μνημονίου, του ασφαλιστικού, 
του φορολογικού νόμου, του 
«κόφτη», του υπερταμείου 
ιδιωτικοποιήσεων, προχωράει 
σ' ένα ακόμη, σημαντικότερο, 
χτύπημα. Στόχος δανειστών/ 
κερδοσκόπων και 
συγκυβέρνησης είναι η πλήρης 
κατεδάφιση των εργατικών 
δικαιωμάτων, με την ψήφιση 
των μέτρων για τα «εργασιακά», 
προαπαιτούμενο της λεγάμενης 
2ης αξιολόγησης που πρέπει 
να ψηφιστούν μέσα στο 
φθινόπωρο, ώστε να εκταμιευθεί 
η υποδόση των 2,8 δις. 


Π αρά τις καθησυχαστικές δη¬ 
λώσεις υπουργών και βουλευ¬ 
τών, τα μέτρα θα είναι ισοπε- 
δωτικά.Ήδη από τις 18 Ιούνη 
βρίσκεται στην Αθήνα η διεθνής δμελής Επι¬ 
τροπή Εμπειρογνωμόνων, συγκροτημένη 
από κοινού από δανειστές/κερδοσκόπους 
και υπουργείο Εργασίας, που θα παραδώσει 
πόρισμα στις 12 Σεπτέμβρη. Χαρακτηριστι¬ 
κό είναι ότι συμμετέχει σ’ αυτήν μόλις ένας 
Έλληνας (γνωστός αντιδραστικός), ενώ κα¬ 
νείς εργατολόγος της χώρας δεν δέχθηκε να 
συμμετέχει! 

Μειώνουν μισθούς, καταργούν τις 
συλλογικές συμβάσεις, 
τις συνδικαλιστικές ελευθερίες 
και το δικαίωμα στην απεργία! 

Τα μέτρα που προετοιμάζονται αφο¬ 
ρούν την άμεση μείωση του μισθολογικού 
κόστους (για ακόμη μια φορά), τις σχέσεις 
εργασίας (για πολλοστή φορά), το πετσό- 
κομμα των συνδικαλιστικών δικαιωμάτων 
και του συνδικαλισμού! Συγκεκριμένα: 

-Νέα μείωση του κατώτατου μισθού 
από 1-1-2017 (σήμερα 586 ευρώ μικτά για 
τους πάνω από 25 ετών, 511 ευρώ μικτά για 
τους νεότερους). Ήδη ξεκίνησε η υπογραφή 
επιχειρησιακών «συλλογικών συμβάσεων», 
κάτω από τα 586 ευρώ από τις εργοδοτικές 
«Ενώσεις Προσώπων». 

-Κατάργηση του 13ου και 14ου μισθού 
(δώρα Πάσχα-Χριστουγέννων, επίδομα 
αδείας) στον ιδιωτικό τομέα, αρχικά ίσως με 
την τακτική της «συγχώνευσης» στους 12 
μισθούς για τους παλιούς εργαζομένους και 
της πλήρους κατάργησης για τους νέους. 

-Κατάργηση όλων των επιδομάτων (γά¬ 
μου, τέκνων, σπουδών, ανθυγιεινής εργασίας 
και προσαυξήσεων λόγω τριετιών), πράγμα 
που θα επιφέρει άμεση μείωση έως και 30% 
του μισθού σε αρκετούς εργαζόμενους. 

-Αμετάβλητος μισθό για όλο τον εργα¬ 
σιακό βίο («σύστημα “καθαρού” μισθού»). 

-Ακόμη μεγαλύτερη ελαστικοποίηση 
της εργασίας: Καθιέρωση συμβάσεων όπως 
τα «συμβόλαια μηδενικών ωρών απασχόλη¬ 
σης» (ζεΐΌ-ΗοιίΓ εοηΐιποΐδ) και οι «λευκές 
συμβάσεις» (\\4ιίΐ6 οοηίιποΐδ), δηλαδή απα¬ 
σχόληση λίγων ωρών, όταν θέλει ο εργο¬ 


δότης, με αμοιβή που ορίζει ο ίδιος, χωρίς 
ασφαλιστική κάλυψη κ.λπ. 

Ακόμη χειρότερα θα είναι όσα αφορούν 
τις εργασιακές σχέσεις: 

-Κατάργηση, αρχικά ίσως μόνο στην 
πράξη, των κλαδικών συλλογικών συμ¬ 
βάσεων (ακόμη κι αυτών που υπογράφουν 
Ομοσπονδίες ή και η ΓΣΕΕ). Υπογραφή 
«συλλογικών συμβάσεων» από εργοδοτικές 
«Ενώσεις Προσώπων». 

-Πλήρης απελευθέρωση των ομαδικών 
απολύσεων (χωρίς όρια και χωρίς διοικητι¬ 
κό βέτο). Πρόσφατη απόφαση του γενικού 
εισαγγελέα του Ευρωπαϊκού Δικαστηρίου 
έκρινε ασύμβατη με το κοινοτικό δίκαιο τη 
δυνατότητα που παρέχει η ελληνική νομο¬ 
θεσία στον εκάστοτε υπουργό Εργασίας να 
αρνείται σε επιχειρήσεις τη διενέργεια ομαδι¬ 
κών απολύσεων (περίπτωση προσφυγής της 
ΑΓΕΤ Ηρακλής, που είχε ζητήσει έγκριση 
για ομαδικές απολύσεις των 236 εργαζομέ¬ 
νων, η οποία απορρίφθηκε από το υπουργείο 
Εργασίας). 

-Μείωση της αποζημίωσης για απολύ¬ 
σεις εργαζόμενων, η οποία υποτίθεται ότι 
είναι ακόμη υψηλή με βάση τα ευρωπαϊκά 
δεδομένα! 

-Ακόμη μεγαλύτερη ενίσχυση του «Δι¬ 
ευθυντικού Δικαιώματος» και παράλληλη 
μείωση των δικαιωμάτων των εργαζομένων. 

-Αλλαγή του τρόπου λήψης αποφάσεων 
για την πραγματοποίηση απερ¬ 
γιών. 

-Επαναφορά του ΙοεΕ οα! 

(ανταπεργίας), που είχε καταρ- 
γηθεί με το Ν. 1264/82. 

-Περιορισμός ή και κατάρ¬ 
γηση της προστασίας των με¬ 
λών Σωματείου που προβλέπε- 
ται από το Ν. 1264/82. Μείωση 
των ημερών συνδικαλιστικής 
άδειας, περιορισμός των αμει- 
βόμενων αδειών στις απολύτως 
απαραίτητες, καθώς και περι¬ 
ορισμός των προσώπων που 
δικαιούνται άδειες. Δραστική 
μείωση των ημερών απουσίας 
συνδικαλιστή και ευθυγράμμι¬ 
ση με τα ισχύοντα για κάθε ερ¬ 
γαζόμενο. 


Μας μετατρέπουν σε συγχρόνους 
δουλοπάροικους! 

Να τους σταματήσουμε! 

Αυτές οι «μεταρρυθμίσεις» καταργούν 
ουσιαστικά τον συνδικαλιστικό νόμο (Ν. 
1264/82) και κάθε άλλο νόμο που κατοχυ¬ 
ρώνει κάποια, έστω περιορισμένα, δικαιώ¬ 
ματα των εργαζομένων, των εκπροσώπων 
τους, της συνδικαλιστικής δράσης και των 
Συνδικάτων. Έχουν στόχο να κάνουν αδύ¬ 
νατη την απεργία, να καταργήσουν επί της 
ουσίας τα σωματεία, τη συνδικαλιστική δρά¬ 
ση και ιδιαίτερα τον μαχητικό συνδικαλισμό. 
Να ποινικοποιούν τους αγώνες και τις απερ¬ 
γίες ώστε να μένουν οι εργαζόμενοι έρμαιο 
στις εργοδοτικές αυθαιρεσίες κ.λπ. Με λίγα 
λόγια, να ατομικοποιήσουν τους εργαζόμε¬ 
νους και να περιθωριοποιήσουν το συνδι¬ 
καλιστικό κίνημα. Έτσι ανοίγει ο δρόμος σ’ 
ένα αυταρχικό καθεστώς: Τα συνδικάτα θα 
είναι μισοπαράνομα και σε κάθε περίπτωση 
παντελώς ανίσχυρα, με τον ρόλο τους να 
μην αναγνωρίζεται καθόλου, εκτός αν είναι 
«υπεύθυνος» ή κυβερνητικός/εργοδοτικός 
συνδικαλισμός. 

Για να επιβιώσει έστω και διασωληνω- 
μένος ο ελληνικός καπιταλισμός χρειάζεται 
ένα συντριπτικό χτύπημα στην εργατική 
τάξη, στο βιοτικό της επίπεδο. Κυρίως χρειά¬ 
ζεται να την αφοπλίσει από τα εργαλεία της, 
ώστε αυτή να μην μπορέσει να αντιμετωπί¬ 
σει τις επιθέσεις που θα ακολουθήσουν. Αλ¬ 
λωστε το ίδιο σχέδιο επιχειρείται λίγο - πολύ 
σε όλες τις ευρωπαϊκές χώρες (αντεργατικοί 
νόμοι σε Γαλλία, Βέλγιο κ.λπ.) λόγω της 
όξυνσης της οικονομικής κρίσης στην Ε.Ε. 

Μ’ αυτά τα μέτρα φαίνεται ακόμα 
πιο καθαρά η ταξική πολιτική των 
Μνημονίων. Πάνω απ’ όλα χτυπά¬ 
νε την εργατική τάξη. Ενισχύουν με 
κάθε τρόπο τους καπιταλιστές, για 
να σωθούν απ’ την χρεοκοπία και την 
κρίση του συστήματος τους, σε βάρος 
των εργαζομένων. Αφήνουν ανεξέλε¬ 
γκτο κάθε αφεντικό να συμπεριφέρε- 
ται ως σύγχρονος μαυραγορίτης και 
τσιφλικάς, να οφείλει δεδουλευμένα, 
να απολύει κατά βούληση κ.λπ. 



$ 


ί.ϊηάά 8 


4/9/2016 2:49:15 μμ 































Σεπτέμβριος 2016 


Φάκελος: ΕΡΓΑΣΙΑΚΑ 


Εργατική Πάλη 9 


Κήιω τη χέρια από ία συνδικαλιστικά δικαιώματα! 


Ο ι υποκριτικές και επικίνδυ¬ 
νες δηλώσεις του θλιβερού 
Υπουργού εργασίας Κα- 
τρούγκαλου προετοιμά¬ 
ζουν τον δρόμο για το νέο νομοσχέδιο- 
έκτρωμα που ετοιμάζει η μνημονιακή 
κυβέρνηση ΣΥΡΙΖΑ-ΑΝΕΛ. Ο Κατρού- 
γκαλος ανέφερε ότι τα συνδικάτα πρέ¬ 
πει να αυτοχρηματοδοτούνται, ώστε 
να είναι αυτόνομα από το κράτος, ενώ 
θεωρεί μη υγιή τη λύση της χρηματοδό¬ 
τησής τους από την πρώην εισφορά της 
εργατικής εστίας, που σήμερα εισπράτ- 
τεται από τον ΟΑΕΔ. Όπως δήλωσε ο 
Υπουργός, «το δημόσιο χρήμα αποτελεί 
εργαλείο πολιτικού εκμαυλισμού και 
δημιουργίας εργατικών αριστοκρατιών, 
που καμιά σχέση δεν έχουν με τους αγώ¬ 
νες των εργαζομένων». 

Βέβαια η πραγματικότητα είναι 
εντελώς διαφορετική. Η ισχύουσα νο¬ 
μοθεσία προβλέπει την απόδοση βάσει 
παραστατικών μόνο των εξόδων που 
είναι απαραίτητα για τη λειτουργία των 
συνδικάτων (στέγαση, νερό, φως, τηλέ¬ 
φωνο), τη γραμματειακή τους υποστήρι¬ 
ξη με προϋποθέσεις αριθμού μελών και 
ύψους αποδοχών και τέλος την κάλυψη 
μέρους των εξόδων από τις εκλογικές 
διαδικασίες. Τα χρήματα αυτά προέρχο¬ 
νται από τις εισφορές των εργαζομένων 
προς τον πρώην Οργανισμό Εργατικής 
Εστίας, που καταργήθηκε από τις μνη- 
μονιακές κυβερνήσεις. Τα χρήματα αυτά 
προέρχονται από τον ιδρώμα των εργα¬ 
ζομένων και χρησιμοποιούνται για να 
μπορούμε να οργανωθούμε, να διεκδι- 
κούμε, να απεργούμε και να διεκδικούμε 
τα δικαιώματά μας. Με τον ιδρώτα μας 
και για την οργάνωσή μας στεγάζουμε 


77 εργατικά κέντρα σε όλη τη χώρα, σε 
δικά μας ιδιόκτητα κτίρια, μισθώνουμε 
αλλά 22 για τον ίδιο σκοπό και άλλα 40 
για τη στέγαση των ομοσπονδιών μας. 

Βέβαια όλοι εργαζόμενοι καταλαβαί¬ 
νουμε τι σημαίνουν οι δηλώσεις αυτές: 

1) Ότι πρέπει να σταματήσει η κάλυ¬ 
ψη των αναγκών αυτών από τον ΟΑΕΔ 
και να κλαπούν για άλλη μια φορά οι ει¬ 
σφορές των εργαζομένων. 

2) Να σταματήσει η οργάνωση των 
εργαζομένων (ο επικείμενος νόμος για 
τα εργασιακά πάει χέρι - χέρι με τις δη¬ 
λώσεις αυτές) με σκοπό να τσακίσουν 
και να ταπεινώσουν ολόκληρη την εργα¬ 
τική τάξη. 

3) Να ενισχυθούν οι εργοδοτικές 
«ενώσεις προσώπων» ώστε να ελεγ¬ 
χθούν πλήρως τα συνδικάτα και τους 
εργαζόμενους. 

Η προπαγάνδα της αστικής τάξης 
δεν σταματάει μόνο στην χρηματοδότη¬ 
ση των συνδικάτων. Τα ΜΜΕξαπάτησης 
επιτίθονται διαρκώς και στα υποτιθέμε¬ 
να «προνόμια των συνδικαλιστών». Σε 
άρθρο της η «Καθημερινή» ανέφερε ότι 
«οι συνδικαλιστές απολαμβάνουν δύο 
ειδών εξουσίες, οικονομική και διοικη¬ 
τική. Το σημαντικότερο προνόμιό τους, 
όμως, είναι η απαλλαγή από την εργα¬ 
σία, δεν εργάζονται. Ο νόμος 1264/82 
ορίζει στο άρθρο 17 τις ημέρες αδείας 
που δικαιούνται τα μέλη συνδικαλιστών 
οργάνων. Σχεδόν όλοι απολαμβάνουν 
απαλλαγή καθηκόντων για το σύνολο 
της συνδικαλιστικής τους θητείας». 

Βέβαια η αλήθεια είναι εντελώς δια¬ 
φορετική. Το άρθρο 17 προβλέπει μόλις 
δύο ημέρες το μήνα άδεια, άνευ απο¬ 
δοχών, και όλοι οι εργαζόμενοι γνωρί¬ 


ζουν ότι αυτές οι άδειες χρησιμεύουν 
για την οργάνωση των αγώνων. Όμως 
οι μνημονιακοί βρικόλακες δεν θέλουν 
να υπάρχουν συνδικαλιστές εκλεγμέ¬ 
νοι από την βάση τον εργαζομένων για 
να υπερασπίζονται και να διεκδικούνε 
το δικαίωμά μας στην εργασία και στις 
Συλλογικές Συμβάσεις, στην οργάνω¬ 
ση και την απεργία - δικαιώματα που 
έχουμε αποκτήσει από αγώνες δεκαετι¬ 
ών και θέλουν τώρα να τα πάρουν πίσω. 
Όσο για την ανοησία ότι «οι συνδικαλι¬ 
στές δεν εργάζονται», είναι σίγουρο ότι 
εργάζονται πολύ πιο σκληρά από τους 
εργοδότες, τους προϊσταμένους και όλο 
τον συρφετό που επιτίθεται στα δικαιώ- 
ματά μας και θησαυρίζει από τον ιδρώτα 
μας. Θέλουν να μας γυρίσουν ένα αιώνα 
πίσω, σε εποχές πριν το 1860, τότε που 
απαγορευόταν η οργάνωση και δράση/ 
απεργία του προλεταριάτου. 

Βέβαια οι ξεφτιλισμένες αυτές δηλώ¬ 
σεις αναζητούν πάτημα στις πρακτικές 
των ξεπουλημένων ηγεσιών (πειθήνια 
όργανα των μνημονιακών κυβερνήσε¬ 
ων) οι οποίες, σε αντίθετη κατεύθυνση 
και έξω από τους εργαζόμενους και τα 
προβλήματά τους, πραγματοποιούν τα 
συνέδριά τους σε χλιδάτα ξενοδοχεία 
πέντε αστέρων, ψηφίζοντας όλες τις 
θέσεις των μνημονιακών κυβερνήσεων 
(βλ. και θέση ΓΣΕΕ υπέρ του ΝΑΙ στο 
δημοψήφισμα κ.α.). Οι ηγεσίες αυτές εί¬ 
ναι «φυτευτές» από τους εργοδότες και 
τις κυβερνήσεις, τις χρησιμοποιούν για 
να ξεγελάσουν τους εργαζόμενους, να 
τους συγχύσουν και να τους αποπρο¬ 
σανατολίσουν. Σήμερα οι ηγεσίες αυτές 
έχουν καταντήσει εντελώς αποκρουστι- 
κές στα μάτια των μαζών και γι’ αυτό 



χρησιμοποιούνται ωςψ δικαιολογία, 
προκειμένου να εξαπολυθεί επίθεση ενά¬ 
ντια στον πραγματικό συνδικαλισμό και 
τους αγώνες. 

Όπως περιγράφει και ο Τρότσκι 
(.Μαρξισμός και Συνδικάτα , εκδ. Εργατι¬ 
κή Πάλη) τα συνδικάτα, ειδικά σε εποχές 
έντονης κρίσης, πολλές φορές μεταβάλ¬ 
λονται σε όργανα του κράτους. Φαίνεται 
ότι και σήμερα βρισκόμαστε μπροστά 
σε μια τέτοια διαδικασία, με τα κίτρινα/ 
εργοδοτικά «επιχειρησιακά» σωματεία, 
που ξεφυτρώνουν σε πολλούς χώρους 
δουλειάς, να βρίσκουν πάτημα στους 
μνημονιακούς νόμους για να υπογρά¬ 
φουν μειώσεις μισθών και την κατεδάφι¬ 
ση εργασιακών κεκτημένων, ενώ παράλ¬ 
ληλα υποσκάπτουν τη συνείδηση των 
κοινών συμφερόντων, της ενότητας και 
κοινής πάλης των εργαζομένων. Υπάρ¬ 
χουν όμως και μαχητικά συνδικάτα που 
γίνονται όργανα του εργατικού κινήμα¬ 
τος και καταδιώκονται σκληρά (ΠΟΣ- 
ΠΕΡΤ, ΣΜΕΘ, απολυμένοι και διωκό¬ 
μενοι συνδικαλιστές). Το ρίζωμα και η 
μαζικοποίηση αυτών των συνδικάτων 
στην εργατική τάξη, σε συνδυασμό με 
τους αγώνες, είναι ο μόνος τρόπος για 
να αντιμετωπίσουμε την επίθεση στα δι- 
καιώματά μας. 



Μαχητικοί αγώνες, 

Αυτοοργάνωση, Πολιτική Γενική 
Απεργία Διάρκειας! 

Απέναντι σ’ αυτήν την ολομέτωπη επί¬ 
θεση πρέπει να προετοιμαστούμε. Είναι μια 
σκληρή μάχη, στην οποία πρέπει να μπούμε 
αποφασισμένοι για να τη φτάσουμε μέχρι 
το τέλος. Πιάνοντας το νήμα από τους αγώ¬ 
νες της περιόδου 2010-12, με τον παρατετα- 
μένο κοινωνικό πόλεμο, τις δεκάδες μαζικές 
απεργίες και τις μαχητικές διαδηλώσεις - 
ακολουθώντας το παράδειγμα των γάλλων 
εργαζομένων, οι οποίοι για αρκετούς μήνες 
αγωνίζονται ενάντια στο «νόμο Κομρί», με 
μεγάλες εργατικές κινητοποιήσεις σε όλη 
τη χώρα, μεταξύ άλλων σε ορισμένους από 
τους πιο σημαντικούς κλάδους της οικονο¬ 
μίας. Σε πολλές γαλλικές πόλεις έγιναν δι¬ 
αδηλώσεις με τη συμμετοχή εκατοντάδων 
χιλιάδων, ενώ υπήρχε μαζική συμμετοχή 
μαθητών και φοιτητών, σπάζοντας παράλ¬ 
ληλα και το νόμο «έκτακτης ανάγκης» που 


έχει επιβάλλει η κυβέρνηση 
Ολάντ-Βαλς και αντιμετωπί¬ 
ζοντας τη βία των κατασταλ¬ 
τικών μηχανισμών. Παρά την 
πραξικοπηματική ψήφιση του 
νομοσχεδίου, οι γάλλοι εργα¬ 
ζόμενοι έχουν προαναγγείλει 
νέα αντεπίθεση και κινητοποι¬ 
ήσεις από τον Σεπτέμβρη. 

Ενότητα στους αγώνες! 

Να βάλουμε τέλος στα 
σχέδια κυβέρνησης-δανει- 
στών για το «εργασιακό». Να πάρουμε την 
υπόθεση στα χέρια μας. Να ξεκινήσουμε μια 
μεγάλη εκστρατεία ενημέρωσης και δράσε¬ 
ων για τις δραματικές επιπτώσεις ενός τέ¬ 
τοιου νόμου. Να θυμηθούμε τις καλύτερες 
παραδόσεις του εργατικού κινήματος. Να 
οργανωθούμε με συνελεύσεις και επιτροπές 
αγώνα σε κάθε χώρο δουλειάς και γειτονιάς, 
για να σταματήσουμε συντονισμένα και με 
ενότητα τη νέα επίθεση, να αντιμετωπί¬ 
σουμε το κράτος «έκτακτης ανάγκης» του 
Τσίπρα και της παρέας του, που επιστρέφει 
δριμύτερο για να καταστείλει το κίνημα. 
Στηριζόμενοι στην αυτοοργάνωσή μας, 
μπορούμε να ξεπεράσουμε και τα εμπόδια 
των ξεπουλημένων γραφειοκρατών της 
ΓΣΕΕ, καθώς και τον ύπουλο, διασπαστικό 
ρόλο του ΚΚΕ και του ΠΑΜΕ. Να προε¬ 
τοιμάσουμε μια Πολιτική Γενική Απεργία 
Διάρκειας, που θα τσακίσει στην πράξη τα 
Μνημόνια και όσους τα εφαρμόζουν, νέους 
και παλιούς μνημονιακούς. 


Σημαντικό ρόλο πρέπει να έχει η νεο¬ 
λαία (μαθητές και φοιτητές) που δέχεται 
διπλό χτύπημα: διάλυση της παιδείας και 
«εργασιακά», που χτυπούν πρώτα τα δικά 
της δικαιώματα, επιφυλάσσοντάς της ένα 
κατάμαυρο μέλλον («χαμένη γενιά» την 
αποκαλούν οι ίδιοι οι αστοί). 

Να τελειώνουμε με νέους και 
παλιούς μνημονιακούς 

Πρέπει το συντομότερο να στείλουμε 
στον σκουπιδοτενεκέ της ιστορίας τον νε¬ 
οφιλελεύθερο ΣΥΡΙΖΑ που συνεχίζει τις 
πολιτικές των Μνημονίων. Εκεί που ήδη 
βρίσκονται και πρέπει να παραμείνουν όλοι 
οι παλιοί μνημονιακοί (ΝΔ, ΠΑΣΟΚ, Ποτά¬ 
μι κ.α.). 

Εργαζόμενοι, Άνεργοι, Νέοι, να επι¬ 
βάλλουμε ένα Πρόγραμμα Σωτηρίας 

Η μετάλλαξη του ΣΥΡΙΖΑ αποδεικνύ- 
ει ότι δεν υπάρχουν μεσοβέζικες λύσεις. Οι 
υποχωρήσεις στον ταξικό εχθρό οδηγούν 
σε ιστορικές προδοσίες. Τίποτα δεν θα μας 
χαριστεί από τους ντόπιους και ευρωπαί- 
ους καπιταλιστές, που θα χρησιμοποιήσουν 
κάθε μέσο για να διατηρήσουν την παρα- 
παίουσα αντιδραστική ΕΕ, ειδικά μετά την 
τεράστιας σημασίας νίκη του ΒΚΕΧΙΤ. 

Απαιτείται να επιβάλλουμε ένα 
ριζοσπαστικό πρόγραμμα σωτηρίας: 

► ΑΜΕΣΗ ΚΑΤΑΡΓΗΣΗ 
ΠΑΛΙΩΝ ΚΑΙ ΝΕΩΝ 
ΜΝΗΜΟΝΙΩΝ 


► ΔΙΑΓΡΑΦΗ ΤΟΥ ΧΡΕΟΥΣ 

► ΕΞΟΔΟ ΑΠΟ ΕΥΡΩ - ΕΕ 

► ΕΘΝΙΚΟΠΟΙΗΣΕΙΣ ΜΕ 
ΕΡΓΑΤΙΚΟ ΕΛΕΓΧΟ ΣΤΗΝ 
ΟΙΚΟΝΟΜΙΑ 

► ΓΙΑ ΜΙΑ ΕΠΑΝΑΣΤΑΤΙΚΗ 
ΚΥΒΕΡΝΗΣΗ ΤΩΝ 
ΕΡΓΑΖΟΜΕΝΩΝ 

Αυτό το πρόγραμμα μπορεί να επιβλη¬ 
θεί μόνο μέσα από ένα νέο κύμα αγώνων, 
που θα αποτελέσει τις βάσεις για μια επα¬ 
ναστατική Κυβέρνηση των Εργαζομένων, 
τη μόνη δύναμη που μπορεί να το εγγυηθεί. 

Διεθνισμός - Κοινοί αγώνες 
σ’ όλη την Ευρώπη 

Να στηριχτούμε στην αλληλεγγύη και 
τον διεθνισμό μεταξύ των ευρωπαίων ερ¬ 
γαζομένων, που αγωνίζονται ενάντια στις 
αντεργατικές πολιτικές που προσπαθούν 
να τους επιβάλλουν. Να διαλύσουμε την ΕΕ 
των πολέμων, του ρατσισμού, της ανεργίας 
και της φτώχειας. Απέναντι στη βαρβαρό¬ 
τητα της καπιταλιστικής κρίσης, ν’ ανοίξου¬ 
με τον δρόμο για τη μοναδική ρεαλιστική 
εναλλακτική λύση, τον Σοσιαλισμό. 

ΑΝΤΕΠΙΘΕΣΗ ΤΩΝ 
ΕΡΓΑΖΟΜΕΝΩΝ 

ΠΟΛΙΤΙΚΗ 


Σεπτέμβριος 2016 


Σωριάζεται σε ερείπια η ελληνικά οικονομία 


Τ ο β' τρίμηνο του 2016 βγήκα¬ 
με απ’ την ύφεση - τάδε έφη 
Χουλιαράκης (αναπληρωτής 
υπ. οικονομικών). Οι επόμενοι 
5 μήνες θα σηματοδοτήσουν την στροφή 
στην ανάπτυξη, όμως πρέπει ο νεοπαραγό- 
μενος πλούτος να μοιραστεί δίκαια, παρα¬ 
γωγικά - τάδε έφη Τσίπρας. Παραλήρημα 
μπροστά σε μια κατάσταση τραγική, μια 
οικονομία σε αποσύνθεση, που μάλιστα επι¬ 
δεινώθηκε απότομα το 2016. 

α) Η κατανάλωση πέφτει, ακόμα και 
στα τρόφιμα, συρρικνώνοντας οδυνηρά την 
αγορά και το βιοτικό επίπεδο των μαζών. Η 
συνολική ιδιωτική κατανάλωση το β' τρίμη¬ 
νο έπεσε 1,9% σε ετήσια βάση. Επίσης, το 
α' 6μηνο: 1. Ο γενικός δείκτης όγκου πω- 
λήσεων έπεσε 3,6%. 2. Ο κύκλος εργασιών 
στο λιανεμπόριο έπεσε 5,2%. 3. Στα σούπερ 
μάρκετ, ο τζίρος έπεσε 8,8% ενώ ο όγκος 
των πωλήσεων 12,6% (αντίστοιχα 9,2% και 
13,4% για τα τρόφιμα). 

β) Ο γενικός κύκλος εργασιών στη βιο¬ 
μηχανία έπεσε 9,4% σε ετήσια βάση (Ιούν. 
2016/2015). Ο μέσος γενικός δείκτης 12μή- 
νου (Ιούλ. 2015-Ιούν. 2016 / Ιούλ. 2014- 
Ιούν. 2015) έπεσε 13%. 

γ) Οι εξαγωγές έπεσαν 8% το α' εξάμηνο 
του 2016 σε ετήσια βάση. Προς τρίτες χώρες 
(εκτός ΕΕ) συντρίφτηκαν (-18%). Η πτώση 
ήταν 11,7% στο α' τρίμηνο, η χειρότερη από 
το 2010. Η ανταγωνιστικότητα του ελλη¬ 
νικού καπιταλισμού καταβαραθρώνεται, 
παρότι η «εξωστρέφεια» (αύξηση εξαγωγών 
χτυπώντας το «εργατικό κόστος») ήταν απ’ 
τα κεντρικά μνημονιακά παραμύθια. Η πα¬ 
ραγωγικότητα (ανά ώρα εργασίας, στοιχεία 
ΕιίΓοΕαηΕ) έπεσε 5,5% σε ετήσια βάση το α' 
τρίμηνο. 


δ) Η πτώση των αξιών συνεχίζεται, π.χ. 
ο δείκτης ακινήτων έπεσε κατά επιπλέον 
6,7% τον τελευταίο 1,5 χρόνο (συνολική 
υποτίμηση 40% από το 2009). 

ε) Η ανεργία αυξάνεται ξανά, εργασια¬ 
κές σχέσεις, μισθοί και βιοτικό επίπεδο κα¬ 
τρακυλάνε. 1. Στο α' τρίμηνο, μόνο το 4,3% 
όσων ήταν άνεργοι στα τέλη του 2015 μπό¬ 
ρεσε να βρει κάποια εργασία - το χαμηλό¬ 
τερο ποσοστό στην Ευρωζώνη (μ.ο. 15,4%). 
Τον Ιούνιο, οι εγγεγραμμένοι άνεργοι αυ¬ 
ξήθηκαν πάνω από 10.500 άτομα (στοιχεία 
ΟΑΕΔ). 2. Το α' εξάμηνο, σχεδόν το 52% 
των νέων συμβάσεων ήταν εκ περιτροπής 
και μερικής απασχόλησης. 3. Σύμφωνα με 
το ΙΚΑ, 4 στους 10 εργαζόμενους παίρνουν 
μισθό χαμηλότερο του ανειδίκευτου ερ¬ 
γάτη, ενώ το 50% των ασφαλισμένων στο 
ΙΚΑ λαμβάνει μάξιμουμ ως 800 ευρώ μικτά. 
Σύμφωνα με το Υπουργείο Εργασίας, σχε¬ 
δόν 130.000 εργαζόμενοι παίρνουν έως... 
100 ευρώ μικτά το μήνα(!), ενώ συνολικά 
σχεδόν 345.000 εργαζόμενοι από 100 ως 
400 ευρώ μικτά. Ο αριθμός των «νεόπτω¬ 
χων» εργαζόμενων, με κάτω από 510 ευρώ 
μικτά (ο χαμηλότερος «επίσημος» βασικός 
μισθός), πρέπει να ξεπερνάει τους 500.000, 
ένα πολύ σημαντικό μέρος του εργατικού 
δυναμικού. 4. Η ακραία φτώχεια, η αδυνα¬ 
μία κάλυψης βασικών αναγκών, η κοινωνική 
ανισότητα αυξάνονται διαρκώς. Έτσι π.χ. το 
14% δεν κάλυψε το 2015 βασικές ανάγκες 
για εξετάσεις ή θεραπείες, ενώ πάνω από το 
25% στα χαμηλά εισοδήματα δεν παίρνει τα 
φάρμακα που χρειάζεται. 

Η διάλυση συμπυκνώνεται και κορυ- 
φώνεται στην αύξηση όλων των χρεών της 
οικονομίας, ειδικά στη νέα έκρηξη του ιδι¬ 
ωτικού χρέους: 

1) Το δημόσιο χρέος αυξήθηκε ξανά 


(+7,3 δισ. ευρώ τον Ιού¬ 
νιο), ξεπερνώντας τα 328 
δισ. Απ’ αυτά, σχεδόν 75 
δισ. αφορούν ομόλογα 
και βραχυπρόθεσμους 
τίτλους, εκ των οποίων 57 
δισ. ομόλογα στην αγορά 
εσωτερικού. Τα τεροδ αυ¬ 
ξάνονται σταθερά (12,1 
δισ. από 8,6 στα τέλη του 
2014 και 10,5 τον Ιούνιο 
του 2015). Η κερδοσκο¬ 
πία των ντόπιων καπιταλιστών, τοκογλύ¬ 
φων και ραντιέρηδων πάνω στο χρέος της 
κατεστραμμένης οικονομίας καλά κραττεί! 

2) Τα «κόκκινα» δάνεια έχουν φτάσει τα 
110 δισ. και αυξάνονται, κάνοντας ξανά την 
κατάσταση των τραπεζών κρίσιμη, επανα- 
φέροντας το φάσμα του «κουρέματος» κα¬ 
ταθέσεων, δεδομένων και των κινδύνων απ’ 
την αστάθεια των ευρωπαϊκών τραπεζών. 

3) Τα «φέσια» των ακάλυπτων επιταγών 
εκτοξέυτηκαν σε ρεκόρ 4ετίας. Η αξία τους 
τον Ιούλιο ήταν σχεδόν ίση μ’ αυτήν όλου 
του 2015! 

4) Οι ληξιπρόθεσμες οφειλές προς την 
εφορία αυξήθηκαν κατά 17 δισ. από το 2015. 
Ο ιδιωτικός τομέας εκτιμάται ότι χρωστά σε 
εφορία, τελωνεία και ασφαλιστικά ταμεία 
περίπου 40 δισ. 

5) Μόνο το «κρυφό» έλλειμμα των 
ασφαλιστικών ταμείων (καθυστέρηση στην 
καταβολή συντάξεων και αναδρομικών, 
οφειλές ΕΟΠΥΥ κ.λπ.) φτάνει τα 12 δισ. 
Ουσιαστικά τα ταμεία έχουν καταρρεύσει, 
εξού η ασταμάτητη μείωση των συντάξεων. 

6) Εκτός από τις μέχρι τώρα γνω¬ 
στές περιπτώσεις (Μαρινόπουλος, Ιεί Οίΐ, 
ΕαΓοηΐ6(1ίοα, Δάβαρης/ΚΙΑ κ.ά.), πολλά 
ακόμα «κανόνια» αναμένονται, σε όλους 



τους κλάδους (σε κάποιους τα «κόκκινα» 
επιχειρηματικά δάνεια ξεπερνούν για τα 
καλά το 50%) και μάλιστα μεγάλων επιχει¬ 
ρήσεων. Είναι μπροστά μας ένα νέο κύμα 
χρεοκοπιών και λουκέτων, ακόμα μεγα¬ 
λύτερης καταστροφής κεφαλαίων, που θα 
προσαρμόσει -αναπόφευκτα- τον εναπο- 
μείναντα «κορμό» του ελληνικού καπιταλι¬ 
σμού στα δεδομένα της κρίσης, σκάζοντας 
με πλήρη δύναμη πάνω στην εξουθενωμένη 
οικονομία και βέβαια στις εργατικές και λα¬ 
ϊκές μάζες (απολύσεις κ.λπ.). 

Η κατρακύλα δεν πρόκειται ν’ ανακο¬ 
πεί, όσο -παρά τα βάρβαρα αντεργατικά 
χτυπήματα- τεράστιες μάζες κεφαλαίων 
λιμνάζουν ή παρασιτούν εκτός παραγωγής, 
επικρατεί επενδυτική σιγή νεκροταφείου. 
Ουσιαστικά έχουμε μια μαζική αποεπένδυ- 
ση σε πλήρη εξέλιξη. 

Στο επιστέγασμα, το θλιβερό μαράζωμα 
της κοινωνίας... με το έλλειμμα στο ισοζύγιο 
γεννήσεων-θανάτων να αγγίζει τα 30.000 
άτομα, το μεγαλύτερο των τελευταίων δε¬ 
καετιών. Ο ελληνικός καπιταλισμός «σβή¬ 
νει», συμπαρασύροντάς μας στην άβυσσο. 
Εργαζόμενοι, άνεργοι, νέοι, φτωχοί πρέπει 
να ξεσηκωθούμε χωρίς αναβολή. 

■ Σταύρος Σκεύος 


ΣΥΡΙΖΑ 

Ήγγικεν η ώρα της κρίσεως 


νας χρόνος από τις εκλογές 
στις 20 Σεπτεμβρίου 2015 και 
περίπου δύο χρόνια από τις 
εκλογές του Γενάρη του ίδιου 
χρόνου ήταν αρκετό διάστημα για να απο¬ 
συντεθεί ακόμη περισσότερο το πολιτικό 
σκηνικό και να οδηγηθεί ο ΣΥΡΙΖΑ και 
η ομάδα Τσίπρα στην πλήρη απομόνωση 
από τις εργατικές και λαϊκές μάζες. Η τα¬ 
χεία μετάλλαξη του ΣΥΡΙΖΑ σε μια νέα 
μνημονιακή δύναμη είναι η κύρια αιτία 
γι’ αυτό. Ήδη από τα πρώτα βήματά του 
(σχηματισμός κυβέρνησης με τους ΑΝΕΛ, 
εκλογή του Παυλόπουλου στην προεδρία, 
συμφωνία 20ης Φλεβάρη με τους δανει¬ 
στές και αποδοχή των μνημονίων, απόλυ¬ 
τη δέσμευση για αποπληρωμή του χρέους, 
κ.α.) αναδείχθηκε ο «ουτοπικός» και συνε¬ 
πώς εγκληματικός χαρακτήρας της πολιτι¬ 
κής του. 

Μέσα στην Ε.Ε. και το ευρώ, αναγνω¬ 
ρίζοντας το χρέος, μη «σκίζοντας» τα μνη¬ 
μόνια, ήταν πια προδιαγεγραμμένο ότι ο 
ΣΥΡΙΖΑ θα πηγαίνει από υποχώρηση σε 
υποχώρηση. Η στρατηγική του ΣΥΡΙΖΑ και 
η πολιτική του «εφικτού» εντός του καπιτα¬ 
λιστικού συστήματος, (μιας και η ανατροπή 
του είναι «ανέφικτη» και οι εργαζόμενοι δεν 
είναι ποτέ έτοιμοι για κάτι τέτοιο) και ειδικά 
στην περίοδο της βαθιάς οικονομικής του 
κρίσης και της χρεοκοπίας του, αποδείχθη¬ 
κε μια φενάκη. Λες και υπήρχε περίπτωση 
οι δανειστές να «πεισθούν» με τα λόγια και 
να τροποποιήσουν, έστω και ελάχιστα, την 
άγρια νεοφιλελεύθερη πολιτική των μνημο¬ 
νίων. Η προσπάθεια να «συνταιριαστούν» 
τα συμφέροντα των εργαζομένων και των 
φτωχών λαϊκών στρωμάτων με τη «σωτη¬ 


ρία» της εθνικής οικονομίας, δηλαδή των 
καπιταλιστών, και την έξοδό της από την 
κρίση κατέληξε, όπως πάντα στην ιστορία, 
σε νέα δεινά για τους εργαζόμενους και τα 
φτωχά λαϊκά στρώματα. 

Η «διαπραγμάτευση» που ακολούθη¬ 
σε ήταν μια καθαρή απάτη. Πρώτα απ’ όλα 
ο ΣΥΡΙΖΑ ανέστειλε στο απροσδιόριστο 
μέλλον τις προεκλογικές υποσχέσεις για 
διαγραφή μέρους του χρέους, κατάργηση 
μνημονίων και την εφαρμογή του προ¬ 
γράμματος του, έστω αυτού του κουτσου¬ 
ρεμένου, που όμως γι’ αυτό ψηφίστηκε από 
τους εργαζόμενους. Οι δανειστές συνολικά 
θεώρησαν αυτό το πρόγραμμα «μονομερή» 
ενέργεια και ο ΣΥΡΙΖΑ συμφώνησε να μην 
ξαναπροχωρήσει σε «μονομερείς» ενέργει¬ 
ες. Κατά δεύτερο, ανέλαβε να «διαπραγμα¬ 
τεύεται» ερήμην των εργαζομένων, πολύ 
δε περισσότερο δεν κάλεσε σε μαχητικές 
κινητοποιήσεις και αγώνες. Όπως κάθε ρε¬ 
φορμιστικό κόμμα άφησε στην άκρη και δεν 
στηρίχθηκε στους εργαζόμενους και τους 
αγώνες τους, οι οποίοι βέβαια τον ανέδειξαν 
στην κυβέρνηση. Τέλος, σε όλο αυτό το διά¬ 
στημα αποπλήρωνε τις δόσεις του χρέους με 
το αίμα των εργαζομένων και των φτωχών 
λαϊκών στρωμάτων. 

Η ιλαροτραγωδία της «διαπραγμάτευ¬ 
σης» έληξε με το τρίτο μνημόνιο στις 21 
Αυγούστου, αφού προηγήθηκε το δημοψή¬ 
φισμα. Ένα δημοψήφισμα κουτσουρεμένο 
ως προς το ερώτημά του, μιας που το σχέδιο 


που αντιπρότεινε η κυβέρνηση δεν διέφερε 
και πολύ από το σχέδιο συμφωνίας του Γι- 
ούνκερ. Παρά τις περί αντιθέτου εκτιμήσεις 
ή προσδοκίες του ΣΥΡΙΖΑ για υπερίσχυση 
του ΝΑΙ ή οριακή νίκη του ΟΧΙ, και αφού το 
μπλοκ των Μένουμε Ευρώπη τρομοκράτησε 
με κάθε τρόπο και λυσσασμένα, υπερίσχυσε 
το ΟΧΙ με ποσοστό 61,3%. Για μια ακόμη 
φορά ο «ενοχλητικός» ελληνικός λαός και 
κυρίως οι εργαζόμενοι και η νεολαία νίκη¬ 
σαν τους Μέρκελ-Σόιμπλε, λέγοντας όχι 
στα μνημόνιά τους, αλλά και εν μέρει όχι και 
στην Ε.Ε. και στο ΔΝΤ. Για μια ακόμη φορά 
ο ΣΥΡΙΖΑ και ο Τσίπρας, δυσάρεστημένοι 
από το ΟΧΙ του ελληνικού λαού, κατέφυγαν 
αμέσως στα στηρίγματα του μνημονιακού 
καθεστώτος (με την άμεση σύγκληση του 
συμβουλίου των πολιτικών αρχηγών υπό 
τον Παυλόπουλο) και μετέτρεψαν το ΟΧΙ σε 
ΝΑΙ, δίνοντας φιλί ζωής στις παλιές μνημο- 
νιακές δυνάμεις που ο ελληνικός λαός είχε 
πετάξει στο περιθώριο. 

Από εκεί και πέρα στις εσπευσμένες 
εκλογές της 20ης Σεπτεμβρίου υφάρπαξε 
την ψήφο του λαού, λέγοντας νέα ψέματα 
για «παράλληλο» πρόγραμμα και ηπιότερη 
διαχείριση των μνημονίων. Το 3ο μνημόνιο- 
τέρας μαζί με τη συνέχιση των δύο προηγού¬ 
μενων και πάνω στα κοινωνικά ερείπια που 
άφησε η εφαρμογή τους, απειλεί να εξανδρα¬ 
ποδίσει την εργατική τάξη και τη νεολαία, να 
μετατρέψει την κοινωνία σε μια σύγχρονη 
δουλοπαροικία και αποικία χρέους. 


Ήδη η εφαρμογή του προχώρησε με 
το νέο ασφαλιστικό, που βάζει τέλος στην 
κοινωνική ασφάλιση, την καταιγίδα φόρων 
που επιβλήθηκαν, το νέο υπερταμείο (που 
παρέδωσε στους δανειστές το σύνολο του 
δημόσιου πλούτου προς ιδιωτικοποίηση και 
αρπαγή), τις ιδιωτικοποιήσεις, τον αυτόμα¬ 
το κόφτη μισθών, συντάξεων, δαπανών για 
παιδεία κ.ά., την παράδοση των «κόκκινων» 
δανείων στους κερδοσκόπους. Πρόκειται 
για την ολοκλήρωση του μνημονιακού κα¬ 
θεστώτος και γι’ αυτό ο ΣΥΡΙΖΑ πήρε την 
πρώτη αξιολόγηση από τους δανειστές. 

Τώρα, και εν όψει της δεύτερης αξιο¬ 
λόγησης, η κυβέρνηση ετοιμάζει μια νέα 
επίθεση στις εργασιακές σχέσεις, στην ολο¬ 
κληρωτική κατάργηση των Συλλογικών 
Συμβάσεων Εργασίας, την εξάπλωση των 
δουλικών συμβάσεων εργασίας, τη νέα κα¬ 
ταβαράθρωση των μισθών και συντάξεων, 
την πλήρη απελευθέρωση των απολύσεων 
και κυρίως την επίθεση στα συνδικαλιστικά 
και δημοκρατικά δικαιώματα των εργαζο¬ 
μένων, του δικαιώματος στην απεργία, στις 
συλλογικές δράσεις και το συνδικαλισμό. 

Όλα αυτά συμπληρωμένα από την φίλο- 
ιμπεριαλιστική πολιτική του ΣΥΡΙΖΑ, τον 
απομόνωσαν από τις εργαζόμενες μάζες. 
Είναι ο ΣΥΡΙΖΑ πια αυτός που θα εισπρά- 
ξει την αηδία και την οργή τους, καθώς τις 
εξαπάτησε κατά τον πιο ελεεινό τρόπο. Επέ¬ 
βαλε νέα δεινά στους εργαζόμενους και με 
την πολιτική του έδωσε την ευκαιρία στους 
αντιπάλους, τους δανειστές-τοκογλύφους, 
να εξευτελίσουν την αριστερά και κυρίως 
να εμφανίζουν στους εργαζόμενους ότι δεν 
υπάρχει εναλλακτική λύση πέρα από τα μνη¬ 
μόνιά τους. 

Νέες κηι διαρκείς μειώσεις συντάξεων 


Ο ι νέες μειώσεις (θα εφαρμο¬ 
στούν από τον Σεπτέμβριο) 
στις συντάξεις προέρχονται 
από τον αντιασφαλιστικό 
Ν.4387/2016 που ψηφίστηκε τον Μάη από 
τη νεομνημονιακή συγκυβέρνηση ΣΥΡΙ- 
ΖΑ-ΑΝΕΛ. Οι μειώσεις αρχίζουν να εφαρ¬ 
μόζονται κυρίως από την ημέρα δημοσί¬ 
ευσης του νόμου σε ΦΕΚ (12-5-2016) ή 
ξεκινάνε από την 1η Ιουνίου ή την 1η Ιουλί¬ 
ου 2016 ή και νωρίτερα (π.χ.κόψιμο ΕΚΑΣ 
από 1-1-2016). Όμως, σε μερικές περιπτώ¬ 
σεις, η εφαρμογή τους καθυστερεί, γίνεται 
σταδιακά ή κατά κύματα, είτε γιατί απαι¬ 
τούνται διάφορες εγκύκλιοι/αποφάσεις, 
είτε γιατί ο απαιτούμενος όγκος δουλειάς 
είναι τεράστιος (π.χ. ο επανυπολογισμός 
των επικουρικών συντάξεων για όσους 
έχουν άθροισμα κύριας και επικουρικής 
πάνω από 1.300 ευρώ μεικτά, απαιτεί τον 
έλεγχο περίπου 1,25 εκ. επικουρικών συ¬ 
ντάξεων). Ακόμη, υπάρχουν μειώσεις που, 
είτε γιατί καθυστερούν να εφαρμοστούν, 
είτε γιατί εφαρμόζονται αναδρομικά, είτε 
γιατί η κυβέρνηση θέλει να «κρύψει» το 
μέγεθος τους, οδηγούν και σε επιστρο¬ 
φές ποσών από τους συνταξιούχους, όπως 
στην περίπτωση του ΕΚΑΣ. Εκατοντάδες 
χιλιάδες συνταξιούχοι θα δουν μειωμένες 
τις συντάξεις τους. Οι κύριες περιπτώσεις 
μειώσεων είναι: 

1) Από Ιούνιο και Ιούλιο εφαρμόστηκε 


είτε πλήρες κόψιμο είτε περιορισμός του 
ΕΚΑΣ, σε εκατοντάδες χιλιάδες χαμηλο- 
συνταξιούχους. Επειδή οι μειώσεις αυτές 
ισχύουν αναδρομικά από 1-1-2016, η συ¬ 
γκυβέρνηση ΣΥΡΙΖΑ-ΑΝΕΛ, για να με¬ 
τριάσει την κατακραυγή και το σοκ, τόσο 
της περικοπής όσο και των αναδρομικών 
μειώσεων, εφαρμόζει σταδιακές-μηνιαίες 
κρατήσεις για τους επόμενους μήνες. 

2) Τα ίδια ισχύουν για τις μειώσεις στο 
μέρισμα που καταβάλλεται σε περίπου 
280.000 δημοσίους υπαλλήλους από το 
Μετοχικό Ταμείο Πολιτικών Υπαλλήλων. 
Και σε αυτούς, πέρα από τις σημαντικές 
μειώσεις, που επίσης έχουν αναδρομική 
ισχύ από 1-1-2016, η κυβέρνηση θα επιβά¬ 
λει σταδιακές-μηνιαίες κρατήσεις. 

3) Για όσους έχουν άθροισμα κύριας 
και επικουρικής σύνταξης πάνω από 1.300 
ευρώ μεικτά, η επικουρική τους θα υπο¬ 
λογιστεί από την αρχή, με βάση τις νέες 
διατάξεις του Ν.4387/2016. Υπολογίζεται 
ότι από τις 1,25 εκ. επικουρικές συντάξεις, 
περίπου οι 220.000 έως 230.000 θα κοπούν 
10% κατά μέσο όρο, γιατί: 

α) καταργούνται τα όποια κατώτατα 
όρια υπήρχαν για τις επικουρικές, 

β) οι νέες επικουρικές θα υπολογίζο¬ 
νται αποκλειστικά με βάση τις ατομικές 
εισφορές όλου του εργάσιμου βίου και με 
βάση δημογραφικά δεδομένα, με πίνακες 
θνησιμότητας, μοιράζοντας τις συσσω- 


ρευμένες εισφορές στους μήνες/συντάξεις 
που θα προβλέπεται ότι θα ζήσει ο συντα¬ 
ξιούχος. Δηλαδή, όσο πιο πολλά χρόνια 
θα προβλέπουν ότι θα ζήσουμε, τόσο πιο 
μικρή σύνταξη θα χορηγούν! Αυτός ο επα- 
νυπολογισμός γίνεται σταδιακά και από 
τον Σεπτέμβρη θα εφαρμοστεί σε περίπου 
800.000 συνταξιούχους, με μειώσεις που 
φθάνουν έως και 40% ή και περισσότερο. 

4) Στις συντάξεις Σεπτεμβρίου, θα εμ¬ 
φανιστούν μειώσεις σε όσους παίρνουν 
κύρια σύνταξη που ξεπερνά τις 2.000 ευρώ 
μεικτά (1.820 καθαρά), γιατί με βάση τον 
Ν.4387/2016, σε αυτές τις συντάξεις θα 
κοπεί το ποσό που είναι άνω των 2.000 
ευρώ, μέχρι τις 31-12-2018. 

5) Το ίδιο θα γίνει και για όσες συντά¬ 
ξεις είναι αθροιστικά (κύριες, επικουρικές, 
μερίσματα) πάνω από 3.000 ευρώ καθαρά. 
Και αυτές θα μειωθούν κατά το υπερβάλ- 
λον ποσό, μέχρι 31-12-2018. 

6) Από τις συντάξεις Σεπτεμβρίου, θα 
εφαρμοστούν οι μειώσεις που αφορούν 
τις λεγάμενες προσυνταξιοδοτικές παρο¬ 
χές (βλέπε κυρίως τις εθελούσιες εξόδους, 
δηλαδή απολύσεις από τράπεζες κ.λπ.). 
Αφορούν 11.000 τραπεζοϋπαλλήλους από 
την Εμπορική, την πρώην Πίστεως (νυν 
ΑΙρΗα) και την Τράπεζα Αττικής. Αυτές οι 
συντάξεις επανυπολογίζονται και κουρεύ¬ 
ονται μέχρι και 30% αναδρομικά από την 
1η Ιουνίου. 



Πέρα από τα παραπάνω, νέες επιβα¬ 
ρύνσεις θα νομοθετηθούν μέσα στον Σε¬ 
πτέμβρη: 

α) Αναίρεση κάποιων ευνοϊκών διατά¬ 
ξεων του ίδιου του Ν.4387/2016. 

β) Μείωση της έκπτωσης 15% που 
προβλέφθηκε στον πρόσφατο νόμο για 
όσους εξαγοράζουν εφάπαξ πλασματικά 
έτη ασφάλισης. Με αυτόν τον τρόπο ανα¬ 
μένεται να κλείσει περισσότερο η πόρτα 
συνταξιοδότησης, κυρίως για όσους μπο¬ 
ρούσαν να αποχωρήσουν στα 62 με 40 έτη 
ασφάλισης, εξαγοράζοντας 5 με 7 πλασμα¬ 
τικά έτη. 

γ) Κατάργηση κάθε έκπτωσης ή περιό¬ 
δου προσαρμογής για τις εισφορές υγείας 
αγροτών και νέων επιστημόνων, που προ- 
έβλεπε ο Ν.4387/2016. Έτσι, από 1-1-2017, 
η εισφορά υγείας αυτών των στρωμάτων 
θα είναι στο 6,95% του εισοδήματος τους, 
όπως και στους ελεύθερους επαγγελματί- 
ες. 


Ανακοίνωση της Ο.Κ.Δ.Ε. 

Για τη φασιστική επίθεση στην κατάληψη 
στέγης προσφύγων και μεταναστών Νοταρά 



Τ ην Τετάρτη 24/8 η κατάληψη στέ¬ 
γης προσφύγων και μεταναστών, 
στην οδό Νοταρά 26 δέχτηκε επί¬ 
θεση με εμπρηστικό μηχανισμό 
αποτελούμενο από γκαζάκια και εύφλεκτο 
υλικό. Από την επίθεση προκλήθηκαν σοβα¬ 
ρές ζημιές στο κτήριο. Την ώρα της επίθεσης 
στην κατάληψη βρίσκονταν περίπου 130 άτο¬ 
μα, μεταξύ αυτών οικογένειες με μικρά παιδιά 
και βρέφη. Ο μόνος λόγος που δεν υπήρξαν 
θύματα, τραυματισμοί και μεγαλύτερες υλικές 
ζημιές ήταν η επέμβαση των προσφύγων, μετα¬ 
ναστών, αλληλέγγυων και γειτόνων, που αντι- 
λήφθηκαν έγκαιρα τον εμπρησμό. 

Η φασιστική αυτή επίθεση δεν ήρθε τυ¬ 
χαία. Είναι φυσική συνέχεια της προσπάθειας 
συκοφάντησης από τα ΜΜΕ ενάντια σε κάθε 
αυτοοργανωμένη και κινηματική προσπάθεια 
στήριξης των μεταναστών και προσφύγων 
(Οίίγ Ρίαζα, Νο ΒοΜογ Οαιηρ, υστερία για 
“ύποπτους αλληλέγγυους” σε Ειδομένη και 
Πειραιά κ.α.). Συνέχεια της αντιμεταναστευ- 
τικής πολιτικής της κυβέρνησης που αφού εκ¬ 
κένωσε Ειδομένη και λιμάνι Πειραιά επιτέθηκε 
άγρια και σε αυτοοργανωμένους χώρους και 
καταλήψεις στη Θεσσαλονίκη που φιλοξενού¬ 
σαν πρόσφυγες. Συνέχεια της επαναφοράς των 
απελάσεων και των στρατοπέδων συγκέντρω¬ 
σης που έχουν πλημμυρίσει τη χώρα και ζουν 
και πάλι μέρες δόξας μετά την κυβέρνηση Σα¬ 


μαρά και τον “Ξένιο Δία”. 

Στόχος της κυβέρνησης, των ΜΜΕ και 
των θρασύδειλων φασιστών με τις κάθε είδους 
επιθέσεις τους είναι να εκφοβίσουν το κίνημα 
αλληλεγγύης αλλά και τους ίδιους τους πρό¬ 
σφυγες και μετανάστες. Να δημιουργήσουν 
μια πραγματικότητα όπου ο μόνος δρόμος 
για τους πρόσφυγες και μετανάστες θα είναι η 
απέλαση ή η παραμονή στο “ασφαλές” στρα¬ 
τόπεδο συγκέντρωσης και ή μόνη “αλληλεγ¬ 
γύη” αυτή των ΜΚΟ της κυβέρνησης και της 
ΕΕ. 

Καταγγέλλουμε τη φασιστική επίθεση 
στην κατάληψη στέγης προσφύγων και μετα¬ 
ναστών, στην οδό Νοταρά 26 και στεκόμαστε 
αλληλέγγυοι στους αγωνιστές που την στηρί¬ 
ζουν. Καταγγέλλουμε επίσης την υστερία των 
ΜΜΕ ενάντια στην αλληλεγγύη προς μετανά¬ 
στες και πρόσφυγες και την ρατσιστική - αντι- 
μεταναστευτική πολιτική της κυβέρνησης των 
κλειστών συνόρων, των απελάσεων, της κατα¬ 
στολής και των στρατοπέδων συγκέντρωσης. 

Με τους μαζικούς και μαχητικούς αγώνες 
μας να σταματήσουμε τα σχέδιά τους. Να ξε¬ 
ριζώσουμε τους φασίστες και τις συμμορίες 
τους από κάθε γειτονιά. Να αγωνιστούμε για 
να πέσουν οι φράχτες, να ανοίξουν τα σύνορα, 
να φύγει το ΝΑΤΟ από το Αιγαίο. Δεν κινδυ¬ 
νεύουμε από τους πρόσφυγες και τους μετα¬ 
νάστες αλλά από την συγκυβέρνηση ΣΥΡΙ- 
ΖΑ-ΑΝΕΑ, τους «Μένουμε Ευρώπη», την 
ελληνική αστική τάξη και τους σύγχρονους 
μαυραγορίτες, από τους Ευρωπαίους και 
Αμερικάνους ιμπεριαλιστές. Να παλέψου¬ 
με το κακό στην ρίζα του, τον πόλεμο και τις 
ιμπεριαλιστικές επεμβάσεις, που γεννούν την 
προσφυγιά και τον ρατσισμό 

.<ΟΡΓΑΝΩΣΗ ΚΟΜΜΟΥΝΙΣΤΩΝ 
ΛΙΕΘΝΙΣΤΩΝ ΕΛΛΑΔΑΣ 


Θάνος Ανεστόπουλος (1967-2016) 

Στις 3 Σεπτέμβρη έφυγε από τη ζωή ο τραγουδιστής Θάνος Ανεστό¬ 
πουλος. Τα τελευταία δύο χρόνια έδινε μάχη με τον καρκίνο. 

Γεννήθηκε το 1967 στην Αλεξανδρούπολη. Το 1984 ιδρύει τους “&&ζγ 
Ρ&ΠΐοεΓ και το 1990 τους “Πατατούφ” που το 1991 μετονομάζονται στα 
“Διάφανα Κρίνα”. Είναι στιχουργός, συνθέτης, ερμηνευτής, παίζει κιθάρα, 
φυσαρμόνικα και πιάνο. Παράλληλα δουλεύει πωλητής σε δισκοπωλείο. 
Τα “Διάφανα Κρίνα” υπήρξαν ένα από τα σημαντικότερα ελληνικά ροκ 
συγκροτήματα με πρωτοποριακό ήχο και δυνατούς στίχους. Από το 1991 
έως το 2009 θα μετρήσουν έξι δισκογραφικές δουλειές, τρία οά δίη§1εδ, 
συμμετοχές σε συλλογές και αφιερώματα, καθώς και αμέτρητες συναυλί¬ 
ες, αρκετές, δίπλα σε μεγάλα συγκροτήματα όπως οι “δίδΐεΓδ Οί Μαχγ” 
και οι ΤΐηάεΓδΐίοΕδ. Παράλληλα με τη συμμετοχή του στα “Κρίνα” θα γρά¬ 
ψει μουσική για τις θεατρικές παραστάσεις «Δις Τζούλια» και «Σ’ αγαπώ 
και μου... λύπης». 

Ο Θάνος θα παλέψει για χρόνια με τις εξαρτήσεις, μάχη από την οποία 
θα βγει νικητής. Τα τελευταία χρόνια βιώνει έντονη καλλιτεχνική δημι¬ 
ουργία. Μετά τη διάλυση των “Κρίνων”, παρουσιάζει με άλλους αξιόλο¬ 
γους μουσικούς το ρΓθ)εεΐ «Οι ποιητές γυμνοί τραγουδούν». Το 2012, 
κυκλοφορεί τον πρώτο του προσωπικό δίσκο με τίτλο «Ως το Τέλος». Συ¬ 
νεχίζει τις ζωντανές εμφανίσεις του και πολλές φορές τις συνοδεύει από 
έκθεση ζωγραφικής με δικά του έργα. Πάντα πολιτικοποιημένος ο Θάνος 
Ανεστόπουλος -και τα “Κρίνα”- θα συμμετέχουν σε δεκάδες συναυλίες 
αλληλεγγύης για πρόσφυγες, διωκόμενους αγωνιστές, εργατικούς-κοι- 
νωνικούς αγώνες, σε αντιρατσιστικά φεστιβάλ κ.α. 

Στις 5 Μαΐου του 2015, ο Θάνος ανακοινώνει πως πάσχει από καρκί¬ 
νο. Οργανώνονται πολλές συναυλίες οικονομικής ενίσχυσης για τη θερα¬ 
πεία του, με αποκορύφωμα στις 10 και 11 Σεπτεμβρίου στην Αθήνα, όπου 
εκτός από μεγάλα ονόματα της ελληνικής σκηνής (Γ. Αγγελάκας, Α. Ιω- 
αννίδης, Ε&δί ϋπνε), μετά από επτά χρόνια απουσίας, επανασυνδέονται 
και τα “Διάφανα Κρίνα” με την αρχική τους σύνθεση. 

Για κλείσιμο τα λόγια του Αλκίνοου Ιωαννίδη για τον Θάνο και τα 
“Κρίνα” στη συναυλία του Σεπτέμβρη 2015 που φανερώνουν και την τα¬ 
ξική θέση των μελών του συγκροτήματος: 

«Να ευχαριστήσουμε τα «Κρίνα» γιατί σε μια εποχή σκοτεινή έστησαν 
μια γιορτή αγάπης και φιλίας και αυτό είναι μεγάλη υπόθεση. Εγώ σκύβω 
και τους φιλώ τα χέρια. Λυτά τα χέρια που ζούνε δουλεύοντας στις ελιές και 
στα αμπέλια και δουλεύοντας πότε κούριερ και πότε ντελίβερι και όντας 
στην ανεργία και ξεφορτώνοντας κούτες στα σούπερ μάρκετ για 3 ευρώ την 
ώρα , όταν όλοι ψάχνουν να κάνουν καριέρα. Και στα βιβλιοπωλεία όταν 
όρθιοι δουλεύουν 8ώρα και ΙΟώρα και χαϊδεύουν βιβλία. Λυτούς εδώ τους 
ανθρώπους που γράφουν τέτοια τραγούδια και που έχουν τέτοια ψυχή και 
μας μάζεψαν όλους εδώ δύο μέρες όλους μαζί και μας δένουν κοντά σαν μία 
γροθιά, τους ευχαριστώ από την καρδιά μου και του προσκυνώ...» 

Καλό ταξίδι Θάνο. 

■ Γιώργος Θ 

Η ευρωπαϊκή οικονομία 

ΜΕΤΑ ΤΟ ΒΒΕΧΙΤ 


χουν περάσει σχεδόν δυόμισι μήνες 
μετά το Βγ6χι 1 και οι «λιμοί, σεισμοί 
και καταποντισμοί» που θα έπλητταν 
τη βρετανική οικονομία, όπως προ- 
έβλεπαν οι «ειδήμονες», δεν φαίνεται να πραγ¬ 
ματοποιούνται. Αντιθέτως, από την αποχώρηση 
της Βρετανίας φαίνεται ότι θα έχει μεγαλύτερο 
πρόβλημα η ηπειρωτική Ευρώπη και ιδιαίτερα η 
Ευρωζώνη. 

Η οικονομία της Ευρωζώνης... 

Το ΑΕΠ της Ευρωζώνης τη διετία 2014-15 αυ¬ 
ξήθηκε κατά 0,9% και 1,5% αντίστοιχα, μόλις και 
μετά βίας αναπληρώνοντας την πτώση του κατά 
0,8% και 0,3% αντίστοιχα τη διετία 2012-13. Στο 
πρώτο τρίμηνο του 2016 το ΑΕΠ της Ευρωζώνης 
αυξήθηκε με ένα αναιμικό 0,6% αλλά στο δεύτερο 
τρίμηνο αυτή η αύξηση συρρικνώθηκε στο 0,3%, 
και το ίδιο ποσοστό θα διατηρηθεί και για το τρί¬ 
το τρίμηνο. Συνολικά για το 2016 προβλέπεται 
μία αύξηση του ΑΕΠ κατά 1,5% περίπου. 

Αυτή η συρρικνωμένη αύξηση του ΑΕΠ το 
δεύτερο τρίμηνο του 2016 οφείλεται στις χαμηλές 
αποδόσεις του γερμανικού, γαλλικού και ιταλικού 
ΑΕΠ. Ενώ στο πρώτο τρίμηνο το ΑΕΠ της Γερμα¬ 
νίας αυξήθηκε κατά 0,7%, το δεύτερο τρίμηνο αυ¬ 
ξήθηκε μόνο κατά 0,4%, κυρίως λόγω της πτώσης 
του κατασκευαστικού τομέα και της πτώσης των 
επενδύσεων σε μηχανολογικό εξοπλισμό. Την ίδια 
και χειρότερη εξέλιξη είχε και το γαλλικό ΑΕΠ με 
0,7% αύξηση το πρώτο και 0% αύξηση το δεύτερο 
τρίμηνο, καθώς και το ιταλικό ΑΕΠ, με 0,3% το 
πρώτο και 0% το δεύτερο τρίμηνο. Οι ασθενικές 
αυξήσεις έως και αποτελμάτωση του ΑΕΠ προ- 
βλέπεται να συνεχιστούν και στο τρίτο τρίμηνο, 
όπως δείχνουν διάφοροι δείκτες, κυρίως των πα¬ 
ραγγελιών και των επιχειρηματικών προσδοκιών. 

Αντίθετα με το ΑΕΠ, η αύξηση της βιομηχα¬ 
νικής παραγωγής της Ευρωζώνης κατά τη διετία 
2014-15 (0,9% και 1,5% αντίστοιχα) δεν κατόρ¬ 
θωσε καν να αναπληρώσει την πτώση της στην 
υφεσιακή διετία 2012-13 (-2,3% και -0,7% αντί¬ 
στοιχα). Το πρώτο τρίμηνο του 2016 η βιομηχανι¬ 
κή παραγωγή αυξήθηκε κατά 1% αλλά το δεύτερο 
τρίμηνο τελμάτωσε με 0% αύξηση ενώ συνολικά 
το δεύτερο εξάμηνο προβλέπεται ότι θα αυξηθεί 
μόλις κατά 0,7% - κι αυτό ακόμη είναι αμφίβολο. 

Την ίδια εξέλιξη με τη βιομηχανική παραγωγή 
παρουσιάζουν και οι επενδύσεις, οι οποίες τη δι¬ 
ετία 2014-15 αυξήθηκαν αθροιστικά κατά 4%, μη 
μπορώντας να αναπληρώσουν τη μείωσή τους 
κατά 5,9% τη διετία 2012-13. Το πρώτο τρίμηνο 
του 2016 η αύξηση στις επενδύσεις ήταν 0,8%, το 
δεύτερο τρίμηνο η αύξηση περιορίστηκε στο 0,5%, 
ενώ στο τρίτο και τέταρτο τρίμηνο προβλέπεται 
να είναι 0,6% και 0,7% αντίστοιχα, αν βέβαια συ¬ 
νεχιστεί και επεκταθεί το πρόγραμμα ποσοτικής 
χαλάρωσης της Ευρωπαϊκής Κεντρικής Τράπεζας. 



Πράγματι, αν εξαιρέσουμε άλλους λόγους 
(μείωση των τιμών του πετρελαίου, αντεργατικές 
πολιτικές κ.α.) η οικονομία της Ευρωζώνης απέ¬ 
φυγε το βύθισμα στην κρίση το 2015 κυρίως λόγω 
του προγράμματος ποσοτικής χαλάρωσης του 
Ντράγκι, ύψους 1,1 τρις ευρώ, που ξεκίνησε από 
τον Γενάρη του 2015. Το πρόγραμμα θα σταμα¬ 
τούσε τον Σεπτέμβριο του 2016, αλλά πήρε παρά¬ 
ταση μέχρι τον Μάρτιο του 2017 και το πιο πιθα¬ 
νό είναι να αυξηθεί η μηνιαία ένεση χρήματος, και 
να αγοράζονται πλέον όχι μόνο κρατικά ομόλογα 
αλλά και εταιρικά ή και κάθε είδους χρεόγραφα. 
Δίπλα στο πρόγραμμα ποσοτικής χαλάρωσης αυ¬ 
ξήθηκε και το δημόσιο χρέος της Ευρωζώνης που 
από 90,7% του ΑΕΠ της το 2015 έχει ήδη φθάσει 
το 92,17%. 

Χωρίς το πρόγραμμα ποσοτικής χαλάρωσης 
και την αύξηση του δημόσιου χρέους (αλλά και 
κάθε είδους χρέους) η οικονομία της Ευρωζώνης 
δεν θα παρουσίαζε καν αυτές τις αναιμικές επιδό¬ 
σεις που εμφανίζει προς το παρόν. Αλλά ακόμη 
κι αυτές δεν μπορούν να αντισταθμίσουν με τί¬ 
ποτε -αντιθέτως συνεχώς οξύνουν- τα εκρηκτικά 
προβλήματα που συσσωρεύονται στην Ευρωζώνη 
και γενικά στην ΕΕ: Αποδυνάμωσή της απέναντι 
στις ανερχόμενες ΒΚΙΌ5, γιγάντωση των χρεών 
της, απόλυτη χρεοκοπία των τραπεζών της, απο¬ 
βιομηχάνιση κ.ο.κ., και τους τελευταίους μήνες: 
ακρωτηριασμός της με το ΒΓεχίΐ, ενδυνάμωση 
των φυγόκεντρων τάσεων και της αποσύνθεσης 
στο εσωτερικό της, βαθιά πολιτική κρίση και κρί¬ 
ση των παραδοσιακών κομμάτων της, ραγδαία δι¬ 
εύρυνση της αηδίας και της εξεγερτικής διάθεσης 
των εργατικών και φτωχών λαϊκών μαζών απένα¬ 
ντι της. 

...και η βρετανική οικονομία 

Παρ’ όλες τις προβλέψεις για καταστροφή της 
βρετανικής οικονομίας μετά το ΒΓεχίΐ, το ΑΕΠ 
της το δεύτερο τρίμηνο γνώρισε αύξηση κατά 
0,6% (ενώ το πρώτο τρίμηνο είχε αυξηθεί κατά 
0,4%) η οποία προβλέπεται να συνεχιστεί στο τρί¬ 
το τρίμηνο. Είναι ενδεικτικό ότι παρά την αβεβαι¬ 
ότητα που προηγήθηκε του δημοψηφίσματος, η 
αύξηση του ΑΕΠ στο δεύτερο τρίμηνο οφειλόταν 
κυρίως σε αύξηση της βιομηχανικής παραγωγής 
κατά 2,1%, τη μεγαλύτερη τριμηνιαία αύξηση από 
το 1999. Ωστόσο, είναι πολύ νωρίς για να προβλέ- 
ψει κανείς την πορεία της βρετανικής οικονομίας: 

Πρώτον, δεν έχει ξεκαθαριστεί η σχέση της με 
την ΕΕ, δηλαδή αν θα διατηρήσει τους δεσμούς 
της όπως ήταν πριν ή αν θα τους διαρρήξει με 
έναν πιο αποφασιστικό τρόπο, και πολύ περισσό¬ 
τερο αν θα τα καταφέρει στην πιο ανεξάρτητη πο¬ 
ρεία της. Προς το παρόν, η Βρετανία θα συνεχίσει 
να είναι κανονικό μέλος της ΕΕ μέχρι τα μέσα του 
2018. Το 45% των εξαγωγών της κατευθύνεται 
σήμερα στην ΕΕ, από την οποία προέρχεται επί¬ 
σης το 53% των εισαγωγών της. Είναι ενδεικτι¬ 
κό ότι το 80% των αυτοκινήτων που παράγονται 
στη Βρετανία κατευθύνεται στην αγορά της ΕΕ. 
Δεύτερον, οι όποιες επιδόσεις της βρετανικής οι¬ 
κονομίας το δεύτερο μισό του 2016 επηρεάζονται 
από το πρόγραμμα της Τράπεζας της Αγγλίας που 
έχει δύο σκέλη: α) μείωση του επιτοκίου από 0,5% 
σε 0,25%, β) πρόγραμμα ποσοτικής χαλάρωσης, 
δηλαδή δημιουργία ηλεκτρονικού χρήματος (αντί 
της κλασικής μεθόδου εκτύπωσης χαρτονομί¬ 
σματος) για την αγορά ομολόγων του δημοσίου 
ύψους 60 δις στερλινών και αγοράς εταιρικών 
ομολόγων ύψους 10 δις, και τέλος χρηματοδότη¬ 
ση των ιδιωτικών τραπεζών κατά 100 δις ώστε να 
αυξήσουν τον δανεισμό στις επιχειρήσεις και στα 
νοικοκυριά. 



ΒΡΕΤΑΝΙΑ 

Σημαντική νίκη πέτυχαν οι εργαζόμενοι στην εται¬ 
ρία παράδοσης γευμάτων ΌΗίνεΐΌΟ, καθώς ανάγκασαν 
την εταιρία να αποσύρει την υποχρεωτική αλλαγή του 
τρόπου πληρωμής τους, η οποία θα έφερνε ακόμα πιο 
ελαστικές σχέσεις εργασίας και πάνω από 50% μείωση 
μισθού. Η εταιρία, που αποτιμάται στο 1 δις δολάρια, θέ¬ 
λησε να επιβάλει στους ποδηλάτες και μοτοσικλετιστές 
εργαζόμενους πληρωμή 3,75 λίρες ανά παράδοση, από 
7 λίρες την ώρα συν 1 λίρα ανά παράδοση που ισχύει 
σήμερα. Αυτό πρακτικά σημαίνει ότι οι εργαζόμενοι θα 
πληρώνονται εάν και όποτε υπάρχουν παραγγελίες, ενώ 
ένα τέτοιο σύστημα πληρωμής οδηγεί σε χαμηλότερο 
ωρομίσθιο από το κατώτατο, που ορίζεται στις 7 λίρες. 
Όπως δηλώνει ένας εργαζόμενος, «μερικοί μήνες, όπως 
ο Αύγουστος, είναι πιο ήσυχοι, δεν έχει πολύ δουλειά, 
αλλά εμείς χρειαζόμαστε κάτι συνεπές, έχουμε παιδιά, 
έχουμε ενοίκιο, δεν μπορούμε να αντιμετωπίζουμε την 
αβεβαιότητα». Τακτική της εταιρίας είναι επίσης να απα¬ 
σχολεί τους εργαζόμενούς της ως αυτοαπασχολούμε¬ 
νους, έτσι ώστε να μη χορηγεί επιδόματα ασθένειας και 
αδείας. Οι εργαζόμενοι απάντησαν με απεργία και παρά¬ 
σταση διαμαρτυρίας στα κεντρικά γραφεία της εταιρίας 
στην καρδιά του Λονδίνου και έπειτα από μια βδομάδα 
κινητοποιήσεων ανάγκασαν την εταιρία να πάρει πίσω 
τις αλλαγές. 

Η συνειδητοποίηση της εκμετάλλευσης και η οργή 
αποτυπώνονται και στα λόγια ενός 24χρονου εργαζόμε¬ 
νου: «Αρκετοί συνάδελφοί μου ταξιδεύουν από μακρινές 
περιοχές του Λονδίνου και δεν μπορούν να επιστρέφουν 
στα σπίτια τους στο διάστημα ανάμεσα στις δύο βάρδιες. 
Έτσι, θυσιάζουν για τη δουλειά 10 ώρες την ημέρα, ενώ 
πληρώνονται μόνο τις 6. Δουλεύουμε ως “ανεξάρτητοι 
συμβασιούχοι”, όμως αυτό δεν είναι τίποτα άλλο από 
γελοία νομικίστικα κουραφέξαλα, προκειμένου να κατα¬ 
φέρνει η εταιρία να αποφεύγει τις ευθύνες της. Είναι φο¬ 
ρές που αναρωτιέμαι πραγματικά τι κάνω, αν αυτό που 
βιώνω είναι όντως ο Ύστερος Καπιταλισμός». 

ΜΕΞΙΚΟ 

Συνεχίζεται, και πλέον έχει ξεπεράσει τους 3 μήνες, 
η απεργία των εκπαιδευτικών ενάντια στον νεοφιλελεύ¬ 
θερο μεταρρυθμιστικό νόμο του προέδρου Ενρίκε Πένια 
Νιέτο, που εισάγει μαζικές απολύσεις μέσω της αξιο¬ 
λόγησης και εκτεταμένες ιδιωτικοποιήσεις. Η απεργία 
οδηγείται από την Εθνική Επιτροπή Συντονισμού των 
Εκπαιδευτικών (ΌΝΤΕ), με δυνάμεις κυρίως στο νότιο 
Μεξικό, ενάντια στη γραφειοκρατία της Ομοσπονδίας 
των Εκπαιδευτικών 5ΝΤΕ, και χρησιμοποιούνται μαχη¬ 
τικές μορφές πάλης, με μπλόκα σε εθνικές οδούς, πορεί¬ 
ες και συντονισμό με τους γονείς αλλά και τους υπόλοι¬ 
πους εργαζόμενους. 

Πλατύ κύμα συμπαράστασης σε εθνικό και διεθνές 
επίπεδο βρήκαν οι εκπαιδευτικοί, ιδιαίτερα μετά το δο¬ 
λοφονικό χτύπημα της αστυνομίας στην πολιτεία Οαχά- 
κα, με απολογισμό 10 νεκρούς (βλ. Ε.Π. Ιούνη). Η μέχρι 
τώρα αδιάλλακτη κυβέρνηση του Νιέτο αναγκάστηκε 
να κάτσει στο τραπέζι των διαπραγματεύσεων, ενόψει 
της έναρξης της σχολικής χρονιάς, χωρίς ωστόσο να έχει 
την πρόθεση να αποσύρει το νομοσχέδιο ή να ελευθε¬ 
ρώσει τους αγωνιστές εκπαιδευτικούς (στην πλειοψηφία 
τους συνδικαλιστές) που βρίσκονται στη φυλακή. Έτσι, 
τα σχολεία δεν άνοιξαν σε 4 πολιτείες του νότου και οι 
απεργοί σχεδιάζουν νέες κινητοποιήσεις, ενώ η κυβέρνη¬ 
ση απειλεί με μαζικές απολύσεις χιλιάδων εκπαιδευτικών. 
Οι εκπαιδευτικοί αποτελούν ένα από τα μαχητικότερα 
κομμάτια του κινήματος, ήδη από τις αρχές του 20ού 
αιώνα και τη Μεξικανική Επανάσταση, αφού ήταν από 
τους λίγους που ήξεραν γραφή και ανάγνωση, και έπαι¬ 
ξαν ηγετικό ρόλο σ’ αυτήν, όπως και σε άλλους σταθμούς 
του μεξικανικού κινήματος τις επόμενες δεκαετίες. Τα αι- 
τήματά τους σήμερα είναι η απόσυρση του νομοσχεδίου, 
η πτώση του προέδρου και η αποφυλάκιση των συναδέλ¬ 
φων τους, και ο αγώνας τους είναι ένας παραδειγματικός 
αγώνας για τους εργαζόμενους σε όλο τον κόσμο. 

ΣΥΡΙΑ 

Η κατάληψη της Μανμπίτζ πυροδότης καταιγιστικών εξελίξεων 


Σ τις 12 Αυγούστου, μετά από πολι¬ 
ορκία δέκα εβδομάδων, έπεσε στα 
χέρια των Συριακών Δημοκρα¬ 
τικών Δυνάμεων (8ΌΓ) - στρα¬ 
τιωτικής αντικαθεστωτικής σύμπραξης της 
κουρδικής πολιτοφυλακής ΥΡΟ με μαχητές 
διαφόρων εθνοτήτων όπως Άραβες, Ασσύρι- 
οι κ.α. - η μικρή μεθοριακή πόλη Μανμπίτζ, 
που θεωρείται στρατηγικής σημασίας, καθώς 
βρίσκεται στον δρόμο που οδηγεί στη Ράκα 
(άτυπη πρωτεύουσα του ισλαμικού χαλιφά¬ 
του) και ελέγχει τον ανεφοδιασμό της από 
την Τουρκία, αλλά και μόλις 33 χιλιόμετρα 
από την Τζαραμπλούς, το τελευταίο σημείο 
διέλευσης που παρέμενε υπό τον έλεγχο του 
1818 στην τουρκο-συριακή μεθόριο, «εμπο¬ 
δίζοντας» τη συνένωση των κουρδικών 
περιοχών στη βόρεια Συρία. Η επιχείρηση 
στηρίχτηκε από τις ΗΠΑ και τη Γαλλία, που 
συμμετέχουν με συμβούλους και εκπαιδευτές 
στις 8ΌΓ και τις αναγνωρίζουν ως την απο¬ 
τελεσματικότερη δύναμη στον πόλεμο κατά 
του 1818. 

Λίγες μέρες μετά (24 Αυγούστου), και 
ενώ ο αμερικανός αντιπρόεδρος Μπάιντεν 
επισκεπτόταν την Τουρκία, πραγματοποι¬ 
ήθηκε η τουρκική εισβολή στη Συρία, με τις 
ευλογίες και τη στήριξη των ΗΠΑ, που κάλε- 
σαν μάλιστα τους Κούρδους να αποσυρθούν 
στις περιοχές ανατολικά του Ευφράτη, εγκα- 
ταλείποντας τα εδάφη που είχαν καταλάβει 
στα δυτικά του, δηλαδή τη Μανμπίτζ (εξ ου 
και η ονομασία «Ασπίδα του Ευφράτη» της 
τουρκικής εισβολής). Ακολούθησε η κατάλη¬ 
ψη της Τζαραμπλούς από τον τουρκικό στρα¬ 
τό, που συνοδευόταν από συριακές αντικα- 
θεστωτικές δυνάμεις εκπαιδευμένες στην 

Η νέα ένταση μεταξύ Ρωσίας και 
Ουκρανίας που προκλήθηκε 
στις αρχές Αυγούστου επιβε¬ 
βαίωσε απλά την διόγκωση 
των ανισορροπιών μεταξύ των δύο χωρών. 
Με την συμφωνία του Μινσκ να έχει μείνει 
στα χαρτιά, η σύγκρουση στην Ανατολι¬ 
κή Ουκρανία διατηρείται σε ένα σταθερό 
επίπεδο και οι δύο πλευρές ενισχύουν με 
σημαντικές στρατιωτικές δυνάμεις όλη 
την συνοριακή γραμμή. Ενώ οι μάχες και 
οι βομβαρδισμοί στις Λαϊκές Δημοκρατίες 
του Ντονέτσκ και του Λουγκάνσκ συνεχί¬ 
ζονται απρόσκοπτα, η νέα κρίση προκλή¬ 
θηκε στην Χερσόνησο της Κριμαίας όπου 
η Ομοσπονδιακή Υπηρεσία Ασφαλείας 
της Ρωσίας (Ρ8Β) απέτρεψε στις 6 με 7 Αυ¬ 
γούστου στην Κριμαία ομάδα 7 ένοπλων 
σαμποτέρ που ομολόγησαν πώς σχέδιαζαν 
σύμφωνα με το Ρ8Β τρομοκρατικές επιθέ¬ 
σεις σε υποδομές της περιοχής. Σύμφωνα 
με το ΡδΒ οι επιθέσεις σχεδιάστηκαν από 
το υπουργείο Άμυνας της Ουκρανίας με 
σκοπό την αποσταθεροποίηση των σχέσε¬ 
ων των δύο χωρών πριν από τις βουλευ¬ 
τικές εκλογές του Σεπτέμβρη που διεξά¬ 
γονται στην Ρωσία. Απαντώντας άμεσα 
το υπουργείο Άμυνας της Ρωσίας ανακοί¬ 
νωσε ναυτικά γυμνάσια ετοιμότητας την 
Κριμαία. 

Από την άλλη, η ουκρανική πλευ¬ 
ρά μίλησε για «προβοκάτσια», λέγοντας 
πώς η Ρωσία και ο Πρόεδρος Πούτιν θέ¬ 
λουν να υπονομεύσουν τη συνάντηση της 
“Ομάδας της Νορμανδίας” (συμμετέχουν 
Γαλλία, Γερμανία, Ουκρανία, Ρωσία) που 
σχεδιαζόταν στο περιθώριο της Συνόδου 
του 020 στις αρχές Σεπτέμβρη στην Κίνα, 
όπως και τις συμφωνίες του Μινσκ, που 
έχουν γίνει κατόπιν διαπραγματεύσεων 
στο πλαίσιο του εν λόγω σχήματος. Ο πρό- 


Τουρκία, και η επίθεση, την αμέσως επόμενη 
μέρα, ενάντια στην απελευθερωμένη Μαν¬ 
μπίτζ και τις κουρδικές δυνάμεις, με τη δικαι¬ 
ολογία ότι καθυστερούσαν να αποσυρθούν. 
Όλα αυτά έχουν βέβαια άμεση σχέση με την 
εντυπωσιακή αλλαγή πολιτικής του Ερντο- 
γάν στις σχέσεις του με τη Ρωσία, το Ιράν και 
το καθεστώς Ασαντ, που οδηγούν σε ευρύτε¬ 
ρες ανακατατάξεις και αλλαγές συσχετισμών 
στο απίστευτο αλαλούμ που έχουν δημιουρ¬ 
γήσει οι ιμπεριαλιστές στη Συρία. 

Καταλύτης το Κουρδικό Ζήτημα 

Πίσω από την φαινομενικά απροσδόκητη 
στροφή του Ερντογάν και την προσέγγιση 
των χθεσινών του αντιπάλων βρίσκεται βέ¬ 
βαια το πραξικόπημα της 15 ης Ιουλίου, που 
επέβαλε συνολικότερους επαναπροσδιορι¬ 
σμούς. Καταλυτικό ρόλο, ωστόσο, έπαιξε η 
επέλαση των 8ΌΓ και των κουρδικών δυνά¬ 
μεων στη βόρεια Συρία, η επικείμενη πλήρης 
συνένωση των κουρδικών περιοχών εκεί 
και η δημιουργία μιας ντε φάκτο αυτόνομης 
κουρδικής περιοχής (της Ροτζάβα), δίπλα 
στο ήδη αυτόνομο ιρακινό Κουρδιστάν και 
κάτω από τις τουρκικές κουρδικές περιοχές, 
που ονειρεύονται την απελευθέρωσή τους 
από την τουρκική καταδυνάστευση. 

Η κατάληψη της Μανμπίτζ από τις 8ΌΡ 
και η δημιουργία του Στρατιωτικού Συμβου¬ 
λίου της Τζαραμπλούς, με στόχο την προε¬ 
τοιμασία της απελευθέρωσης της πόλης, δεν 
άφησε περιθώρια στον Ερντογάν, εφόσον 
ήθελε να ανακόψει τις 8ΌΕ Ήδη από τον 
Ιούνιο ξεκίνησε μυστικές διαπραγματεύσεις, 
τόσο με τη Ρωσία και το Ιράν (βλ. σχετικό άρ¬ 
θρο), όσο και με τον Ασαντ. Έτσι προέκυψαν 


οι δηλώσεις του νέου τούρκου πρωθυπουρ¬ 
γού Γιλντιρίμ ότι ο Ασαντ μπορεί να διαδρα¬ 
ματίσει κάποιο ρόλο, για μια ορισμένη μετα¬ 
βατική περίοδο στη Συρία, ενώ δεν μπορεί να 
θεωρηθεί τυχαία, τη δεδομένη χρονική στιγ¬ 
μή, η σφοδρή επίθεση με αεροπορικές επι¬ 
δρομές των συριακών κυβερνητικών δυνάμε¬ 
ων σε κουρδικές θέσεις στην πόλη Χασάκα, 
στη βορειοανατολική Συρία, για πρώτη φορά 
μετά από μεγάλο διάστημα σιωπηρής ανοχής 
του καθεστώτος στην κουρδική επέκταση. 

Αλλωστε, δεν είναι μόνο ο Ερντογάν 
και το τουρκικό κατεστημένο που φοβού¬ 
νται τις αριστερές επαναστατικές κουρδικές 
δυνάμεις. Καμιά από τις δυνάμεις που συμ¬ 
μετέχουν σε αυτό τον πόλεμο δεν καλοβλέ¬ 
πει την παρουσία τους. Όσο για τις ΗΠΑ, 
ουσιαστικά έκαναν την ανάγκη φιλοτιμία 
και προσπάθησαν να εκμεταλλευτούν, προς 
όφελος τους, τις επιτυχίες της κουρδικής πο¬ 
λιτοφυλακής ενάντια στον 1818, μιας και η 
πολιτική της Τουρκίας να ενισχύει το Ισλα- 
μικό Κράτος προκειμένου να ανακόψει τους 
Κούρδους δεν επέτρεπε να στηριχτούν σε 
αυτήν. Φρόντισαν, ωστόσο, να περιορίσουν 
στο ελάχιστο την παροχή εξοπλισμού στους 
Κούρδους μαχητές και πρόσφεραν αντ’ αυτού 
τη στήριξη των αεροπορικών τους επιδρο¬ 
μών. Έχουν, επιπλέον, μπλοκάρει την παρου¬ 
σία κουρδικής αντιπροσώπευσης σε όλες τις 
μέχρι τώρα ειρηνευτικές συνομιλίες. 

Η αλλαγή πλεύσης του Ερντογάν, που 
μένει να δούμε πώς θα εξελιχθεί, δημιουργεί 
νέα δεδομένα, χωρίς, ωστόσο, να αλλάζει 
ούτε τους παίκτες αυτού του πολυσύνθετου 
παζλ, ούτε τους στόχους του καθενός. Έτσι, 
μπορεί ο Ασαντ να επιτίθεται στους Κούρ¬ 



δους ως αντάλλαγμα για την κάμψη της 
τουρκικής εχθρότητας, δεν παύει όμως να 
έχει απέναντι του τόσο τα αντικαθεστωτικά 
στρατεύματα που εκπαιδεύονται και ελέγχο¬ 
νται από την Τουρκία, όσο και τους Αμερι¬ 
κανούς. Από την άλλη, ο Ερντογάν, τόσο με 
τις μέχρι σήμερα επιλογές του, όσο, πολύ πε¬ 
ρισσότερο, μετά το πραξικόπημα και τα νέα 
δεδομένα στο εσωτερικό της χώρας του, δεν 
αποτελεί αξιόπιστο συμπαίκτη για κανέναν, 
ούτε για τους Αμερικανούς, που φαίνεται να 
επέλεξαν, στην παρούσα φάση, να στηρίξουν 
την επέμβασή του στη Συρία για να κρατή¬ 
σουν τις εύθραυστες ισορροπίες στην περιο¬ 
χή· 

Πάντως, ο Ερντογάν δείχνει να μπήκε 
στη Συρία για να μείνει, είτε άμεσα, με την 
παρουσία τουρκικών στρατευμάτων, είτε 
έμμεσα, με την επιβολή φίλα προσκείμενων 
συριακών αντικαθεστωτικών δυνάμεων. Η 
συνένωση των κουρδικών καντονιών και η 
δημιουργία της Ροτζάβα και της ενωμένης, 
πολυεθνικής, πολυπολιτισμικής και πολυ- 
θρησκευτικής Συρίας για την οποία αγωνίζε¬ 
ται το ΡΥΌ (κουρδικό Κόμμα της Δημοκρα¬ 
τικής Ένωσης) απομακρύνεται προσωρινά, 
αλλά σίγουρα δεν εγκαταλείπεται. 

■ Μαρία Κτιστάκη 

οποίο είχε πρωτοπαραχθεί για μεταφορά 
του διαστημικού λεωφορείου Μπουράν. Η 
συμφωνία δεν πολυαρέσει στους αμερικά- 
νους και δημιουργεί περισσότερες τριβές 
και εκατέρωθεν εκβιασμούς μεταξύ τους. 

Οι βουλευτικές εκλογές της 18 Σεπτεμ¬ 
βρίου που διεξάγονται στην Κριμαία όπως 
και σε όλη την Ρωσική Ομοσπονδία έχουν 
χαρακτηριστεί παράνομες από την κυβέρ¬ 
νηση Ποροσένκο. Οι εκλογές έρχονται σε 
μια δύσκολη χρονική περίοδο για την Ρω¬ 
σία που αντιμετωπίζει σοβαρά οικονομικά 
προβλήματα λόγο της πτώσης των τιμών 
πετρελαίου και των μεγάλων στρατιωτι¬ 
κών δαπανών (ανακοίνωσε 1,1 τρις ρού¬ 
βλια για 2016-2020). Αυτές τις δυσκολίες 
προσπαθεί να προσανατολιστεί πέρα από 
το υπάρχον (καθαρά ενεργειακό) οικονο¬ 
μικό της μοντέλο προς την γεωργία και 
την βιομηχανία ενώ ταυτόχρονα διευρύνει 
τις οικονομικές συμμαχίες στην Άπω Ανα¬ 
τολή. Διοργανώθηκε πρόσφατα στη χώρα 
και το Ανατολικό Οικονομικό Φόρουμ 
(συμμετέχουν 60 χώρες ανάμεσα τους Ια¬ 
πωνία, Νότια Κορέα, Κίνα) όπου υπογρά¬ 
φτηκαν πάνω από 200 συμφωνίες αξίας 26 
δις δολαρίων. Στις εκλογές εκλέγονται 450 
βουλευτές της κρατικής Δούμας, του ενός 
από τα δύο νομοθετικά σώματα της Ρω¬ 
σικής Ομοσπονδίας. Σήμερα η “Ενωμένη 
Ρωσία” του Βλαντιμίρ Πούτιν έχει τις 238 
έδρες έχοντας κερδίσει το 49,3% των ψή¬ 
φων το 2011. 

Το ΝΑΤΟ συνεχίζει να συγκεντρώνει 
τεράστιες δυνάμεις με στόχο να δημιουρ¬ 
γήσει στόλο στην Μαύρη Θάλασσα, διευ¬ 
ρύνει την αντιπυραυλική «ασπίδα» σε Ρου¬ 
μανία, Βουλγαρία, ετοιμάζει νέες βάσεις σε 
Πολωνία, και στις Βαλτικές χώρες φέρνο¬ 
ντας τα μαύρα σύννεφα του πολέμου όλο 
και πιο κοντά στην περιοχή μας. 


Ρωσία - Ουκρανία 
Ισορροπία του τρόμου 


εδρος Πέτρο Ποροσένκο ανακοίνωσε επί¬ 
σημα την έναρξη στρατιωτικών ασκήσεων 
και απείλησε με επιβολή στρατιωτικού νό¬ 
μου αν η κατάσταση στην ανατολική Ου¬ 
κρανία και στην Κριμαία επιδεινωθεί. 

Η διατήρηση της έντασης στην Κρι¬ 
μαία αποτελεί για Ουκρανούς και ιμπερια¬ 
λιστές μόνιμη στρατηγική επιλογή, και δεν 
χάνουν ευκαιρία να δηλώνουν σε όλους 
τους τόνους πως δεν έχουν αποδεχτεί την 
προσάρτηση της από την Ρωσία. Με αφορ¬ 
μή τα 25 χρόνια από την “ανεξαρτησία” 
της Ουκρανίας (βλ διάλυση ΕΣΣΔ 1991) 
οργανώθηκε στο Κίεβο στρατιωτική πα¬ 
ρέλαση με τον Ποροσένκο να ζητά περισ¬ 
σότερη στρατιωτική βοήθεια και επέμβαση 
από τους ιμπεριαλιστές και οι ευρωπαίοι 
και αμερικάνοι αξιωματούχοι να πλειοδο¬ 
τούν σε δηλώσεις ενάντια στην ρωσική 
“επιθετικότητα”. Ταυτόχρονα συνεχίζεται 
η αντισοβιετική υστερία με την απαγόρευ¬ 
ση να ακουστούν στην παρέλαση σοβιετι¬ 
κοί συνθέτες και με την αλλαγή των στρα¬ 
τιωτικών σχηματισμών από σοβιετικού σε 
δυτικού τύπου ενώ είναι καταιγιστικές οι 
νομοθετικές ρυθμίσεις &δΐ ΙπαοΕ που προ¬ 
σπαθούν να ξεμπερδέψουν με το σοβιετι¬ 
κό φάντασμα. Όσον αφορά την Κριμαία 
συνεχίζεται αμείωτη η επιβολή κυρώσεων 
από τους ιμπεριαλιστές σε επιχειρήσεις 
και φυσικά πρόσωπα με κύριο σκοπό την 
παρεμπόδιση έργων υποδομής που έχουν 
στόχο να βοηθήσουν την οικονομική και 
στρατιωτική ενοποίηση με την Ρωσία. 

Μετά την απώλεια της Κριμαίας, του 
Ντονμπάς και του Ντονέτσκ (ουσιαστικά 


της βιομηχανικής παραγωγής της χώρας) 
η Ουκρανία γνωρίζει μια ιστορική οικονο¬ 
μική υποβάθμιση και αποσύνθεση. Η οι¬ 
κονομική και πολιτική εξάρτηση των ολι- 
γαρχών τύπου Ποροσένκο από την Δύση 
παίρνει ακραίες μορφές κινδυνεύοντας 
να μετατρέψει τη χώρα σε μια ντε φάκτο 
αποικία βαλκανικού τύπου. Το χρέος της 
μεγεθύνει σε τέτοιο βαθμό που δεν μπο¬ 
ρεί να διαχειριστεί με κανέναν τρόπο με 
τα “σχέδια διάσωσης” τύπου Ελλάδας να 
ακολουθούν το ένα το άλλο σχεδόν ανά 
εξάμηνο. Έτσι στο δάνειο 17,5 δις δολαρί¬ 
ων που δόθηκε από το ΔΝΤ στα μέσα του 
2015 (που ανέβασε σε 40 δις τα συνολικά 
δάνεια μέσα σε δύο χρόνια) και παρότι 
έγινε κούρεμα στο 20% του ουκρανικού 
χρέους, μέσα στον Αύγουστο το ΔΝΤ ενέ- 
κρινε νέο δάνειο 2 δις δολαρίων. Η διατή¬ 
ρηση μιας όλο και μεγαλύτερης πολεμικής 
μηχανής, η συντήρηση του διεφθαρμένου 
πολιτικού προσωπικού και ενός στρατιωτι- 
κοποιημένου κρατικού μηχανισμού (όπου 
οι φασίστες του Δεξιού Τομέα έχουν ανα- 
λάβει περίοπτες θέσεις) κάνουν την Λα- 
γκάρντ να βάζει βαθιά το χέρι στη τσέπη 
χωρίς πολλά λόγια. 

Αυτή η κατάσταση οδηγεί την ουκρανι¬ 
κή ολιγαρχία σε αντιφατικές επιλογές νιώ¬ 
θοντας να σφίγγει ο κλοιός της εξάρτησης. 
Πρόσφατα υπογράφτηκε συμφωνία με την 
Κίνα για την μεταφορά τεχνογνωσίας και 
την επανεκκίνηση της παραγωγής από την 
τελευταία του μεγαλύτερου αεροπλάνου 
στον κόσμο, του σοβιετικού Αηΐοπον ΑΝ- 
225 Μύγα (χωρητικότητας 250 τόνων) το 

80 χρόνιο από τις Αίκες της Μόσχας 



«Η ιστορία δεν θα συγχωρέσει ούτε μία 
σταγόνα αίμα που προσφέρθηκε στον 
καινούργιο Μολώχ της αυθαιρεσίας και τον 
προνομίου» -Λέον Τρότσκι 

ι «Δίκες της Μόσχας» ήταν μία 
πληθώρα από διώξεις, καταδίκες 
και εκτελέσεις, που διήρκησαν από 
τον Αύγουστο του 1936 έως το 1938. Ενορχη¬ 
στρωμένες από την σταλινική γραφειοκρατία, 
είχαν στόχο την εκκαθάριση του μπολσεβίκι¬ 
κου κόμματος, του κρατικού μηχανισμού και 
της κοινωνίας από οποιαδήποτε αντιπολιτευ¬ 
τική δύναμη ή φωνή. 

Οι Δίκες της Μόσχας ήταν εικονικές δίκες, 
παρωδία δικαιοσύνης, καθώς ήταν εξ ολοκλή¬ 
ρου στηριγμένες στη μεσαιωνική πρακτική 
της ομολογίας των κατηγορουμένων, κατόπιν 
βάρβαρων ψυχολογικών και σωματικών βα¬ 
σανιστηρίων. Οποιοδήποτε άλλο αποδεικτικό 
στοιχείο απούσιαζε. Η συνηθέστερη κατη¬ 
γορία - ομολογία ήταν η συγκρότηση ενός 
«αντεπαναστατικού τροτσκιστικού» κέντρου, 
το οποίο σε συνεργασία με τον ιαπωνικό και 
γερμανικό φασισμό επιδίωκε υποτίθεται την 
παλινόρθωση του καπιταλισμού, μέσω της 
οργάνωσης σαμποτάζ στη σοβιετική οικονο¬ 
μία και το στρατό, δολοφονιών μελών της κυ¬ 
βέρνησης κ.α. Μόνιμη επωδός των ομολογι¬ 
ών ήταν ότι αρχι-οργανωτής ήταν ο εξόριστος 
Τρότσκι. 

Οι δίκες της Μόσχας τραυμάτισαν σο¬ 
βαρά τον Σοσιαλισμό, συνδέοντάς τον στη 
συνείδηση των εργαζομένων στις καπιταλι¬ 
στικές χώρες με ένα καθεστώς τρόμου, ζόφου, 
ανελευθερίας και ταπείνωσης της ανθρώπινης 
προσωπικότητας. Το σοκ ήταν τόσο ισχυρό, 
που προκάλεσε σύγχυση στο εργατικό κίνημα 
σχετικά με τη φύση και τον ταξικό χαρακτή¬ 
ρα της Σοβιετικής Ένωσης. Επίσης υπήρξαν 
μακροχρόνιες επιπτώσεις στη συνείδηση των 
εργαζομένων της ίδιας της Σοβιετικής Ένω¬ 
σης. Συνεπώς, όταν ξεσπούσαν ελπιδοφόρες 
πολιτικές επαναστάσεις και κινήματα στα εκ- 
φυλισμένα/παραμορφωμένα εργατικά κράτη 
(Ανατολική Γερμανία 1953, Ουγγαρία 1956, 


Πράγα 1968, Πολωνία 1980), η σοβιετική/ρω¬ 
σική εργατική τάξη, η ισχυρότερη του Ανατο¬ 
λικού Μπλοκ, δεν ήταν σε θέση να στοιχηθεί 
με αυτές. Τέλος, εξαφανίζοντας όλα τα έμπει¬ 
ρα και δοκιμασμένα στελέχη του Κόκκινου 
Στρατού, η Σοβιετική Ένωση υπέστη στρατιω¬ 
τική κατάρρευση στις αρχές του Β' Π.Π., που 
παραλίγο να της κοστίσει την ύπαρξή της. 

Τα γιγάντια αυτά εγκλήματα απαιτούν 
μια εξήγηση. Όσοι υποστηρίζουν ότι ο Λένιν 
δημιούργησε το κόμμα, το κόμμα δημιούρ¬ 
γησε τον Στάλιν και συνεπώς τα δύο πρόσω¬ 
πα και οι πολιτικές τους ταυτίζονται ή έχουν 
μία συνέχεια, σκέφτονται εντελώς τυπικά, 
α-ιστορικά και λανθασμένα. Το επιχείρημα 
αυτό το χρησιμοποιούν τόσο οι αστοί (και οι 
αναρχικοί), για να δυσφημίσουν, επικαλού¬ 
μενοι τη φρίκη του σταλινισμού, τον Λένιν, 
τη σοσιαλιστική επανάσταση και τον μαρξι¬ 
σμό, όσο και οι σταλινικοί για να δικαιολο¬ 
γήσουν, στο όνομα του Λένιν, τα εγκλήματά 
τους. Ιδιαίτερα οι σταλινικοί απολογητές, πριν 
ψελλίσουν οτιδήποτε για την υποτιθέμενη 
«πολιτική πάλη» που κέρδισε ο Στάλιν και με 
την οποία τάχα κυριάρχησε στο κόμμα, θα 
πρέπει να αναλογιστούν τα ποτάμια αίματος 
που χωρίζουν το μπολσεβίκικο κόμμα από τον 
σταλινισμό. Το αποκορύφωμα του αιμάτινου 
μύλου, που άλεσε το κόμμα, ήταν οι Δίκες της 
Μόσχας. 

Οι δίκες στόχευαν αφενός στην εξολό- 
θρευση ηγετικών στελεχών του μπολσεβίκι¬ 
κου κόμματος, κυρίως της προεπαναστατικής 
και εμφυλιακής γενιάς. Από τις δίκες ξεχωρί¬ 
ζουν αυτές του Αυγούστου του 1936, του Ια¬ 
νουάριου του 1937, του Ιουνίου του 1937 και 
του Μαρτίου του 1938, οι οποίες κατέληξαν 
στην εκτέλεση πολλών σημαντικών προσωπι¬ 
κοτήτων του κόμματος και του στρατού, συ¬ 
μπεριλαμβανομένων των Κάμενεφ, Ζηνόβιεφ, 
Ράντεκ, Πιατακόβ, Τουχατσέφσκι, Ρίκοβ, Ρα- 
κόφσκι, Κρεστίνσκι, Σοκόλνικοβ, Αντόνοφ- 
Οβσέγενκο κ.α. Είναι χαρακτηριστικό ότι από 
τα 26 τακτικά μέλη της Κεντρικής Επιτροπής 
(Κ.Ε.) του 10ου συνεδρίου (δηλαδή της τελευ¬ 
ταίας Κ.Ε. όπου συμμετείχε ο Λένιν) τα δεκα¬ 


επτά εκτελέστηκαν ή δολοφονήθηκαν. Από 
τα δέκα τακτικά μέλη του Πολιτικού Γραφείου 
των μπολσεβίκων το 1922, εκτελέστηκαν τα 
έξι. Ακόμα, τα μέλη της ανώτατης και ανώτε¬ 
ρης ηγεσία του Κόκκινου Στρατού, που είχαν 
αναδειχθεί κερδίζοντας τον εμφύλιο πόλεμο, 
εκτελέστηκαν ως συνωμότες. Τρεις από τους 
πέντε στρατάρχες, τρεις από τους τέσσερεις 
διοικητές στρατιών και οι δώδεκα υποδιοικη¬ 
τές τους, 60 από τους 97 διοικητές σωμάτων 
στρατού, και οι 136 από τους 199 διοικητές 
μεραρχιών τουφεκίστηκαν. 

Αφετέρου, οι δίκες των στελεχών συ¬ 
νοδεύτηκαν από ένα μαζικότατο πογκρόμ 
εναντίον της εργατικής τάξης και ιδιαίτερα 
των μελών του κομμουνιστικού κόμματος. 
Σύμφωνα με πηγές που δημοσιεύτηκαν το 
1990, τη δεκαετία του 1930 καταδικάστηκαν 
για «αντεπαναστατικές δραστηριότητες» 
3.777.234 άτομα, εκ των οποίων εκτελέστη¬ 
καν οι 789.098. Ακόμη και εάν δεχτούμε ότι 
τα τελευταία στοιχεία είναι διογκωμένα, δεν 
αναιρείται ο αιμοσταγής χαρακτήρας και η 
έκταση των εκκαθαρίσεων. 

Από το αιματηρό κοσκίνισμα στο οποίο 
υπέβαλλε η γραφειοκρατία την εργατική τάξη, 
το κόμμα και τον κρατικό μηχανισμό, δεν γλί¬ 
τωσαν ούτε όσοι συντάσσοταν μαζί της, ούτε 
όσοι είχαν επιλεγεί απ’ αυτήν. Η σφαγή είχε 
στόχο όχι μόνο τη γενιά της επανάστασης 
και του εμφυλίου, αλλά και όσους έστω και 
αμυδρά ή αχνά είχαν σχέση μαζί της. Χαρα¬ 
κτηριστικά, το 70% των μελών της Κεντρικής 
Επιτροπής, που είχε εκλεγεί στο 17ο Συνέδριο, 
τον Ιανουάριο του 1934, εξοντώθηκε, όπως 
και 1.108 από τους 2.066 αντιπροσώπους του 


εν λόγω συνεδρίου. 

Τα εγκλήματα του Στάλιν και των συνερ¬ 
γατών του εξηγούνται μόνο από τη φύση και 
την κοινωνική θέση του γραφειοκρατικού 
στρώματος. Η γραφειοκρατία, αρχικά επαν¬ 
δρωμένη από παλαιά στελέχη του τσαρικού 
μηχανισμού και μικροαστικά στρώματα που 
προέκυψαν από τη Νέα Οικονομική Πολιτική, 
εξελίχτηκε σε ένα στρώμα διευθυνόντων στην 
οικονομία, στη διοίκηση και στο μηχανισμό 
του εργατικού κράτους, το οποίο απολάμβανε 
σημαντικά υλικά προνόμια. Την προνομιακή 
της θέση τη διαφύλαξε με την απαλλοτρίω¬ 
ση της πολιτικής εξουσίας από την εργατική 
τάξη, μέσω της απονέκρωσης των σοβιέτ, της 
εσωκομματικής δημοκρατίας των μπολσεβί¬ 
κων και συνολικότερα της δημοκρατίας στην 
πολιτική και κοινωνική ζωή. Παρά την επικρά¬ 
τησή της στα τέλη της δεκαετίας του ’20, όσο 
η συλλογική ιδιοκτησία στα μέσα παραγωγής 
παρέμενε, η γραφειοκρατία κινδύνευε από μια 
ενδεχόμενη πολιτική επανάσταση των μαζών. 
Η εύθραυστη εξουσία της την οδηγούσε στην 
επιβολή ενός βάρβαρου αστυνομικού καθε¬ 
στώτος. 

Ο Τρότσκι, η Αριστερή Αντιπολίτευση 
και η Τέταρτη Διεθνής διώχθηκαν εξαιρετικά 
άγρια από τη γραφειοκρατία επειδή ήταν η 
συνέχεια του μπολσεβικισμού, του επαναστα¬ 
τικού μαρξισμού και το πολιτικό εκείνο ρεύμα 
που εξηγούσε τα εγκλήματα και τη φύση της 
εξουσίας της γραφειοκρατίας στους εργάτες 
όλου του κόσμου, παλεύοντας για τη Σοσια¬ 
λιστική Δημοκρατία. 

■ Σηφάκης Κωνσταντίνος 



80 χρόνια από την εγκαθίδρυση της δικτατορίας της 4ης Αυγούστου 


«Καθεστώς της 4ης Αυγούστου» ονομά¬ 
στηκε η δικτατορία που επιβλήθηκε από τον 
Μεταξά στις 4 Αυγούστου 1936 μέχρι και την 
κατάληψη της χώρας από τους Γερμανούς, 
τον Απρίλιο του 1941, τρεις μήνες μετά τον 
θάνατο του δικτάτορα. 

Η περίοδος 1922-1936 στην Ελλάδα χα¬ 
ρακτηρίζεται από μια παρατεταμένη και διαρ¬ 
κώς διογκούμενη οικονομική κρίση (χρεοκο¬ 
πία το 1932) και βαθιά κρίση των πολιτικών 
κομμάτων και συνολικά του κοινοβουλευ¬ 
τικού αντιπροσωπευτικού συστήματος. Η 
κρίση των κομμάτων διαπερνούσε το σύνολο 
των αστικών κομματικών σχηματισμών, τόσο 
της μοναρχικής όσο και της λεγόμενης «δη¬ 
μοκρατικής παράταξης». Και οι δυο σχηματι¬ 
σμοί δεν μπορούσαν να δώσουν λύση στην 
τεραστίων διαστάσεων οικονομική κρίση και 
στα ζωτικά προβλήματα των φτωχότερων 
στρωμάτων. Η πολιτική κρίση έμοιαζε αρχικά 
να αποτελεί μια απλή συνέχεια του «εθνικού 
διχασμού» του 1916 αλλά οι πολιτικές εξελί¬ 
ξεις που ακολούθησαν έκαναν αντιληπτό ότι 
είχε πολύ βαθύτερες ρίζες. 

Για την στοιχειώδη διατήρηση του ελλη¬ 
νικού καπιταλισμού μέσα στη δίνη της σφο¬ 
δρής παγκόσμιας οικονομικής κρίσης του 
μεσοπολέμου, ήταν απαραίτητο να καταβα¬ 
ραθρωθούν τα ήδη χαμηλά μεροκάματα της 
εργατικής τάξης. Επιπλέον, μπροστά στον 
διαφαινόμενο πόλεμο και την συμμετοχή της 
ελληνικής αστικής τάξης στο πλευρό των άγ¬ 


γλων ιμπεριαλιστών έπρεπε να εξαφανιστούν 
τα πολιτικά, δημοκρατικά δικαιώματα και οι 
ελευθερίες της εργατικής τάξης, ώστε η τε¬ 
λευταία να καταστεί ανίσχυρη να αντιδράσει 
και να συρθεί στο σφαγείο του πολέμου. 

Ωστόσο οι εσώτερες ανάγκες του χρεο¬ 
κοπημένου ελληνικού καπιταλισμού και της 
κρίσης του παγκόσμιου καπιταλισμού καθώς 
και τα αντίστοιχα σχέδια της ελληνικής αστι¬ 
κής τάξης δεν θα μπορούσαν να πραγματο¬ 
ποιηθούν αν η εργατική τάξη κατόρθωνε να 
επιβάλλει την δίκιά της λύση. Αλλά δεν μπό¬ 
ρεσε κι αυτό οφείλεται αποκλειστικά στην 
προδοτική ηγεσία του ΚΚΕ. 

Στις 19 Φεβρουάριου του 1936, ο Σοφού- 
λης του Φιλελεύθερου Κόμματος και ο Σκλά- 
βαινας του ΚΚΕ συνάπτουν μια προδοτική 
για την εργατική τάξη συμμαχία, την ελληνι¬ 
κή εκδοχή του Λαϊκού Μετώπου. Με αυτήν 
την συμφωνία, το ΚΚΕ υπέτασσε ουσιαστικά 
την εργατική τάξη στην ηγεσία και στα συμ¬ 
φέροντα του Φιλελεύθερου Κόμματος, δη¬ 
λαδή στα συμφέροντα της αστικής τάξης, με 
την προσμονή αυτή η τελευταία να μην πέσει 
στην αγκαλιά του φασίστα Μεταξά. Με άλλα 
λόγια, δεν «κάνουμε επανάσταση, δεν κά¬ 
νετε φασισμό». Το αποτέλεσμα ήταν η προ¬ 
δοσία της εξέγερσης του Μάη του ’36 στην 
Θεσσαλονίκη - που θα μπορούσε με την 
πολιτική που πρότειναν οι τροτσκιστές τότε 
(που ήταν υπαρκτή δύναμη μέσα στο κίνημα 
και στις επιτροπές του αλλά μειοψηφία) να 


μετατραπεί σε πανεθνική προεπαναστατική 
κατάσταση, ανοίγοντας το δρόμο προς την 
επανάσταση της ελληνικής εργατικής τάξης. 

Με την αποτυχία της εξέγερσης και την 
απογοήτευση της εργατικής τάξης, εκπλη¬ 
ρώθηκε και η δεύτερη αιτία για τη δικτατο¬ 
ρία (πέρα από την κρίση του συστήματος και 
την ανικανότητα της αστικής τάξης και των 
κομμάτων της), δηλαδή η ήττα της εργατικής 
τάξης, και συνεπώς άνοιξε ο δρόμος για τον 
Μεταξά. 

Κύριο γνώρισμα της Δικτατορίας της 4ης 
Αυγούστου ήταν ο σφοδρός αντικομμουνι- 
σμός - εξάλλου η επιβολή της στηρίχθηκε 
στην υποτιθέμενη «κομμουνιστική απειλή». 
Η δίωξη του κομμουνισμού υπήρξε συστη¬ 
ματική και απέβλεπε στην εξαφάνισή του. Η 
δικτατορία είχε στείλει ορισμένα κορυφαία 
στελέχη της Ασφάλειας στην Γκεστάπο για 
εκπαίδευση στη δίωξη και αντιμετώπιση του 
κομμουνισμού. Το καθεστώς ενίσχυσε το νο¬ 
μικό του οπλοστάσιο με νέους νόμους, όπως 
τον νόμο 117/1936 «περί μέτρων προς κατα¬ 
πολέμησή του κομμουνισμού». Σύμφωνα με 
τα στοιχεία του υφυπουργείου Ασφαλείας, οι 
συλληφθέντες ανήλθαν σε 50.000 περίπου. 
Οι διώξεις πήραν τεράστιες διαστάσεις: Πα¬ 
λιοί συνδικαλιστές, εκπαιδευτικοί και δημό¬ 
σιοι υπάλληλοι απολύθηκαν και διώχθηκαν. 
Καλλιεργήθηκε το πνεύμα της καταδόσεως 
υπόπτων και καθιερώθηκε τότε για πρόσλη¬ 
ψη σε δημόσιες υπηρεσίες και για είσοδο σε 


στρατιωτικές σχολές το «πιστοποιητικό κοι¬ 
νωνικών φρονημάτων». Τα πολιτικά κόμμα¬ 
τα απαγορεύτηκαν, οι πολιτικοί εξορίστηκαν 
ή τέθηκαν σε κατ’ οίκον περιορισμό. 

Μια από τις πρώτες πράξεις της δικτατο¬ 
ρίας ήταν το κάψιμο των προοδευτικών βι¬ 
βλίων που κατασχέθηκαν από βιβλιοπωλεία, 
πρακτορεία και σπίτια συλληφθέντων. Τα βι¬ 
βλία που κάηκαν σε δημόσιους χώρους από 
μέλη φασιστικών οργανώσεων, στελέχη του 
καθεστώτος και πληρωμένους μπράβους, 
ήταν ελλήνων και ξένων συγγραφέων. Εκτός 
από τα έργα των Μαρξ,Ένγκελς, Λένιν, Πλε- 
χάνοφ και άλλων κλασικών του μαρξισμού, 
κάηκαν και έργα των Γκόρκι, Ντοστογιέφσκι, 
Τολστόι, Γκαίτε, Δαρβίνου, Φρόιντ, Ανατόλ 
Φρανς, Μπέρναρ Σω, Παπαδιαμάντη, Καζα- 
ντζάκη, Καρκαβίτσα, Κορδάτου και άλλων. 

Οι προσπάθειες του Μεταξά να προσ- 
δώσει στο καθεστώς έναν μαζικό χαρακτή¬ 
ρα ανάλογο του ιταλικού φασισμού και του 
γερμανικού ναζισμού, έμειναν χωρίς αποτέ¬ 
λεσμα, καθώς το μεταξικό καθεστώς σε όλη 
τη διάρκεια της ύπαρξής του δεν είχε ευρύ¬ 
τατη λαϊκή υποστήριξη από τα μικροαστικά 
στρώματα, και συνεπώς δεν μπόρεσε να με¬ 
τατραπεί σε ένα καθαρόαιμο φασιστικό κα¬ 
θεστώς. Η επιβολή πάντως της δικτατορίας 
καταδεικνύει τα ολέθρια αποτελέσματα που 
μπορούν να έχουν για την εργατική τάξη και 
τις ευρύτερες λαϊκές μάζες οι λανθασμένες 
σταλινικές πολιτικές περί Λαϊκών Μετώπων, 
«δημοκρατικών σταδίων» και συμμαχίας με 
το υποτίθεται προοδευτικό κομμάτι της ελ¬ 
ληνικής αστικής τάξης. 

80 χρόνια από την «Προδομένη Επανάσταση» ίσα 


Τ ο καλοκαίρι του 1936, ο Λέον 
Τρότσκι ολοκληρώνει τη 
συγγραφή της «Προδομένης 
Επανάστασης», ενός από τα 
πιο φημισμένα έργα του, πα¬ 
ρουσιάζοντας την πρώτη ολοκληρωμένη 
μαρξιστική ανάλυση του φαινομένου του 
γραφειοκρατικού εκφυλισμού ενός εργατι¬ 
κού κράτους. 

Η σοσιαλιστική επανάσταση, κόντρα 
στις προβλέψεις του Μαρξ, θριάμβευσε 
πρώτα όχι σε μια αναπτυγμένη καπιτα¬ 
λιστική χώρα, αλλά στην αχανή τσαρική 
αυτοκρατορία, που σε πολλές πτυχές της 
οικονομικής και κυρίως πολιτιστικής της 
ανάπτυξης βρισκόταν ακόμα σε μεσαιωνικό 
στάδιο. Οι μπολσεβίκοι και η ηγεσία τους 
είχαν επίγνωση των δυσκολιών, βασίζονταν 
όμως στο επαναστατικό παράδειγμα που 
θα έδιναν στους εργάτες της αναπτυγμένης 
Δύσης και στην προοπτική σχετικά γρήγο¬ 
ρων επαναστατικών νικών εκεί, ιδιαίτερα 
στη Γερμανία. Η επέκταση της επανάστασης 
στην Ευρώπη εμποδίστηκε από την προδο¬ 
σία της σοσιαλδημοκρατίας, που δεν δίστα¬ 
σε να προβεί σε εγκλήματα για να κρατήσει 
όρθιο το καπιταλιστικό καθεστώς. Στην ίδια 
τη Ρωσία, οι μπολσεβίκοι είχαν να αντιμε¬ 
τωπίσουν την ένοπλη αντεπανάσταση των 
λευκών φρουρών και την ιμπεριαλιστική 
επέμβαση. 

Το 1921, μετά από επτά χρόνια συνεχών 
πολέμων και ανυπολόγιστων καταστροφών, 
το χάος και ο λιμός κυριαρχούσαν σχεδόν 
παντού. Παρά την τραγική αυτή αφετηρία, 
το νεαρό εργατικό κράτος μπόρεσε μέσα σε 
15 μόλις χρόνια να γίνει η τρίτη βιομηχα¬ 
νική δύναμη στον κόσμο, με ασύλληπτους 
και άπιαστους υπό συνθήκες καπιταλισμού 
ρυθμούς ανάπτυξης - αποδεικνύοντας την 
υπεροχή της σοσιαλιστικά σχεδιασμένης 
οικονομίας. Όμως το τίμημα των θυσιών 
και της παρατεταμένης απομόνωσης της 


επανάστασης σε μια καθυστερημένη χώρα 
αποδείχτηκε εξαιρετικά βαρύ. Όπως ήταν 
φυσικό, μέσα σε συνθήκες καθημερινής 
πάλης για επιβίωση, η πολιτική δραστη¬ 
ριότητα των εργαζόμενων μαζών καταβα¬ 
ραθρώθηκε, η πολιτική εξουσία έπαψε να 
ασκείται από τα δικά τους όργανα, τα εργα¬ 
τικά συμβούλια (σοβιέτ). Χιλιάδες από τους 
καλύτερους επαναστάτες εργάτες είχαν χα¬ 
θεί στον εμφύλιο πόλεμο ή από τις κακου¬ 
χίες. Οι μπολσεβίκοι ήταν αναγκασμένοι 
να χρησιμοποιήσουν «ειδικούς» που δεν 
προέρχονταν από την εργατική τάξη -πολ¬ 
λές φορές ακόμα και στελέχη του τσαρικού 
καθεστώτος- σε κάθε τομέα, από την οργά¬ 
νωση της παραγωγής μέχρι την παιδεία και 
τον στρατό, για να μπορέσουν στοιχειωδώς 
να στήσουν τη χώρα στα πόδια της. Αυτά 
τα στελέχη, μαζί με καριερίστες που είχαν 
εισχωρήσει στο μπολσεβίκικο κόμμα μετά 
την οριστική επικράτησή του, αποτέλεσαν 
ένα ιδιαίτερο γραφειοκρατικό κοινωνικό 
στρώμα, που μπόρεσε να αποσπάσει μεγάλα 
υλικά προνόμια και, βαθμιαία, και την πολι¬ 
τική εξουσία, εκμεταλλευόμενο την υπο¬ 
χώρηση της πολιτικής δραστηριότητας του 
προλεταριάτου. Ο Στάλιν δεν ήταν παρά το 
πολιτικό πρόσωπο που, λόγω του αδίστα¬ 
κτου χαρακτήρα του και της δίψας του για 
εξουσία, αποτέλεσε τον ιδανικό πολιτικό 
εκφραστή των ιδιαίτερων συμφερόντων του 
γραφειοκρατικού μηχανισμού. 

Ωστόσο, αυτή η κατάσταση ήταν κάθε 
άλλο παρά σταθερή και μπορούσε να ανα¬ 
τραπεί, εφόσον οι εργαζόμενες μάζες της 
Σοβιετικής Ένωσης επανέρχονταν στο προ¬ 
σκήνιο, διεκδικώντας το δικαίωμά τους να 
καθορίζουν την πορεία της χώρας. Οι στα¬ 
λινικοί γραφειοκράτες είχαν πλήρη επίγνω¬ 
ση της εύθραυστης φύσης της εξουσίας τους 
και κινήθηκαν αδίστακτα για τη διατήρησή 
της σε δύο κατευθύνσεις: αφενός στη δη¬ 
μιουργία ενός τερατώδους κατασταλτικού 


μηχανισμού, ικανού για κάθε είδους εγκλή¬ 
ματα, αφετέρου στο ανοιχτό σαμποτάρισμα 
κάθε προσπάθειας επέκτασης της διεθνούς 
επανάστασης, καθώς αυτή θα οδηγούσε 
σε κατακόρυφη άνοδο του ηθικού και της 
πολιτικής δραστηριότητας των εργαζομέ¬ 
νων στη Σοβιετική Ένωση και στη σχεδόν 
βέβαιη πολιτική συντριβή της γραφειοκρα¬ 
τίας. Ο Στάλιν και το επιτελείο του χρησιμο¬ 
ποίησαν αδίστακτα τον κυρίαρχο ρόλο του 
σοβιετικού κόμματος μέσα στην Κομμου¬ 
νιστική Διεθνή (ΚΔ) για να ποδηγετήσουν 
τα Κομμουνιστικά Κόμματα -ακόμα και με 
απευθείας διορισμό των ηγεσιών τους- και 
να επιβάλουν παντού τις αντεπαναστατικές 
θεωρίες της «επανάστασης κατά στάδια» 
και του «σοσιαλισμού σε μία μόνο χώρα». 

Στην «Προδομένη Επανάσταση», ο Τρό- 
τσκι απαντά και σε ένα κρίσιμο και για τη 
σημερινή εποχή ερώτημα, τονίζοντας ότι 
ο γραφειοκρατικός εκφυλισμός της επα¬ 
νάστασης κάθε άλλο παρά αναπόφευκτος 
ήταν. Από την πρώτη στιγμή της συγκρότη¬ 
σής της, το 1923, η Αριστερή Αντιπολίτευση 
πάλεψε με τεράστιο κόστος και θυσίες ενά¬ 
ντια στη σταλινική γάγγραινα, παρουσιάζο¬ 
ντας ένα πρόγραμμα άμεσων μέτρων για την 
αντιμετώπιση της γραφειοκρατίας, σε τρεις 
κύριους άξονες: α) τη συγκέντρωση της 
ενέργειας του μπολσεβίκικου κόμματος και 
του συνόλου της εργατικής τάξης στον στό¬ 
χο της ταχείας εκβιομηχάνισης της χώρας, 
που θα ανόρθωνε άμεσα το υλικό και ηθικό 
επίπεδο, την οικονομική και πολιτική ισχύ 
του προλεταριάτου της Σοβιετικής Ένωσης, 
β) την πλήρη αποκατάσταση της εργατικής 
δημοκρατίας στο κόμμα και στα σοβιέτ, γ) 
τη διόρθωση των λαθών στην πολιτική της 
ΚΔ, για την αποφασιστική προώθηση τής 
διεθνούς επανάστασης. Η τελική επικράτη¬ 
ση του σταλινισμού οφείλεται αφενός στην 
καθοριστική επίδραση των ηττών της επα¬ 
νάστασης σε σειρά άλλων χωρών στο ηθικό 


ΛέονΤρύισκι 



του προλεταριάτου, αφετέρου στο γεγονός 
ότι η μεγάλη πλειονότητα του στελεχικού 
δυναμικού των μπολσεβίκων είτε υποτίμησε 
το γραφειοκρατικό φαινόμενο, είτε στήριξε 
τη σταλινική γραφειοκρατία λόγω προσω¬ 
πικών υπολογισμών, είτε συνθηκολόγησε 
μπροστά στις δυσκολίες και τις διώξεις. 

Τέλος, ο Τρότσκι απάντησε και στις αντι¬ 
επιστημονικές θεωρίες, που αναπτύχθηκαν 
εκείνη την εποχή αλλά και αργότερα, περί 
παλινόρθωσης του καπιταλισμού στη Σοβ. 
Ένωση, τονίζοντας ότι η ταξική της φύση ως 
κράτος παρέμενε εργατική, καθώς η γραφει¬ 
οκρατία δεν είχε καταφέρει να συγκροτηθεί 
σε νέα εκμεταλλεύτρια τάξη και να καταρ¬ 
γήσει τη συλλογική ιδιοκτησία των μέσων 
παραγωγής. Ωστόσο, η πρόβλεψή του ότι 
αυτό θα γινόταν αργά ή γρήγορα, εφόσον 
η γραφειοκρατία δεν ανατρεπόταν από μια 
νικηφόρα πολιτική επανάσταση, επαληθεύ- 
θηκε με τραγικό τρόπο το 1989-91. 

■ Γιάννης Χαλάς 



Σ τις 20 Αυγούστου 1940 στο 
Κογιοακάν του Μεξικού, ο 
σταλινικός πράκτορας Ραμόν 
Μερκαντέρ έκοψε το νήμα της 
ζωής του μεγάλου επαναστάτη 
και θεωρητικού του μαρξισμού, Λέον Τρότσκι. 
Η παγκόσμια εργατική τάξη έχασε έναν μεγά¬ 
λο θεωρητικό, πολιτικό και στρατιωτικό ηγέ¬ 
τη, ενώ η σταλινική γραφειοκρατία κατάφερε 
να απαλλαγεί από τον κυριότερο πολιτικό της 
αντίπαλο. 

Ο Τρότσκι γεννήθηκε το 1879 στο χωριό 
Γιανόφκα της Ουκρανίας. Σε νεαρή ηλικία 
εντάχθηκε στο επαναστατικό κίνημα και το 
1897 ίδρυσε στο χωριό Νικολάγιεφ την επα¬ 
ναστατική οργάνωση Εργατική Ένωση Νό¬ 
τιας Ρωσίας. Ένα χρόνο μετά συλλαμβάνεται 
και ύστερα από δυο σχεδόν χρόνια κράτησης, 
εξορίζεται στη Σιβηρία. Το 1902 καταφέρνει 
να δραπετεύσει και καταλήγει στο Λονδίνο, 
όπου και συναντάει για πρώτη φορά τον Λέ- 
νιν. 

Το 1905, επιστρέφει στη Ρωσία και συ μ- 


76 χρόνια από τη δολοφονία του Τρότσκι 


μετέχει στην επανάσταση, όπου και διακρίνε- 
ται ως ένας από τους κυριότερους ηγέτες και 
εκλέγεται πρόεδρος του Σοβιέτ της Πετρού¬ 
πολης. Συλλαμβάνεται το 1906 και μέσα στη 
φυλακή ξεκινάει την συγγραφή του έργου του 
«Αποτελέσματα και Προοπτικές», στο οποίο 
διατύπωσε σε μια πρώτη μορφή, βασιζόμε¬ 
νος στα διδάγματα του 1905, την περίφημη 
θεωρία του για τη Διαρκή Επανάσταση. Το 
1907 εξορίζεται στη Σιβηρία. Δραπετεύει και 
πηγαίνει στο Λονδίνο και μετά στη Βιέννη, 
όπου θα μείνει μέχρι το 1914. Με το ξέσπασμα 
του Α' Παγκόσμιου Πολέμου, πηγαίνει στη 
Ζυρίχη και μετά στο Παρίσι. Το 1915-16 συμ¬ 
μετέχει στις αντιπολεμικές συνδιασκέψεις του 
Τσίμερβαλντ και του Κίενταλ. Για την αντιπο¬ 
λεμική και διεθνιστική του δράση απελάθηκε 
απ’ τη Γαλλία στην Ισπανία, και από εκεί στις 
ΗΠΑ. 

Η θεωρία της Διαρκούς Επανάστασης 
αποτέλεσε το βάθρο στο οποίο στηρίχτηκε 
η νίκη της Οκτωβριανής Επανάστασης. Ο 
Λένιν, επιστρέφοντας από την εξορία, ουσι¬ 
αστικά υιοθέτησε τη θεωρία της Διαρκούς 
Επανάστασης, με τις περίφημες «Θέσεις του 
Απρίλη» και το σύνθημα «όλη η εξουσία στα 
σοβιέτ». Ο Τρότσκι επέστρεψε και αυτός στη 
Ρωσία τον Μάη του 1917, εντάχθηκε στο 
κόμμα των μπολσεβίκων και, χάρη στις οργα¬ 
νωτικές και στρατιωτικές του ικανότητες, συ¬ 
νέβαλε αποφασιστικά στη νίκη του Οκτώβρη 
από τη θέση του προέδρου της Στρατιωτικής 
Επαναστατικής Επιτροπής του Σοβιέτ της 
Πετρούπολης. Το 1918, ενώ η νεαρή εργατική 
δημοκρατία αντιμετώπιζε θανάσιμο κίνδυνο 


από τους λευκοφρουρούς και την επέμβαση 
των ιμπεριαλιστών, ο Τρότσκι δημιούργησε 
σχεδόν από το μηδέν τον Κόκκινο Στρατό και 
πέτυχε μέχρι το 1921 να συντρίψει την αντε¬ 
πανάσταση. 

Ωστόσο, οι τεράστιες καταστροφές και η 
εξαθλίωση από τους πολέμους, η απώλεια χι¬ 
λιάδων πρωτοπόρων εργατών και στελεχών 
και οι ήττες της επανάστασης στην Ευρώπη, 
διευκόλυναν την άνοδο μίας γραφειοκρατι¬ 
κής κάστας μέσα στο κράτος και το κόμμα, 
που αφαίρεσε την εξουσία από τα σοβιέτ. Ο 
Στάλιν ήταν ο πολιτικός εκφραστής των συμ¬ 
φερόντων των γραφειοκρατών. Η ασθένεια 
και ο θάνατος του Λένιν επιτάχυναν τις εξε¬ 
λίξεις. Ο Τρότσκι, δημιουργώντας την Αρι¬ 
στερή Αντιπολίτευση το 1923, αφιέρωσε την 
υπόλοιπη ζωή του στην αντιμετώπιση του 
γραφειοκρατικού εκφυλισμού. Οι σταλινικοί, 
αρχικά με τη φίμωση της Αριστερής Αντιπο¬ 
λίτευσης και την απόκρυψη των θέσεών της 
από τα μέλη του κόμματος και τις μάζες, και 
στη συνέχεια με μια συστηματική εκστρατεία 
διώξεων εναντίον της, επικράτησαν πλήρως 
μέχρι το 1927. Το 1928 ο Τρότσκι διαγράφτηκε 
από το κόμμα και εξορίστηκε στο Καζακστάν. 
Κυνηγημένος από τις αστικές κυβερνήσεις και 
τους πράκτορες του Στάλιν, θα καταφύγει δι¬ 
αδοχικά στην Τουρκία, τη Γαλλία, τη Νορβη¬ 
γία και τελικά στο Μεξικό το 1936. 

Λόγω της βαθιάς πολιτικής χρεοκοπίας 
της Κομμουνιστικής Διεθνούς και τον εκφυ¬ 
λισμό της από τον σταλινισμό, ο Τρότσκι δι¬ 
ακηρύσσει την κατάρρευση της 3ης Διεθνούς 
και την ανάγκη για νέα επαναστατικά κόμμα¬ 


τα και νέα Διεθνή. Το 1936, με το μνημειώδες 
έργο του «Προδομένη Επανάσταση», ανέλυσε 
με υποδειγματικό τρόπο το γραφειοκρατικό 
φαινόμενο, αλλά και τη γενικότερη οικονο¬ 
μική και κοινωνική κατάσταση στη Σοβιετική 
Ένωση. Ο Τρότσκι ξεσκέπασε συστηματικά 
τα σταλινικά εγκλήματα και με αδιάσειστα 
στοιχεία αποκάλυψε την πλεκτάνη των δικών 
- παρωδία της Μόσχας. 

Κόντρα στα εγκλήματα ενάντια στα στε¬ 
λέχη και τους οπαδούς της Αριστερής Αντι¬ 
πολίτευσης σ’ όλο τον κόσμο, συνέρχεται 
στο Παρίσι το 1938 το Ιδρυτικό Συνέδριο της 
Τέταρτης Διεθνούς, υιοθετώντας το Μεταβα¬ 
τικό Πρόγραμμα, γραμμένο απ’ τον Τρότσκι, 
που θεωρούσε την ίδρυσή της ζωτική για τη 
διατήρηση της συνέχειας του επαναστατικού 
μαρξισμού. Το τιτάνιο αυτό έργο συνέχισης 
των επαναστατικών παραδόσεων και της 
μαρξιστικής πολίτικης στο μεσονύκτιο του 
αιώνα ήταν και το «μεγαλύτερο έργο στη ζωή 
μου» όπως το χαρακτήρισε και ο ίδιος. 

Η ανάγκη για το σταλινικό καθεστώς να 
βγάλει από τη μέση τον επικίνδυνο αντίπα¬ 
λο ήταν πια επιτακτική. Στις 20 Αυγούστου 
το 1940 δέχθηκε επίθεση μέσα στο ίδιο του 
το σπίτι από τον Ραμόν Μερκαντέρ με ορει¬ 
βατική αξίνα στο κρανίο, και μία μέρα μετά 
υπέκυψε στα τραύματά του. Ο σταλινισμός 
και η λαίλαπα της αντεπανάστασης μπορεί 
να σκότωσαν τον Τρότσκι, μα δεν μπόρεσαν 
μαζί μ’ αυτόν να σκοτώσουν και την κληρο¬ 
νομιά που άφησε πίσω του, εφόδιο για τους 
επαναστάτες μαρξιστές και για το παγκόσμιο 
προλεταριάτο. 


$ 

Σεπτέμβριος 2016 


ΤΟΥΡΚΙΑ 

Τη αδιέξοδη και η προσέγγιση με την Ρωσία 


Σ τα τέλη Ιουνίου, λίγο πριν το 
αποτυχη μένο πραξικόπη μα 

της 15ης Ιουλίου στην Τουρ¬ 
κία, το Κρεμλίνο ανακοίνωνε 
ότι ο Ερντογάν έστειλε επιστολή στον 
Πούτιν ζητώντας συγγνώμη για την 
κατάρριψη ρώσικου αεροπλάνου στις 
24-11-2015 πάνω από την Συρία. Η ετε- 
ροχρονισμένη και ταπεινωτική αυτή συγ¬ 
γνώμη έχει σαν στόχο την βελτίωση των 
σχέσεων Τουρκίας - Ρωσίας που είχαν πα¬ 
γώσει με κύρια αιτία τις γεωστρατηγικές 
διαφορές των δυο χωρών στην Συρία. Η 
προσπάθεια της Τουρκίας να αποκτήσει 
πολιτικό έλεγχο στην Συρία μετά την 
απομάκρυνση του καθεστώτος Άσαντ, 
αποτέλεσμα της εκμετάλλευσης της αρα¬ 
βικής άνοιξης στην χώρα και την μετα¬ 
τροπή της σε εμφύλιο, την έφερε σε ευ¬ 
θεία αντιπαράθεση με την Ρωσία και με 
το Ιράν που επίσης στηρίζει τον Άσαντ. 
Η κατάρριψη του αεροσκάφους είχε σαν 
στόχο να εξωθήσει το ΝΑΤΟ να επέμβει 
ανοικτά στην Συρία και να επιβάλλει μια 
δικτατορία των Δυτικών ιμπεριαλιστών. 

Ωστόσο μια σειρά από παράγοντες 
υποχρέωσαν την Τουρκία σε αναδίπλω¬ 
ση. Τα περιοριστικά μέτρα που πήρε η 
Ρωσία σε βάρος της Τουρκίας, ως απά¬ 
ντηση στην επιθετική τακτική του Ερντο¬ 
γάν, είχαν σημαντικές επιπτώσεις στην 
οικονομία της Τουρκίας. Ο αριθμός των 
ρώσων τουριστών κατά τις δυο πρώτες 
εβδομάδες του Ιουνίου σχεδόν εκμηδενί¬ 
στηκε, κάτι που θα μεταφραστεί σε απώ¬ 
λεια 8-9 δις δολαρίων. Το πάγωμα της 
κατασκευής του αγωγού φυσικού αερίου 
Τιιτίάδΐι δίτεαιη, που θα μετέφερε 14 δις 
κυβικά από την Ρωσία προς την Τουρκία, 
μετέτρεψε σε κύριους στόχους της Ρωσί¬ 
ας την κατασκευή των αγωγών Ρο\νεΓ οί 
δίΒεπα προς την Κίνα και ΝογϊΕ δίτεαιη 
2 προς την Γερμανία, αφήνοντας την 
Τουρκία με το φυσικό αέριο που προμη¬ 
θεύεται από την Ρωσία μέσω Ουκρανίας 
και Ρουμανίας - μεταφορά που όμως θα 
σταματήσει σύντομα. Ακόμα και αν γίνει 
η διεύρυνση του ΤΑΝΑΡ από το Αζερ¬ 
μπαϊτζάν η Τουρκία δεν θα μπορεί να κα¬ 
λύψει τις ανάγκες της χωρίς τον ρωσικό 
αγωγό. Εξάλλου τα αντίμετρα της Ρωσί¬ 
ας πάγωσαν και την κατασκευή του πυ¬ 
ρηνικού σταθμού ηλεκτρικής ενέργειας 
στο Ακουγιού, που θα κατασκευαζόταν 
εξ ολοκλήρου από την Ρωσία και θα εξοι¬ 
κονομούσε περίπου 14 δις δολάρια από 
την αγορά φυσικού αερίου για την Τουρ¬ 
κία. Επιπλέον η Ρωσία απαγόρευσε την 
εισαγωγή πολλών αγροτικών προϊόντων 
και σταμάτησε τα έργα που είχαν αρχίσει 
κατασκευαστικές εταιρείες της Τουρκίας 


στην Ρωσία. 

Ωστόσο δεν ήταν αυτοί οι βασικοί 
λόγοι που έκαναν τον Ερντογάν να κά¬ 
νει στροφή εκατόν ογδόντα μοιρών και 
να αποκαλεί πλέον τον Πουτιν «αγαπη¬ 
τό φίλο». Τα αδιέξοδα της Τουρκίας είναι 
αυτά που οδήγησαν στην αναδίπλωση 
και στο πραξικόπημα: 

1. Το πολιτικό και κοινωνικό οικο¬ 
δόμημα του Ερντογάν βασίστηκε, πρώ¬ 
τον, στη σύγκρουση με το στρατό που 
παραδοσιακά έλεγχε την οικονομική 
και πολιτική ζωή της χώρας. Δεύτερον, 
προλεταριοποίηση και ένταξη λαϊκών 
στρωμάτων σε ισλαμιστικές οργανωτικές 
δομές αλληλεγγύης, ελλείψει κράτους 
πρόνοιας (αφορά 24 εκατομμύρια πο¬ 
λίτες). Αυτές οι μάζες είναι που έδωσαν 
τις μεγάλες εκλογικές νίκες στο ΑΚΡ και 
περιθωριοποίησαν την αντιπολίτευση. 
Να σημειωθεί εδώ ότι ήταν ο Γκιουλεν 
ο οποίος είχε δημιουργήσει το δίκτυο 
Ηίζιηεΐ, που σημαίνει ταπεινή προσφορά 
υπηρεσίας. Τρίτον, στη δημιουργία και 
στήριξη μιας νέας αστικής τάξης με ισλα- 
μικά πρότυπα, στηριγμένης τόσο στην 
εσωτερική αγορά όσο και στην ενίσχυ¬ 
ση των οικονομικών σχέσεων με τη Μ. 
Ανατολή αλλά και με την Κεντρική Ασία 
και την Αφρική, υποβαθμίζοντας τις σχέ¬ 
σεις με Ευρώπη-ΗΠΑ. Αποτέλεσμα ήταν 
ρυθμοί ανάπτυξης έως 9,2% το 2008 και 
σε μια ολόκληρη δεκαετία σταθερότητας 
και αναβάθμισης του ρόλου της Τουρκίας 
(συμμετοχή στους 020). 

Αλλά υπήρχαν και τα αντίρροπα 
αποτελέσματα. Η παγκόσμια οικονομική 
κρίση άρχισε να χτυπάει και την Τουρκία 
δημιουργώντας τριγμούς στις συμμαχίες 
του Ερντογάν τόσο με τις μάζες όσο και 
με τις άρχουσες τάξεις. Το χτύπημα του 
στρατού οδήγησε τον Ερντογάν στην 
προσπάθεια να αναλάβει ο ίδιος αυτόν 
ρόλο του εγγυητή σταθερότητας, μετα- 
τρέποντας την τουρκική δημοκρατία σε 
προεδρική, με ισλαμικά χαρακτηριστικά. 
Επιχείρησε να συγκεντρώσει την εξουσία 
στα χέρια του αλλάζοντας το σύνταγμα 
και να επιβάλει ένα αυταρχικό καθεστώς 
με διώξεις του τύπου και των πολιτικών 
αντιπάλων. Υπήρξαν πολλά σκάνδαλα 
και διασπάθιση του δημοσίου χρήματος, 
πράγμα που μεγάλωσε τις ενδοαστικές 
αντιθέσεις και τις πολιτικές συγκρούσεις 
οδηγώντας σε μια διαίρεση της κοινω¬ 
νίας. Η σύγκρουση του Ερντογάν με το 
δίκτυο Γκιουλέν αφορά τον έλεγχο των 
δομών αλληλεγγύης και των μηχανισμών 
του κράτους από το ΑΚΡ. Ένας λόγος του 
πραξικοπήματος ήταν η προσπάθεια του 


στρατού να ξαναπάρει τα πράγματα στα 
χέρια του. Αλλά και η προσέγγιση με την 
Ρωσία οφείλεται στην οικονομική ύφεση 
που έκανε τα ρώσικα αντίμετρα επώδυνα. 

2. Η προσπάθεια του Ερντογάν να 
εκμεταλλευτεί την αραβική άνοιξη για 

να επεκτείνει την επιρροή του σε Συρία, 
Αίγυπτο και Μ. Ανατολή οδήγησε την 
Τουρκία στη μαύρη τρύπα του συριακού 
εμφυλίου και στην ακύρωση όλων των 
προηγούμενων επιτυχιών. Το Συριακό 
δημιούργησε την αυτόνομη περιοχή των 
Κούρδων υπό το ΡΥΩ (το οποίο σχετίζε¬ 
ται με τους αντάρτες του ΡΚΚ) και μά¬ 
λιστα με την στήριξη των ΗΠΑ. Απομό¬ 
νωσε την Τουρκία από την Ρωσία και το 
Ιράν. Απομάκρυνε την Τουρκία από την 
Αίγυπτο μετά το πραξικόπημα ενάντια 
στον Μόρσι και τους αδελφούς Μου¬ 
σουλμάνους, τους οποίους είχε στηρίξει 
ο Ερντογάν. Έφερε σε ρήξη την Τουρκία 
με τις ΗΠΑ λόγω της στήριξης της Τουρ¬ 
κίας στο Ισλαμικό Κράτος (σαν αντίβαρο 
στους Κούρδους και τον Άσαντ) ενώ το 
προσφυγικό και η εξωτερική πολιτική 
Ερντογάν οδήγησαν σε κρίση τις σχέσεις 
με την Ευρώπη. Το πραξικόπημα είχε ως 
στόχο την ορθολογικοποιηση αυτών των 
σχέσεων αλλά και ο ίδιος ο Ερντογάν 
προσπάθησε να βρει συμμάχους στην πε¬ 
ριοχή ώστε να αντισταθμίσει την «απο¬ 
μάκρυνσή» του από τους Δυτικούς ιμπε¬ 
ριαλιστές: Ταυτόχρονα με την επιστολή 
συγγνώμης προς την Ρωσία, η Τουρκία 
και το Ισραήλ αποκατέστησαν πλήρως 
τις σχέσεις τους, έξι χρόνια μετά την θα¬ 
νατηφόρα επέμβαση των Ισραηλινών στο 
καράβι Μανί ΜαπηαΓα, ενώ το καθεστώς 
Ερντογάν άρχισε να βάζει νερό στο κρασί 
του σε ό,τι αφορά ενδεχόμενο ρόλο του 
Άσαντ σε ένα νέο συριακό καθεστώς. 
Πρόκειται για ευκαιριακές συμμαχίες, 
που όμως εξυπηρετούν τους μεσοπρό¬ 
θεσμους σχεδιασμούς του Ερντογάν και 
των Ρώσων. Οι αντιθέσεις Ρωσίας-Τουρ- 
κίας είναι πολύ σημαντικές (Συρία, Να- 
γκόρνο Καραμπάχ, αντιπυραυλική ασπί¬ 
δα ΝΑΤΟ) και η θέση της Τουρκίας στο 
γεωστρατηγικο και οικονομικό σύστημα 
των Δυτικών ιμπεριαλιστών κομβική. 

Ωστόσο οι αναδιπλώσεις της Τουρ¬ 
κίας μπορούν να πετύχουν οφέλη, όπως 
η μερική και υπό όρους αποδοχή -τόσο 
από τις ΗΠΑ όσο και από την Ρωσία- της 
επέμβασης του τούρκικου στρατού στην 
δυτική όχθη του Ευφράτη με στόχο την 
απομάκρυνση των κουρδικών πολιτοφυ¬ 
λάκων ΥΡΟ ώστε να αποφευχθεί η ενο¬ 
ποίηση των Κουρδικών καντονιών και 
ο αποκλεισμός των βόρειων συνόρων 
Συρίας-Τουρκίας, ή ο βομβαρδισμός των 
Κούρδων στη Χασάκα από τη συριακή 
αεροπορία του Άσαντ (που όμως προ- 
κάλεσε την άμεση επέμβαση των Αμε- 
ρικάνων). Όμως η Τουρκία εξακολουθεί 
να βρίσκεται στριμωγμένη σε αντίθεση 
με την Ρωσία που πετυχαίνει παραπέρα 
διεύρυνση του ρόλου και της παρουσίας 
της στην Μ. Ανατολή. Ένα τέτοιο δείγμα 
αποτελεί και η παραχώρηση της ιρανικής 
βάσης του Χαμαντάν (Ιράν) στα ρωσικά 
βομβαρδιστικά τα οποία πλήττουν στό¬ 
χους στη Συρία! Βέβαια το Ιράν επέκρινε 
την Μόσχα για τη δημοσιοποίηση της 
συνεργασίας και δήλωσε ότι η βάση πα- 


ραχωρήθηκε προσωρινά. Ωστόσο είναι 
φανερό ότι ο άξονας Ρωσίας-Ιράν συνεχί¬ 
ζει να κυριαρχεί στις εξελίξεις στην Συρία. 

3. Το καθεστώς του Ερντογάν εξαιτί- 
ας της οικονομικής και πολιτικής κρίσης 
και της αυταρχικότητας - ισλαμοποιησης 
της πολιτικής ζωής, του αγώνα του κουρ¬ 
δικού λαού στην Συρία, αντιμετώπισε 
δυο μεγάλες εξεγέρσεις που ριζοσπα- 
στικοποίησαν την τουρκική κοινωνία 
σε μεγάλο βαθμό. Η εξέγερση του πάρ¬ 
κου Γκεζί και η κουρδική εξέγερση στην 
νοτιοανατολική Τουρκία ενέτειναν την 
διαίρεση της τουρκικής κοινωνίας, αύξη¬ 
σαν την πολιτική κρίση με την είσοδο του 
κουρδικού-αριστερού κόμματος ΗΩΡ 
στην Βουλή, και οδήγησαν τον Ερντογάν 
στο να κηρύξει ολοκληρωτικό πόλεμο 
στους Κούρδους και τους αριστερούς. 
Βέβαια αυτές οι εξεγέρσεις δεν μπόρεσαν 
να θέσουν σε κίνηση τις βασικές ταξικές 
δυνάμεις της κουρδικής και τουρκικής 
εργατικής τάξης και η εκλογική επιτυχία 
της κουρδικής αριστεράς το καλοκαίρι 
του 2015 δεν μετατράπηκε σε μαζικό κί¬ 
νημα ενάντια στις επιθέσεις της κυβέρ¬ 
νησης. Η επέμβαση του στρατού με το 
πραξικόπημα είχε τον χαρακτήρα να προ¬ 
λάβει και τέτοιου είδους εξεγέρσεις που 
υποβόσκουν στην τουρκική κοινωνία. Η 
αντιμετώπιση του πραξικοπήματος κατά 
κύριο λόγο από τις μάζες του ΑΚΡ μετά 
την έκκληση Ερντογάν αποτελεί μια 
στρεβλή εκδήλωση της ταξικής πάλης 
με την έννοια ότι συντηρητικές δυνάμεις 
υπεράσπισαν τη Δημοκρατία, όπως την 
αντιλαμβάνονται, επειδή το εργατικό κί¬ 
νημα δεν μπόρεσε να δώσει την δική του 
κατεύθυνση στους αγώνες που προηγή- 
θηκαν. Η αποτυχία του πραξικοπήματος 
όμως ενέτεινε τα αδιέξοδα. Οι υπόνοιες 
για εμπλοκή των ιμπεριαλιστών στο πρα¬ 
ξικόπημα -που κάθε άλλο παρά μπορούν 
να θεωρηθούν ανυπόστατες- αύξησαν 
τη ρήξη με τους δυτικούς ιμπεριαλιστές 
και οδήγησαν σε κλείσιμο της βάσης του 
Ινσιρλίκ από όπου επιχειρεί η συμμαχία 
ενάντια στο Ισλαμικό Κράτος αλλά βρί¬ 
σκονται και αποθηκευμένα πυρηνικά 
των ΗΠΑ. Έτσι το πρώτο ταξίδι του Ερ¬ 
ντογάν στο εξωτερικό μετά το πραξικό¬ 
πημα ήταν στην Ρωσία. Ενώ το πογκρόμ 
στον κρατικό μηχανισμό, στο στρατό, τον 
τύπο ακόμα και στο ίδιο του το κόμμα 
ασφαλώς αδυνατίζει τις δυνατότητες της 
Τουρκίας παρά τις ενισχύει. Έτσι, παρά 
την επικράτηση του Ερντογάν, η δύναμή 
του έχει αποδυναμωθεί. 

Όλα τα προβλήματα που οδήγη¬ 
σαν στο πραξικόπημα εξακολουθούν να 
υπάρχουν. Παρόμοιες ενέργειες δεν μπο¬ 
ρούν να αποκλειστούν στο μέλλον, και 
βέβαια καμία ευκαιριακή συμμαχία δεν 
μπορεί να δώσει οριστική διέξοδο στις 
αντιφάσεις του καθεστώτος Ερντογάν. 
Τέλος, η κίνηση των μαζών καθόλου δεν 
έχει προσδιοριστεί. Ακόμα και οι υποστη- 
ρικτές του Ερντογάν καθόλου δεν είναι 
βέβαιο ότι θα στηρίξουν μια δικτατορία 
δική του ή του στρατού. Αλλά και οι τα¬ 
ξικές δυνάμεις θα έχουν την δυνατότητα 
μέσα στις εξελίξεις -που θα είναι πολλές- 
να δώσουν το δικό τους στίγμα. 



























